ישיבת מליאה, כנסת 20, פרוטוקול מספר 305, 2018-01-30 00:00

יולי יואל אדלשטיין: חברי הכנסת, היום י"ד בשבט תשע"ח, 30 בינואר 2018, אני מתכבד לפתוח את ישיבת הכנסת.

יולי יואל אדלשטיין: הודעה למזכירת הכנסת.

ירדנה מלר-הורוביץ: תודה.

ירדנה מלר-הורוביץ: ברשות יושב-ראש הכנסת, הינני מתכבדת להודיעכם, כי הונחו היום על שולחן הכנסת – לקריאה שנייה ולקריאה שלישית: הצעת חוק התקשורת (בזק ושידורים) (תיקון מס' 66), התשע"ח–2018, שהחזירה ועדת הכלכלה.

ירדנה מלר-הורוביץ: לקריאה ראשונה, מטעם הכנסת:

ירדנה מלר-הורוביץ: הצעת חוק בינוי-פינוי ופיצויים לתושבי כפר שלם, התשע"ח–2018, של חברת הכנסת נאוה בוקר וקבוצת חברי הכנסת.

ירדנה מלר-הורוביץ: החלטות ועדת האתיקה – בקובלנה של חבר הכנסת מיקי זוהר נגד חברי הכנסת חיים ילין וסתיו שפיר; בקובלנה של חבר הכנסת אורן חזן נגד חברת הכנסת מיכל בירן; בקובלנות נגד חבר הכנסת מוסי רז בשל התבטאויותיו בישיבת ועדה.

ירדנה מלר-הורוביץ: מסקנות ועדת החינוך, התרבות הספורט בעקבות דיון מהיר בהצעתו של חבר הכנסת יוסי יונה בנושא:

ירדנה מלר-הורוביץ: בניגוד לחוק נמשכים תהליכי מיון וסלקציה בבית ספר בכפר הירוק.

ירדנה מלר-הורוביץ: תודה.

יולי יואל אדלשטיין: תודה למזכירת הכנסת.

יולי יואל אדלשטיין: חברי הכנסת, אנחנו עוברים לנאומים בני דקה.

יולי יואל אדלשטיין: מי שמעוניין להשתתף יוכל ודאי להצביע.

יולי יואל אדלשטיין: אני מפעיל את ההצבעה לצורך הרשמה בלבד.

יולי יואל אדלשטיין: בבקשה, חברת הכנסת עליזה לביא.

יולי יואל אדלשטיין: את יכולה לפתוח היום את הנאומים.

עליזה לביא: תודה רבה, אדוני היושב-ראש.

עליזה לביא: חברותיי, חבריי חברי הכנסת, אני מברכת את החברים שיזמו היום את יום הבריאות בכנסת ישראל – חשוב.

עליזה לביא: בדיון שהשתתפתי בו בוועדת החינוך, שסגן השר ליצמן בחר להשתתף בו, דיברנו על חשיבות המודעות לבריאות בקרב תלמידים ועל התוכנית בתוך בתי הספר.

עליזה לביא: לצערי, לא הבנתי מהי התוכנית.

עליזה לביא: אני לא שמעתי שיש מדיניות.

עליזה לביא: יש חוזר מנכ"ל, אבל לא מעבר.

עליזה לביא: אני רוצה להביא את הקול של פורום ועד ההורים היישובי, שזועק לעזרה ומבקש שיתוף פעולה כדי לשנות אורח חיים של הילדים שלנו.

עליזה לביא: ותבינו על מה אני מדברת: גם המחקרים של ה-OECD ומחקרים השוואתיים אחרים מלמדים שהילדים בישראל סובלים מהשמנת יתר.

עליזה לביא: אנחנו במקום השני בעולם עם חצי מיליון ילדים שמנים שסובלים מעודף משקל, וכל שנה מתווספים עוד ועוד ילדים.

עליזה לביא: זו אוזלת יד של המערכת, זה חוסר תשומת לב.

עליזה לביא: הפתרונות קיימים.

עליזה לביא: אנחנו יודעים איך להתמודד עם זה.

עליזה לביא: לתת תוכנית שהיא לא ברורה, עמומה, שמבטיחה שתיתן מענה – אני היום בדיון לא הבנתי.

עליזה לביא: אני קוראת כאן גם ליו"ר ועדת החינוך – אני שמחה שהוא לוקח את המושכות, אבל פיקוח לא מספיק; צריך לצאת לשטח, צריך לשמוע, צריך להבין שזה לא גזרת גורל.

עליזה לביא: ילדים שסובלים מהשמנת יתר זה ילדים יותר חולים.

עליזה לביא: זה יעלה בסופו של דבר הרבה יותר כסף למערכת, ואנחנו רוצים שהילדים שלנו יהיו בריאים.

עליזה לביא: אני חושבת שזה נושא, אדוני, שבו צריכה לקום רשות לאומית שתתכלל – משרד האוצר, משרד האוצר ומשרד הבריאות – כדי לראות איך אנחנו מתמודדים עם הדוחות, גם של הפורבס ושל ה-OECD, ודוחות נוספים שאנחנו מקבלים חדשות לבקרים.

יולי יואל אדלשטיין: תודה לחברת הכנסת עליזה לביא.

יולי יואל אדלשטיין: חבר הכנסת מסעוד גנאים, בבקשה, אדוני, ואחריו – חברת הכנסת ענת ברקו.

מסעוד גנאים: אדוני היושב-ראש, חבריי חברי הכנסת, אני גם רוצה לציין את ישיבת ועדת החינוך בעניין של אורח חיים בריא בבתי הספר.

מסעוד גנאים: הנושא הזה מאוד חשוב, לאור אורח החיים הלא-בריא של בני הנוער שלנו, במיוחד כאשר רובם או כולם מרותקים לכל מיני מכשירים: סמארטפונים, לפטופ, וכל הדברים האלה, ואפילו פעילות גופנית שהם צריכים אותה, שהיא בסיסית, הם לא עושים אותה.

מסעוד גנאים: לכן, אני בירכתי על העניין של העלאת מספר השעות של הפעילות הגופנית בבתי הספר.

מסעוד גנאים: גם ציינו את העניין של המזון שנמכר דרך הקיוסקים לתלמידים שלנו בבתי ספר, שצריך לפקח עליו, שלא שתהיה שם אנרכיה, למען הבריאות של הילדים שלנו.

מסעוד גנאים: הנקודה השלישית והחשובה היא שצריך גם העלאת המודעות אצל ההורים; אי-אפשר שנתקן או ננסה לשפר בבתי ספר, אבל בבית, במשפחה, יש אורח חיים לא בריא, שיזיק גם לתלמידים האלה.

מסעוד גנאים: תודה.

יולי יואל אדלשטיין: תודה לחבר הכנסת מסעוד גנאים.

יולי יואל אדלשטיין: חברת הכנסת ענת ברקו, בבקשה, גברתי, ואחריה – חבר הכנסת איתן ברושי.

ענת ברקו: תודה, היושב-ראש.

ענת ברקו: כנסת נכבדה, כבוד השר, אוקיי, אנחנו ראינו בטוויטר – נתקלתי בפרץ של ציוצי הזדהות, לא ייאמן, עם השואה של היהודים, מקרב הרשימה המשותפת.

ענת ברקו: לא, אל תטעו.

ענת ברקו: לא היה כאן פרץ של הומניות, הלוא חאג' אמין, המופתי, היה משתף פעולה עם הנאצים ואף רצה לארגן מחנות השמדה באזור ג'נין.

ענת ברקו: אבל הייתה שם עקיצה באמירה של הציוצים שלהם: תלמדו מההיסטוריה.

ענת ברקו: אז אני רוצה להזכיר לכם קצת עובדות היסטוריות: מעולם לא הייתה פלסטין, אתם לא צאצאי הכנענים, היבוסים, הפניקים, והגיע הזמן שתחליטו מי אביכם, מי שאל-מצרי – ממצרים, מוגרבי – ממרוקו, שאמי – מסוריה וכו'.

ענת ברקו: הגיע הרגע שתגידו את האמת לבוחרים שלכם, שאתם פועלים על פי אג'נדות זרות, מקבלים כסף ממדינות זרות, פועלים נגד המדינה שלכנסת שלה נשבעתם.

ענת ברקו: תגידו שאתם תומכים בחיזבאללה, שהורג סונים בסוריה, תגידו שאתם עושים הכול חוץ מלדאוג לאנשים שבחרו בכם.

ענת ברקו: תגידו אמת – שהשנאה למדינת ישראל מעוורת אתכם; תגידו את האמת, שאתם מקנאים כשאתם משווים את הישגיה עם המדינות הערביות שמסביב.

יולי יואל אדלשטיין: תודה.

ענת ברקו: תגידו שהסטרטאפ היחיד שלכם זה טרור.

ענת ברקו: תודו שהקוראן מנחיל את האדמה לבני ישראל ואתם כלל לא מוזכרים בו, ותודו שירושלים היא בירת ישראל ולא בירה של ישות שמעולם לא הייתה – –

יולי יואל אדלשטיין: תודה רבה.

ענת ברקו: – – ותגידו שאתם אוהבים להיות אזרחי מדינת ישראל.

ענת ברקו: תודה.

יולי יואל אדלשטיין: תודה לחברת הכנסת ברקו.

יולי יואל אדלשטיין: חבר הכנסת איתן ברושי, בבקשה, אדוני, ואחריו – חבר הכנסת חמד עמאר.

איתן ברושי: אדוני היושב-ראש, חברי הכנסת, ערב ט"ו בשבט, שזה חג של חקלאות וטבע, אני רוצה לדבר דווקא על משבר המים ולומר שאנחנו מברכים על גשמי הברכה ומצפים לעוד, אבל אנחנו עומדים בפני משבר לאומי במשק המים וגירעון גדול, שנוצר לא רק בגלל שנות בצורת, שזה לא תלוי בנו.

איתן ברושי: נמשיך להתפלל ככל שניתן, נבקש את גשמי הברכה, אבל צריך לדבר על מדיניות שגויה, שהובילה למשבר הזה, עד כדי איום על מים לחקלאות, לתעשייה, לגינון ואולי אפילו למשקי הבית.

איתן ברושי: לכן חשוב לקיים את הדיון ולומר שמחסור במים הוא לא דבר שהיה צריך לקרות.

איתן ברושי: על יכולת ההתפלה שלנו אין צורך להרחיב את הדיבור.

איתן ברושי: הייתה ודאות, ונאמר על ידי כל הגורמים שלא יהיה כאן מחסור במים גם מול שנות בצורת; והינה, אנחנו עדים לאיום של גיורא שחם, מי שעומד בראש רשות המים, שאנחנו צפויים למחסור גדול, והכינרת ריקה גם אחרי השיטפונות האחרונים.

איתן ברושי: חשוב ונחוץ לומר שזה לא מחדל שהיינו צריכים להתמודד איתו.

איתן ברושי: עכשיו צריך לפתור את הבעיה כבר בשנה הקרובה בתקציב 2018–2019.

איתן ברושי: תודה רבה.

יולי יואל אדלשטיין: תודה לחבר הכנסת איתן ברושי.

יולי יואל אדלשטיין: יצוין כי מחר, על פי החלטת הנשיאות, מליאת הכנסת תדון בנושא של היערכות לבצורת.

יולי יואל אדלשטיין: חבר הכנסת חמד עמאר, בבקשה, אדוני, ואחריו – חבר הכנסת מוסי רז.

חמד עמאר: אדוני היושב-ראש, חבריי חברי הכנסת, כבוד השר, קודם כול, אני רוצה לברך: נמצאים איתנו ביציע תלמידי כיתה ט' מבית ספר מקיף חטיבת ביניים ג'וליס – ברוכים הבאים.

חמד עמאר: אני קיבלתי אתכם היום בכנסת, הסברתי לכם על הכנסת, אמרתי לכם שיש ארבעה חברי כנסת דרוזים, ובמקרה גם השר איוב קרא נמצא כאן, גם חבר הכנסת אכרם חסון נמצא כאן וגם חברי סאלח סעד נמצא כאן.

חמד עמאר: ברוכים הבאים כאן לכנסת.

חיים ילין: גם אני כאן.

חמד עמאר: גם שאר חברי הכנסת נמצאים כאן.

חמד עמאר: דיברתי איתם על ארבעה חברי כנסת, אז לא לכעוס.

חמד עמאר: שאר חברי הכנסת ויושב-ראש הכנסת – אבל חשוב מאוד שממה שדיברתי איתם הם רואים שכולם נמצאים כאן.

חמד עמאר: אני גם הסברתי לכם – ביום ראשון, אדוני היושב-ראש, אני מביא הצעת חוק לוועדת שרים לחקיקה: ציון יום מיוחד לתרומתה ולנתינתה של העדה הדרוזית למען ביטחונה והקמתה של מדינת ישראל.

חמד עמאר: היום המיוחד הזה – בבתי ספר צריכים לציין וללמוד על הדרוזים, גם בצבא, גם במשטרה וגם בכל מוסדות המדינה, שילמדו על תרומתה של העדה הדרוזית.

חמד עמאר: היום הרבה צעירים דרוזים נתקלים בבעיה מאוד קשה גם כשהם מגיעים למעברי גבול, גם כשהם רוצים לטוס לחו"ל.

חמד עמאר: הם צריכים לבוא ולהסביר; אנשים שהשתחררו מהצבא בדרגת אלוף משנה, מעמידים אותם שם שעות בבדיקות ביטחוניות.

חמד עמאר: לכן חשוב מאוד לציין את היום הזה.

חמד עמאר: אני רוצה לאחל לכם בהצלחה וסיור מהנה.

יולי יואל אדלשטיין: תודה לחבר הכנסת חמד עמאר.

יולי יואל אדלשטיין: חבר הכנסת מוסי רז, בבקשה, אדוני, ואחריו – חבר הכנסת אורן אסף חזן.

מוסי רז: אדוני היושב-ראש, חברות וחברי הכנסת, אתמול נמסר שצה"ל ייכנס לשכונות מסוימות בירושלים המזרחית.

מוסי רז: בכך יכול להיות שמסתיים עידן של 51 שנה שבו אף מדינה בעולם לא הכירה בסיפוח שלנו של ירושלים המזרחית, חוץ מישראל.

מוסי רז: בעצם, כנראה החל מאתמול גם אנחנו לא מכירים בסיפוח הזה ומכניסים את הצבא לשכונות של ירושלים המזרחית, מחזירים את הממשל הצבאי.

מוסי רז: כיוון שאני שומע פה לא אחת מראש הממשלה ומהשרים שבעיניהם ירושלים היא מאוחדת והיא בירת ישראל, אז נשאלת השאלה כמה רחוק הרגע שחיילים גם יקיפו את בניין הכנסת ויסדרו כאן את העניינים כפי שמסדרים בשטחים הכבושים.

מוסי רז: אני חושב שהכניסה של החיילים לירושלים המזרחית במקום המשטרה היא ההוכחה לקריסת הקונספציה של ירושלים המאוחדת, והיא מסכנת, בעצם – אם המדינה לא תודה בזה ולא נעשה הכול כדי לשנות את המציאות בשטח – את כל ישראל, שאל כולה יכול להיכנס הצבא ולהחזיר פה משטר צבאי.

יולי יואל אדלשטיין: תודה לחבר הכנסת מוסי רז.

יולי יואל אדלשטיין: חבר הכנסת אורן אסף חזן, ואחריו – חבר הכנסת חיים ילין.

אורן אסף חזן: אדוני היושב-ראש, כנסת נכבדה, אני פונה שוב לחברי יושב-ראש הכנסת יולי אדלשטיין: עברו כבר 24 שעות מאז הצעתי לידידי להתנצל בפני ראש הממשלה באמת על אותן הקלטות שפורסמו ברשת ב', שבהן אדוני יו"ר הכנסת קרא לראש הממשלה משוגע, אמר שסחט אותו וכן הלאה.

אורן אסף חזן: אבל לא בזה אני רוצה להתרכז.

אורן אסף חזן: מה שיותר מעניין, אדוני היושב-ראש, שרק אתמול פניתי אליך בעצה חברית להתנצל באמת על הדברים המביכים שאמרת, וכבר היום אנחנו שומעים בכל כלי תקשורת שוועדת האתיקה מתכננת להעניש אותי – כמובן, על הוויכוחים שלי עם חברי הכנסת הערבים תומכי הטרור.

אורן אסף חזן: האם יש קשר בין הדברים, אדוני, שרק אתמול אני מדבר אליך וכבר היום מחפשים להרחיק אותי?

אורן אסף חזן: זאת הדרך להשתיק?

אורן אסף חזן: לסתום פיות, משל היינו רוסיה?

אורן אסף חזן: ועוד דבר אחד אחרון.

אורן אסף חזן: איפה אדוני ביחס לענישה שמגיעה לחברי הרשימה החמאסית המשותפת, שביישה את כל כנסת ישראל ואת מדינת ישראל שעה שאדוני אירח פה את סגן נשיא ארצות הברית?

אורן אסף חזן: למה על זה אדוני לא לוחץ לסיים את הבעיה?

יולי יואל אדלשטיין: תודה.

אורן אסף חזן: תודה רבה, אדוני.

אורן אסף חזן: נשמח להתייחסות.

יולי יואל אדלשטיין: חבר הכנסת חיים ילין, בבקשה, אדוני.

יולי יואל אדלשטיין: אחריו – חבר הכנסת אכרם חסון.

חיים ילין: כבוד היושב-ראש, אני לא יודע איך אני עולה תמיד אחרי המחמאות שאתה מקבל.

חיים ילין: אני מבקש שבפעם הבאה אני אהיה לפני.

חיים ילין: אני מבקש להיות לפני, לא ייתכן שאתה מפלה אותי ככה.

חיים ילין: ממש לא בסדר.

חיים ילין: עכשיו אני כבר לא יודע מה להגיד בשביל להרים קצת את המורל שלך.

יולי יואל אדלשטיין: אני ממש – – –

חיים ילין: כבוד היושב-ראש, מחר יום חג לכנסת ישראל, ט"ו בשבט, והוא גם חג לחקלאים, חג לאילנות.

חיים ילין: אני חושב שהוא חג שמאחד מעל הכול את כל עם ישראל.

חיים ילין: אנחנו מחר מציינים, אני אומר את זה – שדולה של צעירים שמחוברים לאדמה.

חיים ילין: בשדולה הזאת אנחנו מציינים בעצם את כל הצעירים של כל התנועות, מימין ומשמאל, שמחוברים יחד כדור עתיד שיוכל להמשיך את החקלאות ואת ערכי החקלאות במדינת ישראל.

חיים ילין: כבוד היושב-ראש, אני מאוד שמח שאישרת לנו לעשות את זה.

חיים ילין: אני חושב שזאת חגיגה לכנסת, זאת חגיגה לצעירים, שחוגגים את סוף השבוע – השבוע הזה כולם קוטפים, נמצאים במטעים, עוזרים לחקלאים, ותבורך.

חיים ילין: תודה.

יולי יואל אדלשטיין: תודה לחבר הכנסת חיים ילין.

יולי יואל אדלשטיין: חבר הכנסת אכרם חסון, בבקשה, אדוני.

יולי יואל אדלשטיין: אחריו – חבר הכנסת דב חנין.

אורן אסף חזן: רק הבהרה, היה נשמע כאילו חלילה אני פוגע בעלייה הרוסית, אז אם ככה אני מתנצל – – –

אכרם חסון: כבוד היושב-ראש, חבריי חברי הכנסת.

אורן אסף חזן: – – –

אכרם חסון: גם אני מצטרף לברכה של ידידי חמד עמאר ומברך את התלמידים היקרים מכפר ג'וליס, תלמידי ט', וגם את כל מי שנמצא ביציע, ברוכים הבאים לכנסת.

אכרם חסון: אני אדבר, אדוני, על שני יישובים שמחוברים במועצה אחת, כסרא-סמיע, אם שמעת על שני הכפרים האלה.

אכרם חסון: בדרך כלל, כשהם רוצים להתחבר לדרך 864, שהיא מגיעה לכפר ראמה וצומת חוסן, הם חייבים להיכנס דרך כביש 8655.

אכרם חסון: המועצה המקומית, כדי לחסוך בזמן ולחסוך במרחק, הגישה תוכנית מיוחדת כדי להתחבר בצורה חוקית וסטטוטורית לדרך 854 במערב.

אכרם חסון: הדרך אמורה לשרת את האזור כך שהיא תחבר את כביש 854 לכפר סמיע, אזור התעשייה כסרא-סמיע, לכפר פקיעין, וכמובן יציאה מפקיעין לכביש 864 – עוקף פקיעין, העומד להסתיים בימים אלה.

אכרם חסון: לצערי הרב, משרד התחבורה, במיוחד הבטיחות בדרכים במשרד התחבורה, הם היחידים שמתנגדים – זה כדי לעזור ולהקל על חיי התושבים בכסרא-סמיע.

אכרם חסון: היום פניתי לאביגדור יצחקי וביקשתי שהוא יתערב כדי לפתור את הבעיה ולהיטיב עם היישובים, כדי שייתנו שירות יותר טוב לכל הנהגים ולכל תושבי האזור.

אכרם חסון: תודה רבה.

יולי יואל אדלשטיין: תודה לחבר הכנסת אכרם חסון.

יולי יואל אדלשטיין: חבר הכנסת דב חנין, בבקשה, אדוני, תורך, ואחריו – חבר הכנסת סאלח סעד.

דב חנין: תודה לך, אדוני היושב-ראש.

דב חנין: היום קיימנו בכנסת בפעם הרביעית את יום הבריאות הציבורית.

דב חנין: אני רוצה, אדוני היושב-ראש, כאחד מיוזמי הדיון הזה, להודות לך.

דב חנין: היום הזה היה יום מאוד משמעותי; אגב, הייתה גם תחנה עם אפשרות להיבדק במגוון של בדיקות.

דב חנין: ובעיקר היו הרבה דיונים: היו דיונים בוועדות, היו דיונים בשדולה.

דב חנין: בשדולה עסקנו בשאלה איך מחזקים את מערכת הבריאות הציבורית, ובאופן מיוחד – איך מקצרים את התורים, כי אם לא נדע לקצר את התורים במערכת הבריאות הציבורית אנשים יקצרו את התורים במערכות פרטיות, ושימוש במערכות פרטיות נוגס, מצמצם ופוגע במערכת הבריאות הציבורית.

דב חנין: יש לנו מערכת בריאות מאוד מאוד טובה, עם רופאים נהדרים, אחיות נפלאות, עובדי צוות נהדרים.

דב חנין: הבעיה היא שהמערכת הזאת סובלת מתקצוב חסר, מדיאטה רצחנית של שנים רבות.

דב חנין: אם אנחנו רוצים שתהיה פה בריאות ציבורית טובה, צריך לתקצב אותה בהתאם.

דב חנין: ואיך אומרים?

דב חנין: העיקר הבריאות.

דב חנין: תודה רבה.

יולי יואל אדלשטיין: תודה לחבר הכנסת דב חנין.

יולי יואל אדלשטיין: חבר הכנסת סאלח סעד, ואחריו – חברת הכנסת יעל גרמן.

סאלח סעד: אדוני היושב-ראש, חבריי חברי הכנסת, ידידנו השר איוב קרא, גם אני מצטרף לברכות לתלמידי בתי הספר של ג'וליס.

סאלח סעד: ברוכים הבאים לכנסת.

סאלח סעד: דווקא בכפר שלכם, בג'וליס, יש איום סגירת מפעלי טקסטיל היום.

סאלח סעד: היום קראתי בידיעות אחרונות שהולכים לסגור מפעלי טקסטיל בצפון, בכפרים הדרוזיים ירכא, בית ג'ן, ג'וליס ודאליה.

סאלח סעד: הדבר הזה מביא לממש אסון – אבטלה.

סאלח סעד: רבבות, מאות, אם לא יותר, מעובדות הטקסטיל שם יפוטרו.

סאלח סעד: כמובן, המפעלים האלה מספקים ביגוד למשרד הביטחון ולמערכות הביטחון.

סאלח סעד: כאן אני קורא לשר האוצר ולשר הביטחון, דחוף ביותר, להגיע לכך שהמפעלים האלה לא ייסגרו ושלא יצטרכו להצטרף למעגל האבטלה מאות נשים דרוזיות.

סאלח סעד: ממילא אין להן מקור פרנסה אחר.

סאלח סעד: תודה.

יולי יואל אדלשטיין: תודה לחבר הכנסת סלאח סעד.

יולי יואל אדלשטיין: חבר הכנסת נחמן שי, בבקשה, אדוני, ואחריו – חבר הכנסת עבד אל חכים חאג' יחיא.

נחמן שי: אדוני היושב-ראש, חבריי חברי הכנסת, ועדת משנה של ועדת הכלכלה בראשותו של חבר הכנסת יעקב אשר קיימה עכשיו דיון על נושא תאונות הדרכים.

נחמן שי: תאונות הדרכים הן לא כמו מזג האוויר, שאי-אפשר לעשות כלום לגביו או אפשר לעשות מעט מאוד; בעניין תאונות הדרכים, אפשר ואפשר, וצריך אפילו.

נחמן שי: אני בחרתי, כידוע, לטפל באוכלוסייה של האזרחים הוותיקים במדינת ישראל, ורציתי שהדיון יעסוק – והוא באמת עסק – בסוגיה שלהם.

נחמן שי: אני רק רוצה לספר לכנסת, בשנייה, על כך שהולכי רגל בני 65 ומעלה הם הקבוצה הפגיעה ביותר בקרב הולכי הרגל.

נחמן שי: בין 2010 ל-2015, 1,210 הולכי רגל מהקבוצה של האזרחים הוותיקים נפגעו – 31% מכלל הולכי הרגל באותה תקופה, פי שלושה משיעורם באוכלוסייה.

נחמן שי: 60% מהולכי הרגל שנפגעו הם בני 75 ומעלה.

נחמן שי: אחד מהמוקדים העיקריים שבהם הדבר מתרחש הוא במעברי חצייה – שם הם לא ברורים, הם לא מובהקים, אין אזהרה לפניהם, אין האטה לפניהם ואין גם ידיעה מתי הרמזור מתחלף ומתי הוא, חלילה, מוצא אותך עומד במרכז.

נחמן שי: אני חושב שזה אחד האתגרים החשובים של הוועדה.

נחמן שי: אני מודה ליעקב אשר על שכינס אותה.

נחמן שי: אנחנו נמשיך להיאבק על כך שהכבישים ומעברי החצייה לא יהיו גיא הריגה לאזרחים ותיקים, שייכנסו לשם ולא יצאו משם.

נחמן שי: תודה.

יולי יואל אדלשטיין: תודה לחבר הכנסת נחמן שי.

יולי יואל אדלשטיין: חבר הכנסת עבד אל חכים חאג' יחיא, ואחריו – חברת הכנסת יעל גרמן.

עבד אל חכים חאג' יחיא: בסם אללה א-רחמאן א-רחים.

עבד אל חכים חאג' יחיא: כבוד היושב-ראש, עוד פעם תאונות עבודה בבניין.

עבד אל חכים חאג' יחיא: עוד עובד נהרג, אחרי שנפצע קשה עד אנוש והועבר לבילינסון.

עבד אל חכים חאג' יחיא: הפועל הוא מהשטחים.

עבד אל חכים חאג' יחיא: משום מה, כשהוא במצב אנוש, מורדם ומונשם, מעבירים אותו לבית חולים בשכם.

עבד אל חכים חאג' יחיא: הפועל הזה נפטר.

עבד אל חכים חאג' יחיא: אני לא יודע איך מעבירים חולה או נפגע במצב הזה.

עבד אל חכים חאג' יחיא: היום עוד הרוג ועוד פצוע בינוני בתל מונד.

עבד אל חכים חאג' יחיא: בקריות – עוד פצוע, שנלכד בקומה חמישית עד שהביאו מנופים וחילצו אותו בקושי.

עבד אל חכים חאג' יחיא: אנחנו גם רואים זאת במקומות אחרים, כמו עבודה בכבישים.

עבד אל חכים חאג' יחיא: שכונת אל-פאח'ורה בנצרת, הכניסה הדרומית של נצרת, הכניסה הישנה – נתיבי ישראל עובדים שם.

עבד אל חכים חאג' יחיא: היו שקיעות נוראיות של הכביש, עד כדי מצב של סיכון המבנים הגובלים בכביש הזה, ופינוי התושבים מבתיהם.

עבד אל חכים חאג' יחיא: המצב הזה של הרשלנות בבנייה, בכבישים, בעבודות שהן באחריות הממשלה, באחריות משרד העבודה והרווחה – אנחנו צריכים להגיע למצב שזה יטופל.

עבד אל חכים חאג' יחיא: תודה.

יולי יואל אדלשטיין: תודה לחבר הכנסת עבד אל חכים חאג' יחיא.

יולי יואל אדלשטיין: חברת הכנסת יעל גרמן, בבקשה, גברתי, ואחריה – חבר הכנסת אילן גילאון.

יעל גרמן: אני מודה לך, אדוני היושב-ראש.

יעל גרמן: חבריי וחברותיי, אני רוצה לקרוא לכם מכתב שקיבלתי לפני יומיים, ולמעשה מדבר על תופעה שקיימת ואני חושבת שכולנו צריכים להיות מודעים לה ולפעול למיגורה: לצערי הרב מצבי התפקודי-רפואי ממשיך להידרדר – כותבת הכותבת – לא רק שקשה לי עם הרגליים, גם יש לי הגבלה קשה בכתפיים ובידיים, ולכן אני זקוקה לכיסא גלגלים שיהיה לו ג'ויסטיק והוא יהיה קל להפעלה.

יעל גרמן: אבל הביורוקרטיה לאישור כיסא כזה חוגגת במשרד הבריאות.

יעל גרמן: שלחתי כבר את כל המסמכים לפני שלושה חודשים, אבל רק לפני שלושה שבועות הגיעו אליי לביקור בית, ולפי העובדת הסוציאלית שביקרה אצלי, רק היום הניירת הגיעה לפיזיותרפיסט של לשכת הבריאות בתל אביב כדי שהוא או היא יעבירו מתישהו את הניירת לוועדה.

יעל גרמן: בינתיים אני תקועה בבית, לא יכולה להמשיך עם הפעילות שלי וגם לא יכולה לבקר את הבת שלי, שכרגע לומדת ומתגוררת בחיפה, כי קשה לי ללכת מרחקים ארוכים ואני לא מסוגלת יותר להניע את כיסא הגלגלים הידני שברשותי.

יעל גרמן: אבל לא רק זאת, לאחר בדיקה בוועדת גודל רכב, כדי לאשר לי סופית את הרכב שמותאם למצבי, הם זקוקים לאישור הכיסא והמידות שלו, כך שעד שלא מאשרים לי את הכיסא והמידות שלו גם לא מאשרים לי להחליף את הרכב.

יעל גרמן: וכך אני תקועה בבית.

יעל גרמן: אני פונה אלייך – ומקווה ומודה לך מכל הלב – אם תוכלי לפעול למען קיצור הביורוקרטיה, שתאפשר לי את הכיסא שמהווה לי רגליים.

יולי יואל אדלשטיין: תודה לחברת הכנסת יעל גרמן.

יולי יואל אדלשטיין: חבר הכנסת אילן גילאון, בבקשה, אדוני, ואחריו – חברת הכנסת שרן השכל.

אילן גילאון: תודה, אדוני היושב-ראש.

אילן גילאון: בהמשך לאותו עניין, ובהמשך לדיון שהתקיים היום בשדולת הבריאות ביוזמתה של חברת הכנסת יעל גרמן, שרת הבריאות לשעבר, שתי סוגיות נוספות שצריך לציין: אחת, היה דיון בנושא של בריאות הנפש בקהילה של יוצאי אתיופיה.

אילן גילאון: 650 מאושפזים יוצאי אתיופיה, אפס פסיכיאטרים, שני פסיכולוגים, שישה עובדים סוציאליים, שאמורים לגשר בנושא למען יוצאי הקהילה הזאת, וצריך לעשות דבר נוסף.

אילן גילאון: הדבר השני הוא מחלות היתום, שבתוכם אנחנו מתברכים על כך שהתקדמנו בנושא ה-SMA, אבל השארנו בחוץ את ילדי הדושן ומחלות יתומות אחרות.

אילן גילאון: אדוני היושב-ראש, אני רוצה לציין בפסקנות, ואם יבקשו ממני, תוך 30 שניות אוכל להצביע על מקור המימון: בסל הבריאות ובסל התרופות של מדינת ישראל יכולות להיות כל התרופות והטכנולוגיות, למעט טכנולוגיות שהן אסתטיות ואחרות, הקטנת האף, whatever; גם זה יקרה לאחר פרוץ השלום, אבל כרגע זה עניין של סדר עדיפויות שנדרש כדי לשים לתוך התקציב את הסכום הנדרש.

אילן גילאון: אם את ילדי דושן אנחנו לא יכולים להציל, יש לנו בעיה מבחינת ההגדרה העצמית שלנו בכל רמות ההגדרה שיכולות להיות, ובעיקר מבחינה זו, המוסרית.

אילן גילאון: אז, תשומת ליבנו.

יולי יואל אדלשטיין: תודה לחבר הכנסת אילן גילאון.

יולי יואל אדלשטיין: חברת הכנסת שרן השכל, בבקשה, גברתי.

שרן השכל: תודה רבה, יושב-ראש הכנסת, תודה רבה, חברי הכנסת.

שרן השכל: שלום לכל החברים, אני רוצה להעלות נושא שקצת כאב לי היום בבוקר לשמוע, בכל הקשור למעמדה של הכנסת ולמעמד חברי הכנסת.

שרן השכל: יושבים פה חברים, גם ביציע, צופים בנו בטלוויזיה, אנשים מסתכלים עלינו לא רק כנבחרי העם; אנחנו לא רק הפנים של מדינת ישראל, אנחנו גם מה שהנוער מסתכל אליו כמשהו שמהווה מודל לחיקוי.

שרן השכל: וכשאנחנו שומעים חברי כנסת כאלו ואחרים שעושים נזק תדמיתי – אני חושבת גם ברמה שזה בלתי הפיך לתדמית של הכנסת, לתדמית של חברי הכנסת, כשהם באמת מדברים בשפה מזלזלת, בשפה מביכה.

שרן השכל: זה לא רק מביך אותנו, זה מביך את כל מדינת ישראל.

שרן השכל: יושב-ראש הכנסת, אני יודעת שאתה עושה עבודה רבה ומאומצת כדי לשמור על מעמדנו, על הדיונים הנאותים, הענייניים, בלי התלהמות, בלי גידופים.

שרן השכל: אני חושבת שיש פה מקום לשקול החמרה של הענישה של חברי כנסת, שפשוט לא רק שהם לא מביאים כבוד – הם מביכים אותנו ברמה שזה עלול להיות בלתי הפיך לנו, כנבחרי ציבור, ולאיך שהנוער רואה אותנו, איך הוא רוצה להיות בעתיד.

שרן השכל: תודה רבה.

יולי יואל אדלשטיין: תודה לחברת הכנסת שרן השכל.

יולי יואל אדלשטיין: עד כאן נאומים בני דקה.

יולי יואל אדלשטיין: ציון יום המודעות לבריאות

יולי יואל אדלשטיין: חברי הכנסת, אנחנו עוברים לציון יום מיוחד למודעות לבריאות, לאחר שהנושא נדון לאורך היום בכמה מוועדות הכנסת, במסגרת הצעות לסדר-היום מס' 8279, 9153, 9196, 9290, 9292, 9303 ו-9305.

יולי יואל אדלשטיין: אנחנו שמחים לברך ביציע האורחים גם את יושב-ראש ההסתדרות הרפואית פרופ' אידלמן – ההסתדרות היו שותפים שלנו – וכן את שאר אנשיו, דרכו: תודה רבה על שיתוף הפעולה ועל היום היפה שעשיתם כאן בכנסת.

יולי יואל אדלשטיין: היום הזה עומד בסימן בריאות ומניעה תחילה ומתקיים בשיתוף ההסתדרות הרפואית, כפי שאמרתי.

יולי יואל אדלשטיין: אני שמח לומר שבהקשר הזה הכנסת יפה דורשת וגם יפה מקיימת.

יולי יואל אדלשטיין: כפי שנעשה כאן כבר חמש שנים ברציפות, ניתנה היום האפשרות לכל באי הבית לעבור בדיקות רפואיות רבות ומגוונות על ידי רופאים מומחים.

יולי יואל אדלשטיין: כל זאת כדי לעודד את המודעות לטיפול מוקדם ולרפואה מונעת, שיכולים להציל חיים, פשוטו כמשמעו.

יולי יואל אדלשטיין: הרמב"ם, פוסק ההלכה הגדול, שהיה גם רופא גדול, כתב כבר לפני 800 שנה את העיקרון הבסיסי של הרפואה המונעת: "הואיל והיות הגוף בריא ושלם מדרכי השם הוא, שהרי אי-אפשר שיבין או ידע דבר מידיעת הבורא והוא חולה, לפיכך צריך להרחיק אדם עצמו מדברים המאבדין את הגוף ולהנהיג עצמו בדברים המברין והמחלימים".

יולי יואל אדלשטיין: עד כאן הציטוט מהרמב"ם.

יולי יואל אדלשטיין: אף על פי שאנחנו רגילים לחשוב אחרת, העקרונות הבסיסיים של הרפואה המונעת לא השתנו הרבה מאז ימי הביניים.

יולי יואל אדלשטיין: הטיפול הרפואי היעיל ביותר הוא ההקפדה על תזונה נכונה, קיום אורח חיים בריא, וכמובן גם עשיית ספורט ופעילות גופנית, שהם חלק בלתי נפרד מהניסיון – שלפעמים קצת מעייף – לשמור על בריאותנו.

יולי יואל אדלשטיין: אך אורח חיים בריא איננו הכול.

יולי יואל אדלשטיין: כיום הרפואה ממליצה על איתורן של מחלות לפני שהן מתפרצות, ויש לנו שלל כלים מודרניים לעשות זאת ביעילות.

יולי יואל אדלשטיין: כל סכום וכל דקה שנשקיע היום בחינוך לאורח חיים בריא ישתלם בעתיד לכולנו.

יולי יואל אדלשטיין: מדינת ישראל היא מדינה חפצת חיים.

יולי יואל אדלשטיין: ואני מודה ליוזמי היום החשוב הזה, שמעודד את כולנו לחיות חיים בריאים יותר, בגוף ובנפש.

יולי יואל אדלשטיין: אנחנו נשמע עכשיו את היוזמים עצמם.

יולי יואל אדלשטיין: קודם כול אני מזמין את חברת הכנסת יעל גרמן, שרת הבריאות לשעבר, לפתוח את הדיון.

יולי יואל אדלשטיין: לאחר מכן – אחמד טיבי, מירב בן ארי, מיכאל מלכיאלי, מיכל בירן, אילן גילאון ויהודה גליק, ואז נשמע את התייחסות הממשלה מפי סגן שר הבריאות חבר הכנסת יעקב ליצמן, שגם נמצא איתנו.

יולי יואל אדלשטיין: בבקשה, גברתי, עד חמש דקות לרשותך.

יעל גרמן: תודה רבה לך, אדוני היושב-ראש, ושוב, תודה רבה לך על כך שאתה מאפשר, זו השנה הרביעית, את היום הזה, ביוזמתך.

יעל גרמן: כמוך, גם אני רוצה להודות לפרופ' אידלמן, שממש לפני דקות עזב כאן את המשכן – אה, הוא עוד כאן.

יעל גרמן: ודאי.

יולי יואל אדלשטיין: יש לו עוד תכונה: הוא גם עזב את המשכן וגם נמצא איתנו.

יעל גרמן: וגם חזר.

יעל גרמן: אני רוצה להודות לפרופ' אידלמן, יושב-ראש הר"י, שזו השנה הרביעית שהוא יוזם יחד איתנו את היום הנפלא הזה, שכמו שאמרת נותן לנו את כל הבדיקות – לנו, לחברי הכנסת ולעובדי המשכן.

יעל גרמן: אני רוצה להודות לאלעד, שיושב לידו, על העבודה הנפלאה.

יעל גרמן: ברשותכם, אני רוצה להודות לאביבה קוגוס, לבר, לטלי וגם לג'ודי, שלומדת בבית – לכולן, כי אתם יודעים בוודאי, וחברי הכנסת יודעים, שבלי העוזרים שלנו אנחנו באמת לא יכולים להרים יום כזה.

יעל גרמן: כמובן, חברי השדולה הנאמנים – דב חנין, אילן גילאון, חיליק בר ושולי מועלם-רפאלי, שבגלל האזכרה לבעלה, שחלה היום, לא יכולה הייתה להיות איתנו, אבל כל השנה היא איתנו – לכולם באמת תודה רבה.

יעל גרמן: אני רוצה לבוא ולומר כמה מילים על הדיונים הבאמת-מעמיקים, היסודיים והמקצועיים, שהתנהלו היום בוועדות השונות, ובעיקר על הדיון האחרון שהתנהל במליאה.

יעל גרמן: הדיון היה סביב קיצור תורים וסביב בחירת רופא.

יעל גרמן: אין ספק שכשאנחנו באים לדון במערכת הבריאות, דבר ראשון אנחנו באים ואומרים: אוקיי, יש רעיונות יפים, אבל איפה הכסף?

יעל גרמן: כאן אני רוצה להזכיר שבסוף שנת 2014, עוד כשאני הייתי שרת הבריאות ויאיר לפיד היה שר האוצר, אנחנו אישרנו תקציב לשנת 2015 – אתה בוודאי זוכר, אדוני היושב-ראש – ובתקציב הזה הייתה תוספת של מיליארד ש"ח לקיצור תורים, שמתוכם 300 מיליון היו סכום חד-פעמי, אבל 700 מיליון היו צריכים לבוא לבסיס.

יעל גרמן: כל אחד מאיתנו יודע שהיום, בשנת 2017, 700 המיליון האלה היו 2.8 מיליארד.

יעל גרמן: זאת אומרת, כשאני מסתכלת על תקציב משרד הבריאות שיבוא לאישור בקרוב, חסרים בו 3 מיליארדים שהובטחו ואושרו בקריאה ראשונה בשנת 2015.

יעל גרמן: אני בטוחה שסגן השר יילחם על התקציבים האלה, אבל אני רוצה שסגן השר ידע שזה אושר על ידי משרד האוצר ואין שום סיבה שהם לא ייתנו את התקציבים האלה, כי בלי התקציבים האלה אנחנו יכולים לפרוס פה תוכניות נפלאות, אבל, בסופו של דבר, לא נוכל לתמרץ את הרופאים וגם לתת להם את התמורה המתאימה.

יעל גרמן: קיצור תורים – אני רואה כמה אלמנטים עיקריים: דבר ראשון – בקיצור תורים צריך ליצור מערכת מקוונת, שנדע בכל עת ובכל זמן מה אורך התורים בכל אחד מבתי החולים.

יעל גרמן: באמת, לפני שמשרד הבריאות ידע, על פי פרמטרים שיקבעו, שכולם יקבעו אותם באותה צורה – אם לא נדע מה אורך התורים בכל מקום ומקום, הרי שבסופו של דבר לא נוכל לגרום לכך שנציב יעד לקצר אותם.

יעל גרמן: איך אפשר להציב יעד כאשר אנחנו לא יודעים מה המצב?

יעל גרמן: אז, דבר ראשון – מערכת מקוונת.

יעל גרמן: אבל, יותר מזה: במחקר שעשו, בסקר שעשה הר"י ושפרופסור אידלמן הציג, התברר שאורך התורים כיום הוא פשוט בלתי אפשרי.

יעל גרמן: מחד, מדברים על 12 חודש לניתוח שקדים, על 36 חודשים לילדים – דברים פשוט בלתי אפשריים.

יעל גרמן: מאידך, אנחנו גם רואים הבדלים בלתי אפשריים: אם בבית חולים אחד צריך להמתין 12 חודשים להחלפת ירך, הרי שבבית חולים אחר צריך להמתין רק חמישה או שישה חודשים.

יעל גרמן: דווקא, דרך אגב, במקרה הספציפי הזה, בבית חולים בפריפריה הזמן הרבה יותר קצר.

יעל גרמן: אם אכן אנחנו נדע מהם התורים ואם ייקבע על ידי משרד הבריאות אורך תור סביר, אופטימלי, ממוצע, שמעבר לו אנחנו לא מקבלים – אנחנו באים ואומרים: אם בית החולים עבר את אורך התור שמשרד הבריאות קבע כאורך תור סביר, הרי שמותר לכל מטופל לבחור בית חולים, על פי רצונו, שבו אורך התור הוא יותר קצר.

יעל גרמן: כל כך פשוט, אבל, נכון – זה גם לא כל כך פשוט, כי זה מחייב את פתיחת אזורי הרישום, ובתי החולים יצטרכו לקבל – קופות החולים יצטרכו לתת הרשאה וטופס 17 גם לבתי חולים שאין להן הסכמים איתם.

יעל גרמן: זה דבר ראשון.

יעל גרמן: דבר שני, אנחנו יודעים שהיום יש תמריץ שלילי לבתי החולים לפתוח חדרי ניתוח שקיימים.

יעל גרמן: יש חדרי ניתוח שעומדים ריקים מפני שאין תמריץ להפעיל אותם, מפני שיש cap.

יעל גרמן: cap זה הגג, המכסה שמשרד הבריאות מרשה לבתי החולים לגבי ביצוע ניתוחים; מעבר לזה, הוא מעניש אותם.

יעל גרמן: הוא אומר להם: אתם תבצעו את הניתוח מעבר ל-cap בפחות כסף.

יעל גרמן: לא, לפתוח את ה-cap, לבוא ולומר: בשביל קיצור תורים, אנחנו מוכנים בהחלט לבטל את ה-cap.

יעל גרמן: דבר שלישי ואחרון, תמרוץ הרופאים.

יעל גרמן: אין ספק שאם ניתן לרופאים את המענה ואת התמריץ הנכון, אנחנו נוכל להביא אותם לכך שיישארו במערכת הציבורית, לא יעברו למערכת הפרטית, ועל ידי כך כולנו ניהנה וקיצור התורים יבוא בפועל.

יולי יואל אדלשטיין: תודה לחברת הכנסת יעל גרמן.

יולי יואל אדלשטיין: אני מזמין את חבר הכנסת אחמד טיבי – יש לומר: את חבר הכנסת ד"ר אחמד טיבי, שהוא הדובר הבא, ואחריו – חברת הכנסת מירב בן ארי.

אחמד טיבי: אדוני היושב-ראש, אני רוצה להודות לך על קיום היום הזה שנה אחר שנה.

אחמד טיבי: מודעות לבריאות היא דבר חשוב לכולנו.

אחמד טיבי: אני רוצה לברך את פרופ' אידלמן על שיתוף הפעולה עם הכנסת, עם חברי הכנסת.

אחמד טיבי: אדוני היושב-ראש, מכובדי סגן השר, במדינות המפותחות כיום גוברת והולכת חשיבותן של תוכניות לקידום בריאות כאמצעי ליצירת שינוי מקיף.

אחמד טיבי: תוכניות אלה מותאמות מבחינה תרבותית, ומביאות בחשבון משתנים רבים, הכוללים, בין היתר הבדלים בשפה, בידע, בערכים, במנהגים, באמונות בנוגע לבריאות, בדת ובדתיות, בתפקיד המשפחה, במקומו של הכלל לעומת מקומו של הפרט, באורחות חיים, כגון דפוסי אכילה ואירוח, במסוגלות עצמית ובמידת האמון במערכת הרפואית.

אחמד טיבי: על כן, יש לפתח כאן, בארץ, קריטריונים להערכת התאמתן התרבותית של תוכניות קידום בריאות לאוכלוסייה הערבית, לבחון את מידת עמידתן של תוכניות אלה לקידום בריאות בקריטריונים האלה, ולזהות דרכים לחיזוק ההתאמה התרבותית של תוכניות עתידיות.

אחמד טיבי: בריאותה הירודה של האוכלוסייה הערבית, אדוני סגן השר, בהשוואה לאוכלוסייה היהודית בישראל, היא ממוקדי השיח הציבורי בנושאי הרווחה במדינה.

אחמד טיבי: לשיח זה יש היבטים של פערים בהכנסות ופערים בין מרכז לפריפריה, אשר מותאמים לפערים בנגישות של שירותי הבריאות עבור אוכלוסיות שונות.

אחמד טיבי: מצבה היחסי של האוכלוסייה הערבית בישראל בהיבט של תוחלת החיים בלידה – היא נמוכה בהשוואה לאוכלוסייה היהודית.

אחמד טיבי: פערים אלה בין שתי האוכלוסיות אינם מצטמצמים בקרב נשים, ובקרב גברים הם אף גדלים.

אחמד טיבי: סיבות המוות שבהן הפערים בין יהודים לערבים בולטים במיוחד – פי שניים ויותר לרעת האוכלוסייה הערבית – הן מומים מולדים, תאונות דרכים, מחלות כרוניות של מערכת הנשימה התחתונה, סוכרת.

אחמד טיבי: השכיחות הגבוהה יחסית של מומים מולדים בקרב הערבים מסבירה את הפער בתמותת תינוקות בין האוכלוסיות, את השפעתו הרבה על ההפרש בתוחלת החיים שלהן ואת העובדה שהוא פער שלא נסגר, אפילו בקרב הנשים.

אחמד טיבי: השכיחות הגבוהה יחסית של תאונות דרכים ושל מחלות כרוניות של מערכת הנשימה, אשר כרוכות בעישון, יכולה להסביר את הגידול לאורך זמן בפער בתוחלת החיים של הגברים בשתי האוכלוסיות.

אחמד טיבי: על אלה, כמובן, מתווספת מחלת הסוכרת.

אחמד טיבי: היה לנו יום מיוחד, אדוני היושב-ראש, רק לפני כמה שבועות, כאן בכנסת.

אחמד טיבי: בריאותה הירודה של האוכלוסייה הערבית בישראל קשורה באופן מובהק למצבה החברתי-כלכלי – שהוא ירוד ביחס לאוכלוסייה היהודית.

אחמד טיבי: ככלל, אתגרי הבריאות של האוכלוסייה הערבית, בפרט אלה הנוגעים להתנהגות בריאה ולזמינות שירותי בריאות, אינם שונים מאלה של האוכלוסייה היהודית בפריפריה החברתית והגיאוגרפית של החברה והמדינה.

אחמד טיבי: מכאן, שקידום חברתי-כלכלי של אוכלוסיות חלשות והשלכותיו על צמצום פערים, על כל המשתמע מכך מבחינת התנהגות בריאה ונגישות של שירותי בריאות, יסייעו גם לצמצום פערי הבריאות הממוצעים בין האוכלוסיות.

אחמד טיבי: זאת ועוד, אין להתעלם מהיבטים תרבותיים ומצרכים מיוחדים של האוכלוסייה הערבית על כל מרכיביה.

אחמד טיבי: היינו, להתמקד בטיפול עכשווי בגורמי הסיכון והתמותה המאפיינים את האוכלוסייה הערבית: מומים מולדים, תאונות, עישון, השמנה וסוכרת.

אחמד טיבי: המחלות האלה, זו הסיבה ששיעור התחלואה והתמותה בקרב נשים ערביות גדול יותר, לאין-ערוך, מאשר בקרב נשים יהודיות.

אחמד טיבי: לבסוף, יש למערכת הבריאות יכולת לאבחן ולאתר מומים פוטנציאליים עוד טרם היריון וטרם לידה.

אחמד טיבי: יש להקדיש מאמץ ואמצעים רבים, בשיתוף מובילים חברתיים, מנהיגים ועמותות, כדי לחולל בחברה הערבית שינויים – אחרי מסע של הגברת המודעות לסכנה בעישון, סוכרת, מחלות כרוניות, מחלות ריאה, השמנה ויתר לחץ דם.

אחמד טיבי: אדוני היושב-ראש, אין ספק שזה מחייב השקעת מאמצים.

אחמד טיבי: רצון טוב יש, אדוני סגן שר; מאמצים ועבודה מערכתית מחייבים את כולנו, בעיקר את משרד הבריאות.

אחמד טיבי: תודה, אדוני.

יולי יואל אדלשטיין: תודה לחבר הכנסת אחמד טיבי.

יולי יואל אדלשטיין: חברת הכנסת מירב בן ארי, בבקשה, גברתי.

יולי יואל אדלשטיין: אחריה – חבר הכנסת יהודה גליק.

מירב בן ארי: תודה, אדוני היושב-ראש.

מירב בן ארי: סגן השר, כנסת נכבדה, ראשית, אני רוצה, כמובן, להצטרף לברכות לחברי השדולה החשובה הזו: חברת הכנסת יעל גרמן, שרת הבריאות לשעבר, דב חנין, אילן גילאון ושולי מועלם-רפאלי, חברתי, שבאמת נמצאת בצפון היום כל היום.

יעל גרמן: חיליק בר.

מירב בן ארי: וחיליק בר, אוקיי, אז תודה רבה לכם על היום החשוב הזה.

מירב בן ארי: כל שנה – אני חושבת שכל שנה אני גם מדברת ביום הבריאות.

מירב בן ארי: פעם אחת דיברתי על הרופא שלי, פעם אחת דיברתי על ההיריון שלי, היום אני יכולה לדבר על דברים אחרים.

מירב בן ארי: אני רוצה גם לברך את סגן השר ליצמן.

מירב בן ארי: אני רוצה לומר לך, אדוני היושב-ראש, שהיום מאוד הרשים אותי שהוא היה שעה וחצי בדיון בוועדת החינוך.

מירב בן ארי: זאת אומרת, היו הרבה דיונים מעניינים היום, והוא ישב בוועדת החינוך, שמע.

מירב בן ארי: אמרתי לו שזו פעם ראשונה שאנחנו רואים אותו בדיון הכל-כך חשוב הזה.

מירב בן ארי: ואנחנו בעצם מבינים שהכול מתחיל בחינוך: בחינוך לבריאות, בחינוך לתזונה נכונה.

מירב בן ארי: הינה, חבר הכנסת מרגי פה, הוא גם היה בדיון, אז אני גם רוצה להודות לך על כך.

מירב בן ארי: אני רוצה להתייחס למה שדנו בבוקר בוועדת הפנים, האלימות נגד צוותים רפואיים.

מירב בן ארי: אני מדברת על התופעה הזאת, ואני חייבת להגיד לך משהו, יעל, על העניין הזה: ככל שאנחנו מדברים על זה יותר, ככל שאנחנו מתעסקים בזה יותר, אנחנו נותנים גב לצוותים רפואיים להתלונן.

מירב בן ארי: והיום אני אגיד נתון מאוד משמעותי שקיבלנו, שזו פעם ראשונה שאני שומעת – ואני עוסקת כבר כמה חודשים, אני וחבר הכנסת שמולי מובילים את השדולה נגד אלימות נגד צוותים רפואיים.

מירב בן ארי: היום אותו נציג של המשטרה אמר שיש עלייה במספר הפניות של צוותים רפואיים.

מירב בן ארי: תדע, סגן השר ליצמן, שהסיבה שיש יותר תלונות זה לא רק כי באמת יש יותר מקרים של אלימות, אלא כי צוותים רפואיים מרגישים יותר בנוח להתלונן.

מירב בן ארי: זאת אומרת, אם שנים הוא רק נתן מכה, הוא רק זרק הערה מילולית כואבת והאחות התעלמה, הרופא התעלם, עכשיו, הינה, אדוני היושב-ראש החדש, יותר ויותר צוותים רפואיים מרגישים בנוח להתלונן.

מירב בן ארי: עשינו את זה, אגב, בדיון שונה לחלוטין בוועדה למעמד האישה.

מירב בן ארי: באו ואמרו שיש יותר הטרדות מיניות, יותר תלונות על הטרדות, אז גם שם, להבדיל, אמרו שנשים מרגישות יותר בנוח.

מירב בן ארי: אני חושבת שכל אירוע כזה במליאה, שבו אנחנו מציינים את הנושא הזה של אלימות ואנחנו מגנים את האלימות נגד צוותים רפואיים, נותן לצוותים הרפואיים את האפשרות להגיד: נמאס לנו, זה פוגע בנו וזה משבש לנו את העבודה.

מירב בן ארי: ואני רוצה לומר עוד משהו אחד על רקע מקרי האלימות.

מירב בן ארי: אדוני סגן השר, אני הגשתי, כמובן, יחד עם שמולי, הצעת חוק חשובה מאוד.

מירב בן ארי: גם על זה, אגב, דיבר השוטר היום.

מירב בן ארי: הוא דיבר על זה שאלימות נגד צוותים רפואיים היא כמו נגד כל עובד ציבור.

מירב בן ארי: אנחנו ביקשנו להחריג – אני מניחה שגם תראה את הצעת החוק – דווקא את הצוותים הרפואיים.

מירב בן ארי: אם את זוכרת, הוא דיבר, הוא אמר: אין לי היום את האפשרות להגן על צוות רפואי בחוק.

מירב בן ארי: אגב, רק לפני שבועיים – איפה מרגי, הוא יודע את זה – אישרנו פה, מרגי זוכר, את הנושא של מורים.

מירב בן ארי: כן החרגנו אותם כעובדי ציבור, בגלל האלימות.

מירב בן ארי: אני חושבת שאנחנו בהחלט צריכים לעשות את זה גם בצוותים רפואיים, בעיקר שאנחנו רוצים – ואני בטוחה שגם סגן השר יסכים איתי שהוא רוצה לתת גיבוי לצוותים האלה.

מירב בן ארי: ועוד משהו אחד, אני גם רוצה להודות לפרופ' אידלמן – הוא נמצא כאן, זו הצעת חוק שלהם, באמת, של הסתדרות הרופאים; הינה, גם סגן השר פה: אני בטוחה שנעשה את המקסימום כדי להגן על הצוותים הרפואיים, כדי לתת להם את ההגנה שמגיעה להם.

מירב בן ארי: אני רוצה לברך גם את השר גלעד ארדן, שלא נמצא כאן, על אותן יחידות משטרה, תחנות משטרה, שנמצאות.

מירב בן ארי: היום כבר ב-15 בתי חולים יש ניידת משטרתית.

מירב בן ארי: גם הצוותים בתוך בתי החולים – הבנתי שזו יוזמה משותפת של משרד הבריאות והמשרד לביטחון הפנים, והצוותים הרפואיים מרגישים הרבה יותר בטוחים שיש ניידת, יש שוטרים.

מירב בן ארי: הרבה פעמים – גם השוטר אמר היום שמעצם העובדה שרופא היה צריך ללכת לתחנת משטרה להתלונן, 50% מהתלונות לא הוגשו – נכון.

מירב בן ארי: כשהשוטר נמצא הוא מגיע לאירוע, מטפל בתלונה, וכך בעצם נותן גב גם לאותם צוותים, כי יש שוטר בתוך בית החולים.

מירב בן ארי: אני רוצה, לסיום, לומר תודה לכל מי שמעורב במלאכה, לכל הרופאים שהגיעו היום.

מירב בן ארי: חשוב לציין את האירוע שהיה היום בכנסת, שבו רופאים הגיעו ובדקו גם את חברי הכנסת וגם את כל עובדי הכנסת.

מירב בן ארי: זה אירוע חשוב מאוד; אנחנו נמשיך להיות כאן כל שנה למען הבריאות של הציבור, וכמובן למען התמיכה ברופאים, אחיות וכל הצוותים הרפואיים.

מירב בן ארי: תודה רבה.

אחמד טיבי: תודה.

אחמד טיבי: חבר הכנסת גליק, בבקשה, חמש דקות.

יהודה גליק: אדוני היושב-ראש ד"ר אחמד טיבי – ראוי לומר את זה בדיון הזה – אדוני השר, סגן שר הבריאות, חבריי חברי הכנסת, חברות הכנסת, שרת הבריאות לשעבר, המתוקים והמתוקות, חברי ההסתדרות הרפואית לישראל, פרופ' אילדמן והצוות הנפלא שלכם, בשבת האחרונה קראנו בתורה הבטחה של הקדוש-ברוך-הוא: "כל המחלה אשר שמתי במצרים לא אשים עליך, כי אני ה' רפאך".

יהודה גליק: לומדים חז"ל מכאן: הרי כתוב שהקדוש-ברוך-הוא מתחייב שלא ישים מחלות כי הוא רופא, משמע שהרפואה הכי חשובה היא הרפואה המונעת.

יהודה גליק: ועל כן, מן הראוי שכולנו נשים לב, נשים דגש על שמירה, כחובה – בעיניי כחובה יהודית דתית, "ובחרת בחיים" – לשמור על זה שהקדוש-ברוך-הוא נתן לנו גוף; אנחנו בכל בוקר מתעוררים ומודים לו על כך, ומברכים אותו על הבריאות שלנו, ואנחנו מצווים לעשות כל מאמץ לשמור על נפשנו.

יהודה גליק: כידוע לכם, גם אני בשנים האחרונות, באופן אישי, וגם רעייתי, זיכרונה לברכה, שהיום מלאו 30 יום לפטירתה, זכינו לצערנו להצטרך למערכת הרפואה בישראל.

יהודה גליק: מוריי ורבותיי, אני רוצה לומר – לפחות אני, כאדם, חוויתי גם שירותי רפואה של מגן דוד אדום, הצלה, שערי צדק, הדסה בעין כרם, וגם ליוויתי את אשתי במשגב לדך ובשערי צדק: יש לנו רפואה שאין לנו מה להתבייש בה; יש לנו צוותים רפואיים – רופאים, אחים, אחיות, עובדי כוח עזר – שמוסרים את נפשם בכל מאודם למען החולים בישראל.

יהודה גליק: אין לנו במה להתבייש.

יהודה גליק: אני יכול לומר כשאשפזתי את רעייתי בבית החולים לסיעוד במשגב לדך חשבתי – כל מיני תדמיות על סיעוד.

יהודה גליק: אני רוצה לומר שהייתה לנו שם חוויה – רופאים ואחיות, ערבים, יהודים, חילונים, דתיים, חרדים, עובדים במסירות נפש אין קץ, ועל כך באמת – זה מאוד מאוד משמח, וראוי לברך על כך ולהודות על כך.

יהודה גליק: נדמה לי שגם מן הראוי להודות על כך שיש לנו סגן שר בריאות שבאמת זוכה להכרה ולהערכה מכל חלקי הציבור בישראל.

יהודה גליק: אני רוצה, בדקות שנותרו לי, להעלות על נס נושא חדש, כיוון שהנושא שהגדרנו אותו על סדר-היום הוא המודעות לבריאות.

יהודה גליק: בשבוע האחרון ביקרתי במוסד שהוא באמת לתפארת מדינת ישראל, המרכז לבריאות הנפש של בית החולים מעייני הישועה בבני ברק.

יהודה גליק: חברים, במשך שנים מוסדות בריאות הנפש – הסתירו אותם בקרוואנים מסתוריים.

יהודה גליק: תצוין לברכה אשת התקשורת קרן נויבך, שהעלתה בשנה האחרונה בלי לוותר את הנושא של רפואת הנפש, ואמר לי רופא בתחום, פסיכיאטר: היה צריך שמישהו ייתן לנו על הראש.

יהודה גליק: באמת, נעשים דברים, אני מקווה שיילמדו הלקחים.

יהודה גליק: אני ביקרתי בבית החולים לבריאות הנפש מעייני הישועה.

יהודה גליק: אני מציע לכם ללכת לראות.

יהודה גליק: בית מלון לכל דבר ועניין.

יהודה גליק: בריאות הנפש, ואנשים שמתמודדים עם מחלות נפש – ביקרתי השבוע גם בעמותת אנוש – ההתמודדות עם בריאות הנפש היא התמודדות קשה, זה כמו מחלה לכל דבר ועניין, גם אם אין גבס, גם אם אין אינפוזיה.

יהודה גליק: מי שחולה בבית חולים לבריאות הנפש זקוק שיבואו לבקר אותו, וגם שיביאו לו מתנה שוקולד, לא יקרה שום דבר.

יהודה גליק: הסטיגמה הזאת – לא יקרה כלום.

יהודה גליק: כדאי וראוי לעודד אנשים לא להתבייש, ללכת לטיפולי נפש.

יהודה גליק: כדאי גם לבקש מגורמי הבריאות והרווחה שיעודדו את הציבור.

יהודה גליק: למרות שבריאות הנפש היא בתחום הבריאות, צריך שגם גורמי הרווחה יהיו מעודכנים, ולעודד אנשים לקבל את הטיפולים האלה, שירותי בריאות הנפש.

יהודה גליק: תבורך הקהילה החרדית, וגדולי התורה לא התביישו לשים שלט – להורות לשים שלט גדול: מרכז בריאות הנפש, כדי שאנשים לא יתביישו, יבואו לשם ויקבלו את הטיפול.

יהודה גליק: אני מציע לכל מוסדות בריאות הנפש לבוא ולראות איך אפשר להפוך מקום למקום שנעים לבוא אליו, לא מתביישים, באים לקבל טיפול ובאמת הדברים מוכיחים את עצמם.

יהודה גליק: לכן, ביום הזה אני שוב מברך את היוזמים, את כל חברי השדולה שיזמה את היום הזה, את כל מי שהשתתף בו, את כל חברי הכנסת שהשתתפו, ובאמת, אני מאחל לך, אדוני סגן שר הבריאות, שה' יצליח דרכך ותקבל את מלוא הפרגון והגיבוי למעשים שתעשה, וכמובן – אני לא יכול בלי לסיים: תוביל בראש מורם את המאבק נגד הנושא הקטלני ביותר, נגד העישון.

יהודה גליק: תודה רבה.

אחמד טיבי: תודה רבה, חבר הכנסת גליק.

אחמד טיבי: חבר הכנסת מיכאל מלכיאלי – מיש מווג'וד.

אחמד טיבי: מיכל בירן, חברת הכנסת.

אחמד טיבי: חמש דקות.

מיכל בירן: כמעט פרידה, קצרה.

מיכל בירן: אדוני היושב-ראש, חבריי חברי הכנסת, מערכת הבריאות בישראל באמת תוכננה באופן מדהים.

מיכל בירן: כשאני יושבת עם קבוצות מארצות הברית ומספרת להם איך פועלת מערכת הבריאות שלנו, מה שהם קוראים לו ה-single payer, שהם רק חולמים עליו, הפרוגרסיבים בארצות הברית – זה הרי מדהים.

מיכל בירן: התשלום על זה הוא פרוגרסיבי, ישר מהמשכורות: מי שמרוויח יותר משלם יותר, מי שמרוויח פחות משלם פחות, ומ-1995 המדינה החליטה שהתחרות בין קופות החולים היא בעצם רק על השירות, כי המדינה אומרת למה אדם, כאדם, זכאי, לאיזה טיפול רפואי, ומנסה לצמצם כמה שיותר את הפערים בבריאות בין מרכז ופריפריה.

מיכל בירן: שוב, הכול רחוק ממושלם, אבל באמת תכננו את המערכת הזו בצורה מדהימה ומעוררת השראה.

מיכל בירן: אבל הבעיות שיש לנו היום במערכת, גם הן מעשי ידי אדם, הן לא משמיים.

מיכל בירן: ב-1997, בחוק ההסדרים – כולה שנתיים אחרי שנחקק חוק ביטוח בריאות ממלכתי – הגיעה באמת היוזמה של פקידי משרד האוצר לבטל את המס המקביל שהיה ההשתתפות של המעסיקים בבריאות של עובדיהם, והם הציעו לשפות מתקציב המדינה 7 מיליארד שקלים – של 1997 – כדי להשלים את מה שהמעסיקים לא ישלמו.

מיכל בירן: כל מי שמכיר את המערכת אומר: בשביל כמה מיליונים צריך להתחנן לאוצר, איך הם היו מוכנים לשים 7 מיליארד שקלים?

מיכל בירן: והתשובה הייתה מאוד ברורה: הם לשנה אחת שמו את ה-7 מיליארד שקלים האלה.

מיכל בירן: היום, מי ילך לחפש את זה?

מיכל בירן: מי ילך לחפש את פקידי האוצר או את שר האוצר של 1997 ולדרוש מהם לעמוד בהבטחות שלהם?

מיכל בירן: אבל כשאנחנו מסתכלים היום על מערכת הבריאות, יש לזה השלכות, לאותם 7 מיליארד שחסרים.

מיכל בירן: כשמסתכלים על הציוד המיושן – אותם 7 מיליארד; כשרואים את המחסור בכוח אדם באחיות וברופאים – תחזרו חזרה לביטול של המס המקביל; כשרואים את התורים הארוכים שמייאשים אנשים כמעט מהמערכת הציבורית, באופן שרבים מהם שוקלים ללכת למערכת הפרטית, והביטוחים המשלימים והמושלמים משגשגים – זה הכול, או במידה רבה, אותם 7 מיליארד שקלים שחסרים במערכת; כאלה שהיו בבסיס התקציב, שלא היה צריכים לבוא ולהתחנן לדיל כזה על עוד כמה מאות מיליונים לסל התרופות או למכשירי MRI.

מיכל בירן: וגם הפתרונות לחוליים של המערכת צריכים להיות פתרונות מבניים, כי אחרת זו אותה שמיכה קצרה שמזיזים אותה מכאן לשם, ובסוף היא אף פעם לא מספיקה.

מיכל בירן: אדוני סגן שר הבריאות, אין לי ספק שיש לך מסירות מאוד גדולה למערכת, הבעיה שלי היא עם המבנה.

מיכל בירן: הפתרון הוא לא רק להגיד: כל מי שרוצה MRI אני אנסה למצוא לו.

מיכל בירן: בעיניי זה לא התפקיד שלך.

מיכל בירן: זה נחמד, זה מרגש, זה חשוב לאנשים, אבל בסוף את המערכת צריך לתקן בצורה מבנית, שלא תלויה במי שר האוצר, שלא תלויה בג'סטה שעושים לאדם מסוים.

מיכל בירן: אגב, בדיאלוג שהיה לי עם קבוצה חרדית מעניינת אמר לי חרדי מאוד ליברלי: תגידי, מה זה משנה?

מיכל בירן: גם אם יש לי, חלילה, סרטן, או למישהו ממשפחתי, לא מטפלים בו מהכסף שלי, מטפלים בו או מכספי המיסים ששילמו אנשים יותר עשירים ממני ושזה הכסף שלהם, או שהלכתי לגייס תרומות וזה לא הכסף שלי – מה ההבדל?

מיכל בירן: אבל יש הבדל גדול, ענק, עצום, בתחושה אם זו מדינה של צדק או צדקה – – –

יעל גרמן: גם לא כל אחד יכול, מה זאת אומרת?

מיכל בירן: נגיד שהקהילה תתגייס, נגיד שימצאו.

יעל גרמן: כמה פעמים אפשר להתגייס?

מיכל בירן: נכון.

מיכל בירן: גם זה דבר שלא יכול לעבוד לאורך זמן וגם התחושה הזאת שאתה מקבץ נדבות בשביל לחיות, בשביל לשרוד – הדבר הזה הוא לא סביר.

מיכל בירן: כשהיינו בגולה הצדקה הייתה סוג של צדק.

מיכל בירן: היא הייתה התגלמות של הצדק, של המעורבות, של הסולידריות בקהילה.

מיכל בירן: היום, לעת ריבונות, כשיש לנו מדינה, הצדקה והצדק הם שתי אמונות מתנגשות, הם שתי דרכים מתנגשות: האם המדינה לוקחת אחריות ומסדירה, או האם היא מפקירה חלקים יותר ויותר גדולים לתרומות ולטוב ליבם של אנשים – ולשלוח, אגב, את מנהלי בתי החולים לקבץ תרומות בשביל לתת לאנשים את מה שמגיע להם.

מיכל בירן: היינו ממש בשבוע שעבר בבית חולים העמק בעפולה וליבי נשבר.

מיכל בירן: הם מותחים את השמיכה הקצרה ככל יכולתם, אבל בסוף מה שהם יכולים לעשות הוא מוגבל.

מיכל בירן: האחריות לבריאות אזרחי מדינת ישראל היא של המדינה, ואתה, סגן השר, אמון על המשימה הזאת ועליך לעמוד בה.

אחמד טיבי: תודה רבה.

אחמד טיבי: חבר הכנסת גילאון.

אילן גילאון: אדוני היושב-ראש, כבוד סגן השר, שר הבריאות לשעבר, חברי הכנסת, אדוני היושב-ראש, אימי הייתה נוהגת לומר – רונית, תודה; רונית, תודה לך, תודה – אימי הייתה נוהגת לומר שבריאות לא קונים בכסף, אבל אצלנו דווקא כן קונים בכסף.

אילן גילאון: אם ב-OECD שיעור ההוצאה הפרטית הוא 27%, על בריאות, אצלנו זה 39%.

אילן גילאון: חוק בריאות ממלכתי, משמעותו, כפי שאני יכול להבין אותו, שכל אזרח במדינת ישראל, זכותו היסודית לחיות, לחיות בבריאות ובאיכות חיים טובה, ומבחינתי זה קודם למעשה לכל הוצאה אחרת.

אילן גילאון: כל זמן שיש לובי בראשותם של יעל גרמן ושל חיליק בר ושל דב חנין ושל ליאוניד אידלמן – שהוא הלך, אבל הוא חלק מהלובי – – –

מירב בן ארי: הוא כאן, הוא כאן.

אילן גילאון: הוא פה?

יעל גרמן: פעמיים חשבנו שהוא הלך.

אילן גילאון: אתה נהנה מכל הזכויות – אתה גם בלובי וגם אתה לא צריך להיות חבר הכנסת, שזה נפלא.

אילן גילאון: בכל אופן, במאמץ המשותף הזה הבעיה המרכזית היא התעדוף, סדר העדיפויות הממלכתי.

אילן גילאון: אני יודע שהיה מי שהתחייב שהוא דואג לחיים עצמם, אדוני היושב-ראש, ומי שדואג לחיים עצמם, עליו לדאוג לכך שתקציב הבריאות בסדר העדיפויות הלאומי יעלה עד כדי כך – אגב, לפי הערכות מסוימות, ב-15 מיליארד שקלים; ואם אתבקש להראות מאיפה, אני גם אראה מאיפה.

אילן גילאון: אומר את הדברים באומץ.

אילן גילאון: זה ראשון בסדר העדיפויות.

אילן גילאון: מי שמטפל בחיים – אלה הם החיים.

אילן גילאון: אני יודע שהרבה יותר קל לומר שהערבים נוהרים לקלפיות באוטובוסים, אבל עובדתית הרבה יותר אנשים, אדוני היושב-ראש, מתים מלחץ דם ומסוכרת.

אילן גילאון: ואלה הם החיים עצמם, הרבה יותר מאשר הפצצה האיראנית או כל פעולת איבה אחרת.

אילן גילאון: וצריך לומר את הדברים באומץ, למה אתה שם קודם את הכסף.

אילן גילאון: מהבחינה הזאת, סל הבריאות צריך להיות מלא עד גדותיו לתרופות מצילות חיים, מאריכות חיים ומשפרות חיים, הייתי אומר כמעט בכל דבר, במנגנון קבוע, שמתעדכן על פי גידול של אוכלוסייה, הזדקנות ותחלואה, בטכנולוגיות ובתרופות – כל דבר שאיננו סיוע אסתטי אלקטיבי כזה או אחר.

אילן גילאון: אלה הדברים שצריכים להיות.

אילן גילאון: אבל אצלנו, אדוני היושב-ראש, לא פעם אנחנו מנסים, כבוד סגן השר – אני, לפחות, ניסיתי חמש או שש פעמים – להוריד כאן את מס ערך מוסף על תרופות.

אילן גילאון: כלומר, תראה מה ההיגיון כאן:

אילן גילאון: בדרך כלל ההיגיון אומר שאנשים משלמים מיסים על רווחיהם; תסתכל איך כאן אנחנו, בהיגיון שלנו, אנשים משלמים מיסים על הפסדיהם.

אילן גילאון: אדם, ככל שהוא חולה יותר וצורך יותר תרופות, גם משלם יותר מיסים.

אילן גילאון: מה המשמעות של חברה?

אילן גילאון: עכשיו אישרנו, ואני רוצה לברך את כל מי שצריך לברך, וגם אותך, על המאמץ לפתור את בעיית ילדי – – –

יעקב ליצמן: SMA.

אילן גילאון: SMA, סליחה.

אילן גילאון: את הדושן השארנו בחוץ.

אילן גילאון: אין שום סיבה שילד אחד יישאר בחוץ, מחוץ לסל הזה.

אילן גילאון: בהיגיון הזה, אני רוצה לומר לך שכל זמן שאנחנו מקיימים את לובי הבריאות, ולא היינו צריכים לקיים אותו – אני רוצה שיהיה לובי של משרד הביטחון שיטען שמערכת הבריאות מקבלת יותר מדי כסף.

אילן גילאון: זאת היא השאיפה.

אילן גילאון: כמובן, זה צריך להיות מלווה בפתרון כולל.

אילן גילאון: אבל, תראה, יש גם העניין של פריפריה ומרכז הארץ; וגם כן, אין שום סיבה, מבחינת הגיאוגרפיה שלנו, שתהיה רפואה פריפריאלית ורפואה במרכז הארץ.

אילן גילאון: וכל התוצאות שהמחקרים נותנים הן שאדם, ככל שמצבו הסוציו-אקונומי נמוך יותר, תוחלת החיים שלו קצרה יותר; ככל שהוא מרוחק יותר מהמרכז, תוחלת החיים שלו קצרה יותר.

אילן גילאון: יכולנו לפתור את זה, אדוני היושב-ראש, בצורה אחרת לגמרי, כי בעיניי חוק בריאות ממלכתי – אני מבקש להגיד לך, גם בתור רופא וגם בתור יושב-ראש – חוק בריאות ממלכתי משמעותו, אדוני, שכאשר האדם עקוד מתחת למאורות הגדולים של חדר הניתוח, בערך 10 שניות לפני שחומר ההרדמה מתחיל לעבוד, הוא צריך להיות בטוח, כבוד סגן השר, שהוא יקבל את הטיפול הטוב ביותר, ויתפרו אותו בחוט היקר ביותר, הרופא הטוב ביותר, בלי הבדל אם יש לו ביטוח פלטינום, פלטינום פלוס, פלטינום מינוס, או פלטינום יהלומים, ושהתורים נקבעים על פי דחיפות המחלה ולא על פי שום קריטריון אחר.

אילן גילאון: זו המשמעות האמיתית של רפואה ציבורית.

אילן גילאון: איך היא תתחרה עם הרפואה הפרטית?

אילן גילאון: בתנאים של תחרות, כדי שיותר יקבלו יותר ולא פחות יקבלו יותר ויותר יקבלו פחות.

אילן גילאון: ולכן, תהיו בריאים כולם.

אחמד טיבי: תודה רבה.

אילן גילאון: זה דבר שהוא אפשרי.

אילן גילאון: צריך להניח את הכסף במקום שבו אנחנו מניחים את הדיבורים.

אחמד טיבי: תודה, חבר הכנסת גילאון.

אחמד טיבי: מכובדי סגן השר ליצמן.

יעקב ליצמן: אדוני היושב-ראש, חבריי חברי הכנסת, בראשית דבריי אני מברך את הכנסת ואת חברי הכנסת שפעלו לציון יום המודעות לבריאות בכנסת.

יעקב ליצמן: אכן חשוב וטוב שהכנסת, בשיתוף חברי הכנסת, הוועדות והמליאה, מקיימת דיונים ביום זה בנושא שנוגע אישית לכל אחד מאיתנו, לילדים, להורים ולשאר בני המשפחה והקרובים שלנו, וזאת ההזדמנות להודות לכולם על יום זה.

יעקב ליצמן: אני אישית השתתפתי היום בוועדת החינוך של הכנסת, בראשות חבר הכנסת מרגי.

יעקב ליצמן: היה דיון מאוד רציני, מעניין.

יעקב ליצמן: ותתפלאו לשמוע שגם אני, שדי מכיר את מערכת הבריאות, למדתי דברים היום בדיון מהמשתתפים, מהערות, ובעזרת השם, אני מתכוון לבדוק אותן ולבצע מה שאני יכול לעשות.

יעקב ליצמן: יחד עם זאת, לי, כסגן שר הבריאות, אין יום מודעות לבריאות אחד בשנה כי אם 365 ימים בשנה, 24 שעות ביממה – ואני אמרתי, כולל שבת.

יעקב ליצמן: אני דווקא מחפש רופאים בשבת, שישי-שבת.

יעקב ליצמן: אני חושב שבתי החולים, מחמישי בצוהריים עד יום ראשון בבוקר, לא עובדים מספיק טוב.

יעקב ליצמן: אני חושב שצריך להעביד יותר רופאים בכירים, ואני מוכן להיכנס לזה ולראות גם תקציב לזה.

יעקב ליצמן: לא יכול להיות שבן אדם נכנס ביום חמישי בצוהריים לבית חולים ועד יום ראשון לא רואה רופא רציני.

יעקב ליצמן: אבל, לצערי, על זה לא מוכנים לחלל שבת, ואני דווקא כן רוצה, זה מציל נפשות.

יעקב ליצמן: כפי שכל אחד יודע: אין ולא ניתן לעצור את מערכת הבריאות ואת הצורך המיידי, שלא סובל דיחוי, של הצלת חיים, ולכך אני מחויב יום-יום, שעה-שעה.

יעקב ליצמן: כמי שעומד בראש מערכת הבריאות ומופקד עליה, פעלתי רבות מאז כניסתי לתפקיד על מנת לשפר את המערכת, כולל את הזמינות והאיכות של השירותים שהמערכת נותנת לכולם.

יעקב ליצמן: בדקות הקרובות אסקור חלק מהפעילות שעשינו; לצערי, לא אוכל להציג את הכול, שכן היריעה קצרה – ברוך השם – מלהכיל פעילות כה רבה שמשרד הבריאות בהובלתי ביצע ובכוונתו לבצע בשנה הקרובה.

יעקב ליצמן: חיזוק המלר"דים בבתי החולים: משרד הבריאות השיק את התוכנית הלאומית לחיזוק המלר"דים, המחלקות לרפואה דחופה, קרי חדרי מיון, בשנת 2015.

יעקב ליצמן: התוכנית הגדירה כמה יעדים לשיפור וייעול של הטיפול והשירות במלר"דים.

יעקב ליצמן: מרכיבי התוכנית כוללים: 1.

יעקב ליצמן: תוספת כוח אדם – הוספו 2.66 תקני אחיות לכל מלר"ד, 60 תקני רופאים וכ-70 תקני עוזרי רופאים לכלל המלר"דים; 2.

יעקב ליצמן: תוספת תקציבית של 10 מיליון שקל לטובת הצטיידות והכשרות צוותים במלר"ד המבוגרים ומלר"ד ילדים; 3.

יעקב ליצמן: תקציב ייעודי בסך 10 מיליון שקל לאגף השירות במשרד הבריאות לטובת פרויקטים לשיפור חווית המטפל והמטופל; 4.

יעקב ליצמן: תקציב בסך 40 מיליון שקל המחולק לבתי החולים בהתאם לעמידה ביעדי מודל התמרוץ שבו נמדדים בתי החולים על פי פרמטרים מקצועיים, כגון זמני המתנה, זמני שהייה, נוכחות כוח אדם מיומן, עמידה ביעדי איכות ועוד; 5.

יעקב ליצמן: פרויקט מחשוב מלר"ד הוא פרויקט מתוקצב בכ-30 מיליון שקל בשנה, וכולל בין היתר הטמעת מערכת ניהול תורים.

יעקב ליצמן: אני רוצה לציין כאן שאני שוקל למנות פרויקט מיוחד רק לנושא של חדרי המיון.

יעקב ליצמן: לטפל, לראות, איפה ומה ניתן לשפר בכל בית חולים ובית חולים.

יעקב ליצמן: תוכנית לאומית למניעת זיהומים: מטרות התוכנית הינן הורדת תחלואה ותמותה מזיהומים נרכשים בבתי החולים הכלליים במדינת ישראל.

יעקב ליצמן: משרד הבריאות משקיע סכום של 50 מיליון שקל לשנה בתוכנית חשובה זו.

יעקב ליצמן: התוכנית כוללת מודל תמרוץ דינמי לבתי החולים הכלליים, המודד השקעה בתשומות והישגים בשיפור במדדי תוצאה שנקבעים אחת לשנה, הקמת מערך הכשרות ופיתוח תוכנית לצוות הרב-מקצועי, פיתוח לומדות, סימולציות, פיתוח ושכלול מערכות לאיסוף מידע בנושא מניעת זיהומים, עיבודו והפצתו בחזרה לבתי החולים, העלאת מודעות הציבור על ידי קמפיין תקשורתי, פיתוח Antibiotic Stewardship ברמה לאומית.

יעקב ליצמן: רפורמת הסיעוד: התוכנית הלאומית לקידום הטיפול הסיעודי במדינת ישראל הינה תוכנית חדשנית, שהיא תוצאה של שיתוף פעולה מבורך בין משרד הבריאות, האוצר והמוסד לביטוח לאומי ובין ההסתדרות.

יעקב ליצמן: התוכנית רואה את מכלול הצרכים של הקשיש.

יעקב ליצמן: להלן מרכיבי התוכנית: חיזוק השירות לקשיש בקהילה – מתן גמלה כספית ברמת התלות הנמוכה והגדלה משמעותית של שעות הסיעוד ברמות התלות הגבוהות; הגדלת מעורבות קופות החולים בבית הקשיש, במטרה להביא את הטיפול למקום שבו לקשיש נוח ביותר לקבלו, בפרט למרותקי בית, במטרה למנוע אשפוזים מיותרים ומסוכנים; הקלת הביורוקרטיה בהגשת בקשה לאשפוז סיעודי וביטול השתתפויות עצמיות של בני המשפחה; שיפור איכות השירותים – זה כולל את העלאת שכר המטפלות והמטפלים, שיפור האיכות והגדלת השירותים החברתיים, בקהילה ושירותי הביטוח הלאומי, הכשרת מטפלים סיעודיים; טיפולי שיניים לקשישים: הכללה בסל של טיפולי שיניים במסגרת ציבורית לבני 75 ומעלה – זה חדשני שהכנסנו בתקציב 2019 – כולל טיפולים מניעתיים, משמרים ומשקמים – פרותטיקה, כולל מימון לשיניים תותבות.

יעקב ליצמן: התוכנית תתפרס על פני ארבע שנים ותגיע בהבשלה מלאה לעלות של 1.6 מיליארד שקלים בשנת 2021.

יעקב ליצמן: השקעה בתשתיות – במהלך השנים האחרונות בוצעה השקעה חסרת תקדים של משרד הבריאות במערכת הבריאות, השקעה שלא הייתה כדוגמתה בעבר, ובין היתר שדרוג ופיתוח של בתי החולים בפריפריה: זיו, נהריה, ברזילי, פוריה, העמק, הנצרתיים וסורוקה – בהשקעה של 1 מיליארד שקל בשנים האחרונות; הקמת מכון רדיותרפיה בהשקעה של 70 מיליון שקל בבית חולים זיו בצפת:

יעקב ליצמן: לראשונה לאחר שנים תושבי הצפון לא ייסעו יותר לחיפה; פתיחת 14 מוקדי רפואה דחופה בפריפריה; חיזוק חדרי המיון בפריפריה.

יעקב ליצמן: בנוסף, בימים אלו מיושמות פתיחת בית חולים חדש ומוביל באזור הקריות, ופתיחת בית חולים שיקומי בפורייה בהיקף של 100 מיטות והיקף תקציבי של 150 מיליון ₪; הגדלה נוספת של מספר מיטות האשפוז בצפון, כך ששיעור המיטות ל-1,000 נפש יגדל, והצפיפות בבתי החולים בצפון תרד; תוספת תקני רופאים לאזור הצפון; תוספת נוספת של מכשירי MRI; הגדלה משמעותית של התמריצים שניתנים לקופות החולים להשקעה בפריפריה; הרחבת הסדרי הבחירה בבתי החולים.

יעקב ליצמן: אני יכול להוסיף, לחדש, ובימים הקרובים אנחנו נודיע, שקיבלתי אישור ממשרד האוצר על כמה PET-CT, ואנחנו נודיע את זה בימים הקרובים.

יעקב ליצמן: בריאות הציבור – בשנה החולפת בוצעו פעולות חקיקתיות לקידום התזונה הבריאה עבור האוכלוסייה, אשר כללו סימון מזונות שאינם עונים על דרישת ערכי הסף לשומן רווי, מלח וסוכר.

יעקב ליצמן: הסימון יחול על כל קטגוריות המזון הן על מזונות בארץ והן על מזונות מיובאים.

יעקב ליצמן: החלת החוק מינואר 2020 מהווה בשורה ופריצת דרך לצרכן בישראל.

יעקב ליצמן: אומנם מועד זה יחול בעוד שנתיים, אולם חשוב לקרוא את האותיות הקטנות: בתאריך זה יידרשו היצרנים והיבואנים כבר לעמוד בדרישות התקן המתאימות יותר לבריאות הציבור – תקנות הפעימה השנייה, המחמירה יותר.

יעקב ליצמן: לסיום, כפי שהצגתי, הפעילות שביצע משרד הבריאות בשנים האחרונות, בהובלתי, לקידום ולחיזוק של מערכת הבריאות הינה ללא תקדים, ותוצאותיה, את חלקן אנו יכולים לראות באופן מיידי – דוגמת הקמת מוקדים רפואיים בפריפריה, וחלקן תהליכים שיימשכו עוד שנים, כגון הקמת מחלקות והקמת בתי חולים.

יעקב ליצמן: אני כשר הבריאות, מתוך אחריות רבה, בחרתי להשקיע גם בדברים שלא בטוח שאני אזכה להיות במשרד הבריאות כדי לקטוף את פירות ההשקעה שלהם.

יעקב ליצמן: פעולות ומעשים שהם חשובים מאוד לייצוב ולחיזוק של כלל מערכת הבריאות – למשל מה שבונים בבתי חולים חדשים – כך שאוכל להשאיר מערכת חזקה ויציבה לשנים ארוכות גם לילדים ולנכדים שלנו.

יעקב ליצמן: מה שלא ציינתי כאן זה הנושא של טיפולי שיניים לילדים.

יעקב ליצמן: בתקציב 2019 הרחבנו את זה עד גיל 18 – נגמור את כל הנושא הזה של טיפולי שיניים.

יעקב ליצמן: אני חושב שיש עוד כמה וכמה פעולות, נשאיר את זה.

יעקב ליצמן: אני מציע להעביר את זה לוועדה, הוועדה תמשיך לדון.

אחמד טיבי: בהחלט.

אחמד טיבי: אני מודה למכובדי סגן השר.

אחמד טיבי: המציעים, יש הצעה להעביר את זה להמשך דיון בוועדת העבודה.

אחמד טיבי: מי שבעד הוא בעד ועדה, מי שנגד הוא בעד הסרה מסדר-היום.

אחמד טיבי: הצבעה מס' 2 בעד ההצעה להעביר את הנושא לוועדה – 13 נגד – אין נמנעים – אין ההצעה להעביר את הנושא לוועדת העבודה, הרווחה והבריאות נתקבלה.

אחמד טיבי: בעד – 13, אין מתנגדים, אין נמנעים.

אחמד טיבי: הוחלט להעביר את זה לוועדת העבודה והרווחה.

אחמד טיבי: [מס' מ/1092; דברי הכנסת, מושב שלישי, חוב' ד', ישיבה 167, עמ' 18301; חוב' ט', ישיבה 183, עמ' 19326; חוב' ל"ב, ישיבה 245, עמ' 22783; נספחות.

אחמד טיבי: ]

אחמד טיבי: הצעת חוק לתיקון פקודת התעבורה (מס' 120), התשע"ח–2018, חבר הכנסת איתן כבל, יו"ר ועדת הכלכלה, בבקשה, אדוני.

איתן כבל: אדוני היושב-ראש, אדוני השר, או השרה, אם יש, חבריי חברי הכנסת, רשמים פרלמנטריים, אדוני היושב-ראש, אני באמת נרגש להביא לפני מליאת הכנסת, בקריאה שנייה ושלישית, הצעת חוק ממשלתית שמתגלגלת מ-2005.

איתן כבל: לא רק שהיא מתגלגלת מ-2005, גם הסיכוי שהיא הייתה מצליחה להיות מובאת לכדי השלמת חקיקה גם בקדנציה הזו היה נמוך מאוד.

איתן כבל: ואני רוצה לומר לך, אדוני היושב-ראש, ולכם, חברי הכנסת, ולך, חבר הכנסת יעקב פרי: העבודה שעשינו בוועדת הכלכלה של הכנסת סביב הצעת החוק, שתכף אני אתייחס אליה, הייתה עבודה למופת של ועדת הכלכלה.

איתן כבל: ואני מרשה לעצמי – באמת אני אומר את זה; אינני נוהג לעשות זאת בצורה מאוד בוטה – לקחת זאת על עצמי ולהניח על כתפיי; מהלך – ואדוני חבר הכנסת פרי זוכר – שבו הממשלה הניחה בפנינו סוג של רפורמה מדולדלת, ממש מדולדלת, לגמרי, בנושא מוניות השירות, והצלחנו.

איתן כבל: הייתה לי הזכות להיות זה שהתעקש, כדי שבסופו של תהליך ממשלת ישראל תביא הצעת חוק חדשה.

איתן כבל: חבר הכנסת דוד ביטן, הייתה לו הזכות בתחילת הדרך לסייע בעניין, וצריך שהדברים גם ייאמרו כאן, אבל במהלך התקופה ניהלנו מאבק איתנים – – –

אחמד טיבי: הוא מדבר, הוא מדבר עליך.

איתן כבל: מאבק איתנים, ולאחר שיחות, חבר הכנסת דב חנין, הן עם האוצר הן עם משרד התחבורה, הצלחנו לגרום למהלך שבאמת משנה מדיניות מקצה אל קצה.

איתן כבל: באמת אומר לכם זאת: אינני רוצה להפריז בחשיבות הצעת החוק הזו מן הבחינה החברתית.

איתן כבל: את הצעת החוק הזו, הצעת חוק לתיקון פקודת התעבורה (מס' 120) התשע"ח–2018, אני מציג לקריאה השנייה והשלישית, אבל לפני שאני קורא את מה שכתב איתי עצמון, היועץ המשפטי של הוועדה – שכמו תמיד הפליא עשות, ובפעם הזאת גם הגדיל עשות, בדיונים האלה; זה לא היה פשוט בכלל לשבת מול נהגי המוניות, שאני בטוח שברגע זה, איך אומרים, הם צופים בנו.

איתן כבל: אני יודע זאת גם מהסמ"סים או המסרונים שהם שלחו לי במהלך היום, כי מבחינתם זה חיים ומוות, העניין הזה, ומבחינתו של הציבור, ובעיקר ציבור מוחלש, זו דרמה.

איתן כבל: אם המדינה רצתה להביא סוג של רפורמה, כזו או אחרת, בענף המוניות, גם אצל ערביי ישראל ובכלל, בכל מקום, שהיא כמעט חסרת משמעות – אנחנו יוצאים למהלך של רפורמה אמיתית שהיום שר התחבורה, יחד עם משרד האוצר, מוביל; שבה יוצאו מכרזים בכל הארץ; שבה – וכאן הנקודה המרכזית – יהיה רב-קו מסובסד.

איתן כבל: המשמעות היא בעיקר לאותן קבוצות מוחלשות, חבר הכנסת איציק שמולי, כמו הגמלאים, שנמצאים באותה קבוצה שאם אין להם רב-קו מסובסד, אין להם שום סיבה לעלות.

איתן כבל: היום הבשורה הזו מביאה לכך שגם הגמלאים לא יצטרכו לחכות ולנסוע רק באוטובוס, אלא, כן, גם הם יוכלו לנסוע במונית שירות ללא חשש ופחד מה הם עושים עם עוד כמה שקלים שהם צריכים להוסיף.

איתן כבל: אותו דבר צעירים, אותו דבר כל מי שיש לו היום באוטובוס רב-קו מסובסד, הוא יוכל להיכנס למונית ולהשתמש בו, וזאת מהפכה גדולה.

איתן כבל: תכף אנחנו נפרט בדיוק את הרזולוציות שנכנסנו אליהן, אבל באמת אומר לכם את זה: הוועדה מראה שכשהיא לוקחת נושא, מובילה אותו, נאבקת עליו והוא נכון, היא גם יכולה לחולל את השינוי.

איתן כבל: זו גם ההזדמנות להודות לחבריי בוועדה: לדב חנין, ליעקב פרי, לחאג' יחיא.

איתן כבל: באמת, אנשים שהיו שותפים לאורך כל הדרך למהלך הזה.

איתן כבל: עניינה של הצעת החוק ברפורמה בענף מוניות השירות.

איתן כבל: בטרם איכנס בעובי הקורה, אקדים ואומר כי ועדת הכלכלה בראשותי הקדישה עשר ישיבות ממושכות לדיון ברפורמה, במטרה להבטיח – עוד בטרם התקיים דיון בוועדה בפרטי ההסדר המוצע – שההצעה מבוססת על תפיסה סדורה הרואה במוניות השירות חלק בלתי נפרד ממערך התחבורה הציבורית בישראל, על כל המשתמע מכך.

איתן כבל: כוונתי היא קודם כול להישג שהגענו אליו בוועדה, שאני גאה בו מאוד, והוא שילוב מוניות השירות במערך הרב-קו המסובסד.

איתן כבל: הצלחנו לשכנע את משרדי האוצר והתחבורה, ואין זה דבר של מה בכך, לשנות מקצה לקצה את עמדתם המקורית בנושא זה, ואני סבור שהדבר יתרום הן לציבור הנוסעים והן למפעילי מוניות השירות ולכדאיות הכלכלית בהפעלת הקווים.

איתן כבל: אפרט את עיקרי הרפורמה.

איתן כבל: ותסלחו לי, זה יהיה קצת ארוך, אבל אני מניח שעקב העובדה שאני צופה שיהיו –חבר הכנסת פרי, יש מצב שיפנו לבית המשפט הלא-פעילים, מה שאנחנו קוראים, אז חשוב שכל מילה תיאמר, כדי שבית המשפט ידע וישתכנע שעשינו את כל אשר נדרש ולאל ידנו כדי להוציא מתחת ידינו את התוצאה הנכונה והטובה ביותר, למען אזרחי ישראל ולמען נהגי המוניות, ולעשות צדק.

איתן כבל: אפרט את עיקרי הרפורמה: ההסדר הקיים לעניין פעילות מוניות השירות נחקק בשנת 2005 כהוראת שעה לחמש שנים, שתוקפה הוארך מעת לעת, עד לסוף חודש ינואר 2018.

איתן כבל: בהתאם להסדר הקיים, משרד התחבורה נתן רישיונות להפעלת קווי שירות למוניות לקבוצה מצומצמת, שבה נכללו התאגידים שהפעילו את קווי השירות ערב התיקון בשנת 2005, כך שבפועל נמנעה כניסתם של גורמים חדשים לפעילות בענף.

איתן כבל: חשוב לציין כי היה ברור, הן לממשלה שקיבלה את ההחלטה בזמנו והן לוועדת הכלכלה, שדנה בתיקון החקיקה בשנת 2005, שלאחר תום תקופת הוראת השעה ייקבע הסדר שיפתח את הענף לתחרות.

איתן כבל: התיקון המרכזי הכלול בהצעת החוק, ליבת ההצעה, קובע כי רישיונות לקווי שירות למוניות יינתנו בהליך תחרותי, כלומר במכרז.

איתן כבל: בעת הדיון בוועדה החלטנו לקבוע כי ההליך יהיה שוויוני ופומבי, וכן לעגן בחקיקה ראשית חלק מאמות המידה שיובאו בחשבון בהליך התחרותי: המחיר שיציע מבקש הרישיון, ניסיונו וכן שיקולים של קידום התחרות בתחום התחבורה הציבורית ותנאים שעניינם איתנות פיננסית.

איתן כבל: בהצעת החוק מפורטים תנאים נוספים לקבלת רישיון קו שירות, ובכלל זה הדרישה שמבקש הרישיון יהיה תאגיד נפרד שהוקם במטרה להפעיל קווי שירות למוניות.

איתן כבל: מאחר שתאגיד שיקבל רישיון קו שירות יידרש לקבל גם רישיונות להפעלת מונית, מה שמכונה מספר ירוק, לשם הפעלת המוניות בקו השירות מוצע לקבוע כי בעל רישיון קו שירות שייבחר בהליך התחרותי יהיה זכאי לקבל מהמדינה רישיונות להפעלת מונית במספר זהה למספר המוניות שיפעיל בקו השירות שלגביו קיבל את הרישיון; ואולם הרישיונות להפעלת מונית כאמור יעמדו לרשותו של בעל הרישיון אך ורק לשם הפעלת המוניות בקו השירות שלגביו ניתן הרישיון, ולא ניתן יהיה לסחור בהם או להעבירם לגורמים אחרים.

איתן כבל: תיקון נוסף שצפוי לקדם את כדאיות הפעילות בענף הוא ביטול דמי הרישיון שגובה המדינה היום מבעלי הרישיונות – פה הלכנו לקראת הנהגים – בסכום של 170 ש"ח לכל חודש של תקופת הרישיון, וזה הרבה כסף.

איתן כבל: ביחס לקווי השירות שלגביהם יינתנו רישיונות קו שירות, מוצע להסמיך את המפקח על התעבורה לפרסם באתר האינטרנט של משרד התחבורה את רשימת הקווים, והוא יהיה רשאי להעניק רישיון אחד גם לכמה קווים, מה שמכונה אשכול.

איתן כבל: קביעת אשכולות של קווי שירות למוניות נועדה לאפשר ליצור תמהיל של קווים ברמות שונות של כדאיות כלכלית, ובכך לקדם את ניהולו היעיל של הענף.

איתן כבל: אני מצפה כי נוסף על הקווים הקיימים, המשרד אכן יעמוד בהבטחתו וירחיב את פריסת קווי השירות תוך מתן רישיונות להפעלת קווי שירות נוספים באזורים שבהם קיים חוסר באמצעי תחבורה ציבורית או שיש בהם צורך באמצעים משלימים לתחבורה הציבורית הקיימת.

איתן כבל: הצעת החוק כוללת נושאים נוספים, שקצרה היריעה מלפרטם כאן, אך לא אוכל להשלים את הצגת הדברים בלי להתייחס להוראות המעבר.

איתן כבל: לפי המוצע, לעניין בעלי הרישיונות הפעילים, שהפעילו מוניות שירות לפי רישיונותיהם ב-11 באוגוסט 2016 – המועד שבו התקבלה החלטת הממשלה על הרפורמה בענף ופורסמה ברבים – המפקח על התעבורה יוכל לחדש את רישיונותיהם לתקופות נוספות, עד 31 בדצמבר 2019 לכל המאוחר, בהתחשב, בין היתר, בהתקדמות ההליכים התחרותיים למתן רישיונות לפי הרפורמה.

איתן כבל: מטרת הוראות המעבר, כמקובל במעבר למשטר רישוי חדש, היא לאפשר רצף בשירות הניתן לציבור בקווים הקיימים עד לסיום ההליך המכרזי לגביהם, וכן לאפשר לבעלי הרישיונות הקיימים תקופת התארגנות.

איתן כבל: בהתחשב במצבו של ענף מוניות השירות, שלאורך שנים היה נתון למעשה בקיפאון, חזרתי ואמרתי בדיוני הוועדה כי ראוי שההליכים המכרזיים יצאו לדרך בהקדם האפשרי, כפי שהצהיר שר התחבורה לא אחת.

איתן כבל: בהוראות המעבר נכלל מה שמכונה מתווה ההמרה: האפשרות שתינתן לבעלי הרישיונות הפעילים הנחה בתשלום האגרה בעד רישיונות להפעלת מונית – מספר ירוק.

איתן כבל: לפי המוצע, פרטי המתווה ייקבעו בתקנות שיביא שר התחבורה לאישור ועדת הכלכלה, וייכללו בו תנאים שונים לקבלת ההטבה.

איתן כבל: הוראות אלה לא נכללו במקור בהצעת החוק הממשלתית אלא הוספו להצעה ביוזמת שר התחבורה.

איתן כבל: הסכמתי להוספת הנושא להצעת החוק רק לאחר שנציג משרד המשפטים פירט בפני הוועדה את חוות דעתו של המשנה ליועץ המשפטי לממשלה, ולפיה אין הצדקה לתת הטבה כלשהי לבעלי הרישיונות שהפסיקו את פעילותם בענף, וגם מתן הטבות לבעלי הרישיונות הפעילים, נוסף על חידוש רישיונותיהם בתקופת המעבר, אפשרי כל עוד במתווה ההמרה שייקבע בתקנות תהיה זיקה בין משך תקופת המעבר, דהיינו משך תקופת הארכת הרישיונות, לבין מספר הרישיונות להפעלת מונית שיקבלו במסגרת מתווה ההמרה.

איתן כבל: כלומר, ככל שיבקשו לחדש את רישיונותיהם לתקופה קצרה יותר, כך יקבלו יותר רישיונות להפעלת מונית, בשווה כסף לרווחים שהיו עשויים לקבל אילו היו ממשיכים להפעיל את קווי השירות עד סוף שנת 2019 – תום תקופת המעבר.

איתן כבל: מאחר שגם הייעוץ המשפטי לוועדה קיבל חוות דעת זו, החליטה הוועדה לסמוך ידה על חוות דעת אלה, ואני סבור כי ההסדר המובא היום לאישור הכנסת הוא הסדר מאוזן ומידתי.

איתן כבל: נוסף על ההטבה שיקבלו התאגידים בעלי הרישיונות, עמדתי על כך שתינתן הטבה לנהגים שהועסקו אצל בעלי הרישיונות הפעילים, והם יקבלו הנחה של 50% בתשלום האגרה בעד רישיונות להפעלת מונית, בכפוף לתנאים שייקבעו אף הם בתקנות.

איתן כבל: אני מודע לכך שבעלי הרישיונות הקיימים קיבלו את רישיונותיהם בהליך שאינו תחרותי.

איתן כבל: אולם אין להתעלם מכך – ובעניין זה אני שותף לדעתו של שר התחבורה ולהצעת מתווה ההמרה שהציעה הממשלה – כי בהתחשב בהימשכות ההליכים לקביעת רגולציה חדשה לענף מוניות השירות, ובכך שייתכן שחלק מבעלי הרישיונות הקיימים לא ייבחרו בהליך המכרזי ולמעשה עלולים לצאת מפעילות בענף לאחר שנים רבות, יש מקום למתן ההטבות, לפנים משורת הדין.

איתן כבל: חברי הכנסת, אני מקווה שהצעת החוק המובאת היום לאישורכם, על כל השינויים הלא-מעטים שערכנו בה בדיוני הוועדה, תביא לכך שענף מוניות השירות במתכונתו החדשה יהיה ענף יעיל ותחרותי, ובכך יביא עימו בשורה לציבור הנוסעים בתחבורה הציבורית.

איתן כבל: אני רוצה להוסיף עוד נקודה אחת, שאיתי לא הכניס אותה, והיא העובדה שהתעקשנו למנוע מצב של השתלטות של כוחות גדולים על השוק.

איתן כבל: אחת הנקודות המרכזיות היא שרצינו שבאמת תהיה תחרות אמיתית, שלא ייכנסו טייקונים שישתלטו על הענף ונמצא את עצמנו עם אנשים טובים אבל שאין להם את היכולת הכלכלית להיות חלק מהמתווה הזה; כי המשמעות היא שהגורמים, שהם היום התאגידים, בחלק מהמקומות שהם מובילים – אין ספק שאם ייכנסו כוחות גדולים, הם לא יכולים להיות חלק מן העניין.

איתן כבל: כמובן, זה בתיאום עם הממונה על ההגבלים ועל כל המשתמע מכך.

איתן כבל: ולסיום, ברצוני להודות לעורכת הדין אתי בנדלר, המשנה ליועץ המשפטי לכנסת והיועצת המשפטית של ועדת הכלכלה, אבל מעל לכול לך, עורך הדין איתי עצמון, בייעוץ המשפטי של ועדת הכלכלה, שעמלת על הצעת החוק יותר מכול.

איתן כבל: אתה ראוי להיות, בקרוב, בעזרת השם, מבחינתי לפחות, היועץ המשפטי של הוועדה.

איתן כבל: אתה פשוט תותח, והלוואי והיו רבים כמוך בתוך הוועדה.

איתן כבל: אתה שולט בעבודה, אתה יודע לנהל, אתה יודע לדעת מתי להתעקש, מתי לשחרר, ידע עצום.

איתן כבל: באמת, אני אומר את זה מכל הלב.

איתן כבל: באמת מכל הלב.

איתן כבל: ואיתך הצלחתי להעביר רפורמות ענקיות שהיו תקועות – שנים שלא הצליחו להוציא אותן מן הכוח אל הפועל, וזה הרבה בזכות השכל הישר שלך וחוכמתך.

איתן כבל: וכפי שאמרתי, כן ירבו.

איתן כבל: וכמובן, תודה לך, לאה, שצועקת עליי, מנהלת אותי, אבל עושה עבודה מדהימה כמו תמיד.

איתן כבל: אוהב אותך, ויישר כוח.

איתן כבל: באמת תודה לכם.

אחמד טיבי: תודה רבה.

איתן כבל: הצעת החוק הזו היא ללא הסתייגויות, ואני מבקש להביא אותה לקריאה שנייה ושלישית.

איתן כבל: תודה.

אחמד טיבי: תודה רבה.

אחמד טיבי: חבר הכנסת דב חנין, בקשת דיבור.

דב חנין: תודה לך, אדוני היושב-ראש.

דב חנין: אדוני שר הכלכלה, אני מניח שזה מאוד מעניין לשמוע את הפלאפון, וגם יושב-ראש הקואליציה לשעבר, אבל אני מציע שתעשו את זה פשוט מחוץ לאולם.

אחמד טיבי: אתם מדברים ברמקול בתוך המליאה?

איציק שמולי: לא, זה מפגש פסגה.

דב חנין: פסגה.

דב חנין: חבר הכנסת ביטן, אני רוצה לומר מילה לחבר הכנסת כבל.

דב חנין: תודה לך, אדוני היושב-ראש.

דב חנין: אדוני יושב-ראש ועדת הכלכלה של הכנסת, חבר הכנסת כבל – וגם שר הכלכלה, שמפריע לי כרגע, תודה לך.

אלי כהן: טיפלנו בהורדת מחיר המים.

דב חנין: אני שמח מאוד לשמוע.

דב חנין: אני ממש שמח לשמוע, ובכל זאת.

קריאה: ביטן, ביטן, אתה מפריע.

קריאה: ביטן.

אחמד טיבי: חבר הכנסת ביטן.

דב חנין: תודה לך.

דב חנין: תודה, אדוני היושב-ראש.

דב חנין: עמיתיי חברי הכנסת, הסיפור של החוק שמגיע היום למליאת הכנסת הוא סיפור מאוד מאוד אופטימי.

דב חנין: כמו שאמר חבר הכנסת כבל, זה סיפור שמראה איך הכנסת, ובמקרה הזה ועדה של הכנסת, ועדת הכלכלה של הכנסת, יכולה לעשות שינוי גדול מאוד במציאות.

דב חנין: אנחנו מדברים, אדוני היושב-ראש, על סוגיה שיש לה חשיבות עצומה לחיי היום-יום של אזרחי ישראל.

דב חנין: אנחנו, אדוני היושב-ראש, לאורך שנים נמצאנו בוויכוח עם הממשלה, גם עם משרד התחבורה וגם עם משרד האוצר, בנושא של מוניות השירות.

דב חנין: באו ואמרו לנו: מוניות שירות זה משהו ששייך לעבר; העתיד שייך לרכבות, לרכבות תחתיות, לא מתאים שתישארנה מוניות שירות, זה לא מתאים, האמצעי הזה.

דב חנין: אנחנו הסברנו שהציבור אוהב מוניות שירות.

דב חנין: אפילו בסקרים של משרד התחבורה, אמצעי התחבורה הציבורית שהציבור הכי אוהב זה מוניות שירות.

דב חנין: ולמרות זאת, בממשלה התפיסה הייתה אחרת, ואפילו הפוכה.

דב חנין: ולכן לאורך שנים הענף הזה דולדל, הושקע בו פחות מדי כסף, וגם כל השינויים הגדולים והמהפכניים שעשינו בתחום התחבורה הציבורית, כולל הורדת מחירים של תחבורה ציבורית, כולל הרב-קו – כל השינויים האלה פסחו על ענף מוניות השירות.

דב חנין: והתוצאה הייתה שתחום של תחבורה ציבורית שהיו בו 2,300 מוניות שירות בעבר, נשארו בו 700 היום.

דב חנין: רק לאחרונה הממשלה הגישה סוף-סוף חוק בעניין מוניות השירות, אבל החוק הזה היה חוק מאוד בעייתי.

דב חנין: הוא היה חוק בלי ראייה תחבורתית, בלי ראייה חברתית, אבל עם ראייה של האוצר.

דב חנין: ובחוק עם ראייה של האוצר הכול מתחיל ונגמר במכרזים, בתחרות.

דב חנין: תחרות יכולה לעבוד, וגם מכרז יכול להצליח, כאשר יש בסיס; כאן נטלו את הבסיס, הוציאו את השטיח מתחת לרגליים של מוניות השירות.

דב חנין: במהלך הדיונים בוועדת הכלכלה – שאתה, חברי חבר הכנסת כבל, הובלת אותם באמת בהרבה כישרון וגם בהמון המון אנרגיה ובהרבה לחצים – נעשה שינוי עצום, שמעלה אותנו על כיוון אחר לגמרי.

דב חנין: בכיוון שיש בהצעת החוק היום, שמופיעה בפני הכנסת, שנמצאת בפני הכנסת, מוניות השירות הן חלק גדול מהפתרון של בעיות התחבורה הציבורית בארץ.

דב חנין: מוניות שירות הן חלק מהפתרון, כי מוניות שירות הן שירות משלים מצוין לרכבות, לאוטובוסים.

דב חנין: מוניות שירות מתאימות להיכנס למקומות שבהם אין תחבורה ציבורית – לא מתאים שייכנס אוטובוס, אין מספיק ביקושים לאוטובוס, לא מגיעה הרכבת: שכונות, פריפריות, אתרים שבהם אנחנו רוצים להכניס תחבורה ציבורית וצריך משהו שיהיה שירות מקדים לתחבורה הציבורית המסיבית.

דב חנין: לכן, מוניות שירות זה כלי נהדר לפתח דרכו את התחבורה הציבורית.

דב חנין: במרכז הצעת החוק הזאת נמצאת הרחבה מסיבית של רשת מוניות השירות בארץ – באמת בכל הארץ, לא רק מוניות 4, 5 ו-16 בתל אביב, אלא מוניות שירות בכל הארץ – – –

יעל גרמן: וגם אפשר יהיה בשבת.

דב חנין: וגם בשבת.

דב חנין: וזה חשוב מאוד.

דב חנין: כן, בימי חול מוניות השירות יפעלו באותה מתכונת של התחבורה הציבורית, כולל סבסוד וכולל רב-קו, ובשבת הן יפעלו במנותק מהסבסוד ומהרב-קו.

דב חנין: זה פתרון פרקטי, ישים, שמאפשר להתקדם ומאפשר גם לתת מוניות שירות מסובסדות ורב-קו בימי השבוע וגם לייצר פתרון אמיתי בלי לריב ובלי מלחמות אין-סופיות בנושא התחבורה הציבורית בשבתות ובחגים.

דב חנין: אני רוצה לומר מילה לנהגים והמפעילים, שצריך להגן עליהם וצריך לשמור עליהם – כמו שאמר חבר הכנסת כבל, אין לנו שום רצון שעכשיו ישתלטו על השוק הזה כמה טייקונים.

אחמד טיבי: תודה רבה.

דב חנין: אני מסיים.

דב חנין: אנחנו רוצים לתת הגנה גם למפעילים וגם לנהגים.

דב חנין: אנחנו נותנים למפעילים הקיימים עדיפות מסוימת, בדרך של התחשבות בניסיון שלהם במסגרת המכרזים שמשרד התחבורה יפרסם.

דב חנין: אני רוצה לסיים, אדוני, בהצטרפות לכל מילות התודה שאמר יושב-ראש הוועדה לאנשים הנפלאים שליוו אותנו: הצוות המשפטי של הוועדה, מנהלת הוועדה – כל הכבוד לכם ותודה רבה.

אחמד טיבי: תודה רבה.

אחמד טיבי: אנחנו עוברים להצבעה בקריאה שנייה.

אחמד טיבי: אין הסתייגויות.

אחמד טיבי: מי בעד?

אחמד טיבי: מי נגד?

אחמד טיבי: מי נמנע?

אחמד טיבי: הצבעה מס' 3 בעד סעיפים 1–17 – 21 נגד – אין נמנעים – אין סעיפים 1–17 נתקבלו.

אחמד טיבי: בעד – 21, אין מתנגדים, אין נמנעים.

אחמד טיבי: הצעת חוק לתיקון פקודת התעבורה (מס' 120), התשע"ח–2018, עברה בקריאה שנייה.

אחמד טיבי: אנחנו עוברים להצבעה בקריאה שלישית.

אחמד טיבי: הצבעה מס' 4 בעד החוק – 19 נגד – אין נמנעים – אין חוק לתיקון פקודת התעבורה (מס' 120), התשע"ח–2018, נתקבל.

אחמד טיבי: 19 בעד, אין מתנגדים, אין נמנעים.

אחמד טיבי: הצעת החוק עברה בקריאה שנייה ושלישית.

אחמד טיבי: תודה.

אחמד טיבי: [רשומות (הצעות חוק, חוב' כ/753); נספחות.

אחמד טיבי: ]

אחמד טיבי: הצעת חוק לימודי עזרה ראשונה בבתי ספר (החזקת מכשירי החייאה וערכות עזרה ראשונה בבתי ספר), התשע"ח–2018, בבקשה.

אחמד טיבי: עשר דקות.

יעקב מרגי: לא אנצל אותן.

יעקב מרגי: אדוני היושב-ראש, חבריי חברי הכנסת – אפשר לומר מכובדי השר?

יעקב מרגי: – הצעת חוק לימוד עזרה ראשונה בבתי ספר (תיקון – הצבת מכשירי החייאה במוסדות חינוך) הובאה היום בפניכם להצבעה בקריאה ראשונה.

יעקב מרגי: הצעת החוק הזאת משלימה הצעת חוק אחרת, שהטילה חובה של הצבת מכשירי החייאה במקומות ציבוריים.

יעקב מרגי: בתי הספר נפקדו מאותו חוק.

יעקב מרגי: אני חשבתי לנכון – אני חייב לציין, בעקבות פנייה של אם לתלמידה שקיפחה את חייה מהפרעות קצב בלב – שאם היה מכשיר החייאה בבית הספר, סביר להניח שניתן היה להציל אותה.

יעקב מרגי: אני מקווה שגם הצעת החוק הזהה והדומה של חבר הכנסת אחמד טיבי תוצמד להצעת החוק.

יעקב מרגי: אנחנו נביע הסכמה ותמיכה שאכן נצמיד את החוקים.

יעקב מרגי: הפרעות קצב חמורות בלב ודום לב עשויים להיגרם כתוצאה מאוטם שריר הלב או מהפרעה חשמלית בפעילות שריר הלב.

יעקב מרגי: הפרעה כזאת יכולה לגרום לעיתים למוות.

יעקב מרגי: ההצלה וההצלחה במקרים אלה תלויות במרכיב הזמן ובמשך הזמן העובר בין האירוע לבין מתן הטיפול הראשוני.

יעקב מרגי: הצעת החוק קובעת חובת הצבת מכשיר החייאה – בעברית מכשיר החייאה זה נקרא מפעם.

יעקב מרגי: הצעת החוק קובעת הצבת המפעם בבתי הספר, בנוסף לאותו חוק שמחייב לימוד עזרה ראשונה בבתי ספר – חוק שחוקק בשנת 2001.

יעקב מרגי: מכשיר ההחייאה, המפעם, הוא אוטומטי ונותן בעצמו הנחיות קוליות בעברית.

יעקב מרגי: כך שכל אדם, גם ללא הכשרה רפואית, יכול להשתמש בו.

יעקב מרגי: אני רוצה לומר כאן, גם לחברים וליושב-ראש, שכשהתחלנו לקדם את החוק הזה חששנו, כי אנחנו מכירים את עמדת הסתדרות המורים, ובצדק, שאם אתה מטיל עליהם חובה כזאת, זה יכול לחשוף אותם לתביעות נזיקין כאלה ואחרות.

יעקב מרגי: חששתי לא מהעלות התקציבית של החוק אלא יותר מאי-הסכמה.

יעקב מרגי: אני רוצה לומר שכבר בשלב הזה אנחנו מקיימים דיונים סביב שולחן עגול בין מרכז השלטון המקומי ובין הסתדרות המורים – יחד עם ליווי של יועצים משפטיים ממשרד המשפטים, יועצי חקיקה, יועצים משפטיים של משרד החינוך והצוותים המקצועיים של משרד החינוך – כדי להביא את זה להסכמה.

יעקב מרגי: אני רוצה לומר לכם שיש נכונות והיענות.

יעקב מרגי: הצעת החוק היא לא זולה.

יעקב מרגי: בשלב הזה ההערכה היא שהיא תעלה בסביבות 17 מיליון שקל.

יעקב מרגי: לכן, תחמנו את זה בשלב ראשון – ואני מצהיר כוונות – לבתי ספר שמספר התלמידים בהם עולה על 500.

יעקב מרגי: החלה הדרגתית.

יעקב מרגי: אנחנו כולנו תקווה שהשלב הבא יהיה החלה בכל בתי הספר, כמובן, ממספר סביר, של 200.

יעקב מרגי: חשוב לומר שבאוכלוסייה הפוטנציאלית לצרוך את השירותים של המפעם – מקווה שהם לא יצרכו – הצוות והמורים הם לא פחות מהתלמידים, אם לא יותר.

יעקב מרגי: לעיתים קרובות אנחנו נדרשים להתערבות דווקא מקרב הצוות, ואני שמח שיש פה.

יעקב מרגי: יש גם שאלות לא פשוטות: היכן יוצב המכשיר?

יעקב מרגי: מי אחראי לבדוק מדי פעם שאכן המכשיר תקין, נורת החיווי?

יעקב מרגי: האם לקבוע חובת הפעלה?

יעקב מרגי: מי יפעיל?

יעקב מרגי: אם לא יפעילו, מה יקרה – סוגיית החסינות מפני תביעות.

יעקב מרגי: למרות שהמכשיר הוא מכשיר מאוד ידידותי ונותן הנחיות קוליות – שמענו גם בוועדה; זה יותר ידידותי מלהזריק זריקת אפיפן.

יעקב מרגי: אני שמעתי תוך כדי הדיונים בשולחן שהצעת החוק של חובת הצבת אפיפן בבתי הספר נתקלת בקושי בקידום בגלל השאלות האלה, אז אמרתי לחבר הכנסת חברי יהודה גליק שהחוק יזכה ליהנות מהפירות של השולחן העגול שלנו – – –

יהודה גליק: – – –

יעקב מרגי: נכון.

יעקב מרגי: אנחנו מנסים לפתור את הבעיות, ואני די אופטימי.

יעקב מרגי: אז כפי שאמרתי, הצעת החוק מקודמת בתיאום, ובהסכמה של משרד החינוך, מרכז השלטון המקומי, הסתדרות המורים, ליווי של מד"א, מרצונם – שזה לא מובן מאליו – ואיחוד הצלה.

יעקב מרגי: כאן הבעת תודתי לכל המלווים והמסייעים בחוק.

יעקב מרגי: כמו כן, כמובן, למנהלת הוועדה הגברת יהודית גידלי, לצוות הוועדה, ליועצת המשפטית של הוועדה עו"ד מירב ישראלי, לצוות לשכתי – גברת פנינה שלי איפרגן, נתנאל, וכפיר המתמחה, שהציץ לפני שנה ומשהו ונפגע – לא רוצה לעזוב אותי.

יעקב מרגי: אז אני שוב מודה לכולם, ואני מקווה שבהקדם נביא את החוק הזה כבר לקריאה שנייה ושלישית, ומודה על תמיכתכם בקריאה ראשונה.

יעקב מרגי: תודה.

יחיאל חיליק בר: תודה, אדוני.

יחיאל חיליק בר: [הצעת חוק פ/4793/20; נספחות.

יחיאל חיליק בר: ]

יחיאל חיליק בר: להצעת החוק שלך מוצמדת הצעת חוק של חבר הכנסת אחמד טיבי.

יחיאל חיליק בר: בבקשה, אדוני יציג את הצעת החוק, עד שלוש דקות.

יחיאל חיליק בר: לאחר מכן נעבור, ברשותו של השר, לדיון משולב.

יחיאל חיליק בר: אני צריך את האישור שלך בשביל זה.

אחמד טיבי: אדוני היושב-ראש, מכובדי השר, אדם מנאסרה, בן שמונה, מכפר ריינה שבגליל קיבל דום לב לפני שנה, כשהיה בבית הספר.

אחמד טיבי: ליבו הקטן של אדם, זיכרונו לברכה, חיכה יותר מ-40 דקות עד שקיבל פעולת החייאה.

אחמד טיבי: בבית ספר של אדם לא היה מכשיר החייאה, ועד שהגיע הצוות הרפואי, מה שנשאר להם זה לקבוע את מותו של הילד הנפלא הזה.

אחמד טיבי: זה הזמן שעושה את ההבדל בין חיים למוות.

אחמד טיבי: מכשיר החייאה הוא מכשיר מציל חיים, והצבתו בכל מקום ציבורי, לרבות בבתי ספר, הינה דבר חיוני שמצריך טיפול מיידי.

אחמד טיבי: הצלחת פעולת ההחייאה במקרים של הפרעות קצב חמורות ודום לב תלויה במשך הזמן העובר בין האירוע לבין מתן הטיפול הראשוני.

אחמד טיבי: מכשיר ההחייאה הוא אוטומטי ונותן הנחיות קוליות, כך שכל אדם, גם אם לא קיבל הכשרה רפואית, יכול להשתמש בו כדי להציל חיי אדם עד להגעת הצוות הרפואי למקום האירוע.

אחמד טיבי: מוצע להוסיף חובה להציב מכשיר החייאה גם במוסדות חינוך, כדי לאפשר טיפול רפואי מיידי והצלת חיי אדם של מי שנמצא בשטח בית הספר ולוקה בליבו.

אחמד טיבי: זה המקום להודות לעמיתי חבר הכנסת מרגי, יושב-ראש ועדת החינוך, על מהות החוק, על הובלת החוק, על הדיונים שהיו בוועדת החינוך, ולמנהלת הוועדה, לכל צוות הוועדה.

אחמד טיבי: אין ספק שמדובר בחוק אזרחי חיוני ומציל חיים.

אחמד טיבי: (אומר דברים בשפה הערבית, להלן תרגומם: לפני שנה בדיוק, ב-31 בינואר 2017, נפטר התלמיד אדם עומר חסן, בן שמונה שנים, מכפר ריינה בגליל, בעת שהותו בבית ספרו היסודי.

אחמד טיבי: ) זה תרגום של מה שאמרתי.

אחמד טיבי: (הזמן שעבר מהרגע שבו נפצע אדם והתעלף עד הגעת האמבולנס והתחלת ההחייאה היה ארוך, ארוך מאוד.

אחמד טיבי: הלב הקטן של אדם לא החזיק מעמד כל כך הרבה זמן והוא נפטר, ואדם לא חזר אל בית ספרו.

אחמד טיבי: על כן הגשתי את הצעת החוק הזאת, אשר מחייבת להציב מכשיר החייאה מתקדם בבתי הספר, היות שמכשיר זה הוא מסוג המכשירים החכמים אשר נותנים הוראות קוליות על אופן השימוש בהם, מה שגורם להחייאת האדם בתוך דקות ספורות, עד להגעת האמבולנס והצוותים הרפואיים והמשך הטיפול, ומגביר את סיכויי ההצלחה, במיוחד עבור מי שלוקים בדום לב ובמצבי עילפון שבמהלכם הלב מפסיק לפעול בצורה מלאה או חלקית ומופסקת זרימת החמצן לגוף.

אחמד טיבי: במקרים רפואיים כאלה כל דקה נחשבת וכל שנייה חשובה להצלת חיי האנשים ולמזעור הנזקים הנגרמים.

אחמד טיבי: אנו לא מתנגדים לפסק הדין של אללה, אבל עלינו להסיק מסקנות ולחקור את הגורמים ואת דרכי המניעה והבטחת המוכנות בעת מקרים דומים בעתיד.

אחמד טיבי: לאחרונה, קיבלנו אישור – –)

יחיאל חיליק בר: נא לסיים.

אחמד טיבי: (– – ממגן דוד אדום לפתוח מרכז עזרה ראשונה באכסאל, בערערה וחורה ובג'יסר א-זרקא, ואנו ממשיכים לפתוח מרכזים כאלה בשיתוף פעולה עם הרשויות המקומיות, וכבר נערכו ישיבות עבודה עם רשויות אלו ביוזמתו של עמיתי אוסאמה סעדי, כך שמרכזים אלו מסייעים גם הם בקיצור משך הזמן של הגעת האמבולנס.

אחמד טיבי: היום אנו מעבירים חוק זה, אדוני היושב-ראש, בקריאה ראשונה, ואנחנו כבר עברנו כברת דרך ארוכה למען אישורו הסופי, כך שאנו נתחיל מייד בהכנת הנוסח הסופי עם יושב-ראש הוועדה יעקב מרגי, יושב-ראש ועדת החינוך, או מרג'י – –)

יעקב מרגי: מרגי.

אחמד טיבי: (אבל בתוניסאית, מה השם?

אחמד טיבי: מרג'י.

אחמד טיבי: – – אשר יאפשר לנו להעביר אותו לטובת הציבור שלנו והיישובים הערביים שלנו, וכסיוע שלנו לחיים, חיים מכובדים עבור אנשינו, ושלום האדם בהיותו אדם.

אחמד טיבי: ושירחם האל על אדם, ושהמקרה של פטירתו יהיה סיבה להצלת חיי אחרים.

אחמד טיבי: תודה.

אחמד טיבי: )

יחיאל חיליק בר: תודה, אדוני, חבר הכנסת טיבי.

חיים ילין: אחמד, אני רוצה להגיד לך שאין לך כתוביות מתחת.

יחיאל חיליק בר: השר אישר לעבור לדיון משולב על שתי הצעות החוק, ולכן אנחנו נעבור לדיון משולב בשתי הצעות החוק, ואני קורא בסדר הדוברים: נחמן שי, בבקשה, עד שלוש דקות.

חיים ילין: היה סדר דוברים – נעלם.

יעל גרמן: נחמן, אנחנו רוצים הביתה.

נחמן שי: אני אעלה לך מחדש את המשכורת, ואז תישארי עוד שעה.

יעל גרמן: אני מוותרת.

יחיאל חיליק בר: בבקשה, אדוני, עד שלוש דקות.

יחיאל חיליק בר: נא להקפיד על הזמנים, בעיקר כשיעל לחוצה להגיע הביתה, בסדר?

נחמן שי: בשלום – היא בשכבת גיל מסוכנת, לפי הסטטיסטיקה שעכשיו שמענו בוועדה של הכנסת, אז אנחנו – – –

יעל גרמן: אני לא יודעת על איזה גיל אתה שמעת אבל זה לא נכון.

נחמן שי: 65 פלוס.

נחמן שי: אדוני היושב-ראש, חבריי חברי הכנסת, שלום.

רויטל סויד: נחמן, אתה איתנו או נגדנו?

חיים ילין: היא חברת הכנסת הכי צעירה ביש עתיד.

נחמן שי: אני איתכם תמיד, אני מודה לכם.

נחמן שי: יעל, אנחנו – – –

יחיאל חיליק בר: אנחנו מוחקים את ההערה על הגיל של יעל מהפרוטוקול, אני מבקש מהקלדניות לא להקליד את הגיל.

נחמן שי: בסטטיסטיקה – – –

חיים ילין: ניקח אותך לוועדת האתיקה.

נחמן שי: בכמה מהפרסומים הם השתמשו במילה "קשיש" או "קשישים".

נחמן שי: זאת לא מילה סטטיסטית.

נחמן שי: הם משתמשים בשכבות גיל, הם עושים עבודה נהדרת, ואנחנו בגיל של 65 פלוס.

נחמן שי: זה הגיל, והגיל הזה הוא גם הגיל הפגיע ביותר בתאונות דרכים, כפי שלמדנו היום בדיון שהיה אצל חבר הכנסת יעקב אשר; ואנחנו עובדים ביחד, גם עם גורמים חיצוניים, כדי להפחית את מספר התאונות, כי הציבור מעל לגיל הזה, ב-50% יותר מכל שכבה אחרת באוכלוסייה, נהרג ונפצע בתאונות דרכים.

נחמן שי: גם הפצועים שם, קשה להם יותר להחלים וכו' וכו'.

חיים ילין: נחמן, זו מדינה שמסוכן מאוד לחיות בה.

נחמן שי: בארץ – כן, במיוחד כשאתה בגיל 65 פלוס ואתה מנסה לחצות מעבר חצייה ולא מאיטים ואין סימון, ואתה לוקח את חייך בידיך.

נחמן שי: אבל אני רוצה רק לומר משהו.

נחמן שי: קודם כול אני מברך על הצעת החוק, אני חושב שהיא חשובה, ואני באמת מאמין, באמת ובתמים, שרצוי וראוי שכל מקום ציבורי, כולל בתי ספר וכולל קניונים וכדומה, יהיה מצויד במכשיר החייאה, כדי להושיט עזרה ראשונה.

נחמן שי: אני רק רוצה גם מפה, מבמת הכנסת, להוסיף משפט אחד למכתב שהוצאתי הערב לשר הביטחון אביגדור ליברמן, וביקשתי ממנו לשקול אם לא הגיעה העת לחדול מההקצבות למכינה הצבאית בעלי.

נחמן שי: נכון שחניכי המכינה הזאת הם באמת העילית שבעילית שבנוער הדתי-לאומי; הם באים לשם מתוך רצון, מתוך התלהבות, מתוך מסירות ודבקות, ורבים מאוד מהם מגיעים לתפקידי קצונה בצה"ל, לשירות ביחידות מיוחדות וכדומה, ואני בהחלט מוקיר ומכיר להם תודה.

נחמן שי: אבל המנהלים שלהם, ובין היתר הרב יגאל לוינשטיין, מדברים סרה בצה"ל.

נחמן שי: כך דיבר הרב שלמה אליהו פעם נוספת היום, כך דיברו רבנים אחרים.

נחמן שי: הגיעה העת ששר הביטחון יפעל כדי שישיבות ומכינות, שרבניהן יוצאים נגד שירות צבאי ונגד צה"ל לא יקבלו כל מימון מקופת המדינה.

נחמן שי: עומד איתנו חבר הכנסת וסגן שר האוצר יצחק כהן, ששירת בצה"ל, ואני מקווה שהוא מבין למה, ואני מקווה שהוא יסייע לנו.

יצחק כהן: – – – למה אתם תוקפים?

נחמן שי: לא, אני מוכן לקיים דיון ציבורי על זה, אבל לא במחיר – – –

יצחק כהן: – – – הרבנים, אתם סותמים להם את הפה.

יצחק כהן: איזה רב שאומר את דעתו, אתם ישר תוקפים אותו.

נחמן שי: לא, הדבר האחרון שאני רוצה זה – – –

יצחק כהן: – – – אם חס וחלילה איזה רב אמר משהו, איזו דרשה, אתם ישר יורדים עליו, למה לא תתייחסו לטענות לגופן?

נחמן שי: לא, לא, אני מוכן לקיים דיון ציבורי – –

יצחק כהן: לא מוכן.

נחמן שי: – – אבל אני חושב שכשראש ישיבה או רב ישיבה שחניכיה יוצאים לשרת בצה"ל קורא ומטיף נגד שירות בצה"ל של בנות, וגם אומר להם: אל תשרתו בצה"ל וכו' וכו', הוא או רבנים אחרים – זה דבר שלא ייתכן.

נחמן שי: זה לא נכנס לגדר של חופש ביטוי.

יצחק כהן: אתם תוקפים בשצף קצף מפני שזה משרת אתכם.

איתן ברושי: אבל זה לא הנושא.

אחמד טיבי: תם הזמן.

אחמד טיבי: אני מודה לך.

נחמן שי: תודה רבה.

אחמד טיבי: מיכל רוזין – מיש מווג'ודה; יואל חסון; יוסף עטאונה; מוסי רז; איציק שמולי; עליזה לביא; נורית קורן; סעיד אלחרומי; מסעוד גנאים; זוהיר בהלול; עבד אל חכים חאג' יחיא; אורלי לוי אבקסיס; דב חנין – (אומר בערבית: יכול להיות שדב לא נמצא כאן?

אחמד טיבי: ) מיכאל מלכיאלי; עמר בר-לב; ג'מאל זחאלקה; אמיר אוחנה; איל בן ראובן; איילת ורבין; ישראל אייכלר.

אחמד טיבי: יהודה גליק.

יהודה גליק: אדוני היושב-ראש, וגם פה אני צריך להגיד חבר הכנסת ד"ר אחמד טיבי – –

אחמד טיבי: תודה רבה.

יהודה גליק: – – חבריי חברי הכנסת, אין פה שר, איפה הוא?

יהודה גליק: סליחה, שר הכלכלה היקר, הכוהן הגדול, חבריי חברי הכנסת המתוקים והמתוקות מן הקואליציה ומן האופוזיציה, סגן המזכירה, המתקתקות וכו' וכל החברים, חברים, החוק הזה מדבר על דבר שהוא פיקוח נפש, ואין ספק שחשוב לעשות כל מאמץ להציל חיי אדם.

יהודה גליק: אבל אני רוצה לדבר שתי מילים על משהו אחר.

יהודה גליק: החיים והמוות ביד הלשון.

יהודה גליק: היום זה לא יום כבוד גדול לכנסת ישראל.

יהודה גליק: ועדת האתיקה קיבלה החלטה להרחיק שתי חברות כנסת.

יהודה גליק: ועדת האתיקה דנה בחבר כנסת נוסף, ובעוד חבר כנסת נוסף.

יהודה גליק: אני לא בטוח ששתי חברות הכנסת – לא רק שאני לא בטוח, אני בטוח ששתי חברות הכנסת שקיבלו היום עונש הן לא מבעלות הפה המשוחרר ביותר בקרב חברי הכנסת.

יהודה גליק: אבל רבותיי, עלינו כולנו לשמור על כבוד הכנסת.

יהודה גליק: מותר לנו להתווכח זה עם זה, הציבור צופה בנו ומצפה מאיתנו למתוח ביקורת חריפה זה על זה, אבל מן הראוי שכולנו נשמור על כבודה של הכנסת, על כבודנו, על כבוד מדינת ישראל.

יהודה גליק: כל אחד ואחד – אגב, רוב מוחלט של חברי הכנסת עושים את זה, רוב מוחלט של חברי הכנסת עובדים עבודה חרוצה, עובדים עבודה יעילה.

יהודה גליק: זה מרתק לראות פה חברי כנסת שעושים עבודה כל כך טובה.

יהודה גליק: ואחר כך תדמית הכנסת היא ההתבטאויות, הצרחות, ההשתלחויות, וכך אנחנו נראים בציבור.

אחמד טיבי: תודה רבה.

יהודה גליק: אני קורא לכולנו לשמור על האיפוק, לשמור על כבוד הבניין הזה.

יהודה גליק: תודה רבה שהסבת את תשומת ליבי – – –

אחמד טיבי: תודה רבה.

אחמד טיבי: חברת הכנסת רויטל סויד – הרשימה ארוכה – שלוש דקות, בבקשה.

רויטל סויד: תודה.

רויטל סויד: אדוני היושב-ראש, השר, חבריי חברי הכנסת, אני לא יודעת מה איתכם.

רויטל סויד: אבל לי ביום ראשון הייתה יותר מתחושה לא טובה כשאני שמעתי שהכתב המדיני של מעריב יניר קוזין עבר בדיקה פולשנית ומשפילה כשהוא הגיע ללשכת ראש הממשלה למפגש השבועי שם.

אחמד טיבי: כאילו הוא היה עיתונאית ערבייה.

רויטל סויד: לא, מפינלנד.

אחמד טיבי: מפינלנד.

רויטל סויד: עיתונאית מפינלנד, כן.

איציק שמולי: אחמד, אתה רואה?

איציק שמולי: שלא תגיד – – –

רויטל סויד: תחשבו שנייה, את הכתב קוזין אנחנו מכירים והוא מגיע מדי שבוע, כבר חצי שנה, כל יום ראשון למשרד ראש הממשלה.

רויטל סויד: הבדיקות הן בדיקות והן לגיטימיות, והן לצורכי ביטחון, והכול טוב ויפה.

איציק שמולי: שלא תגיד שאין שוויון.

רויטל סויד: אבל השבוע, כאשר הוא נתבקש להיבדק, ואפילו ביקשו ממנו להפשיל את מכנסיו ולזה הוא כבר סירב, זה במקרה היה אחרי שהוא עלה לאייטם כמה ימים לפני כן בגלי צה"ל, כשהוא ביקר בדיוק את אותו מערך אבטחה, כאשר הם בדקו את אותה כתבת מפינלנד וביקשו ממנה גם להסיר את הבגדים, את החזייה.

רויטל סויד: ואני לא יכולתי שלא לקבל את התחושה שמעבר לעובדה שמדובר על בידוק משפיל ופוגעני שלא בהכרח באמת היה בגלל צורכי ביטחון, היה פה איזשהו ניסיון לסגור מעגל, וזו דרך של העברת מסרים: אתה, אדוני, לא רצוי פה.

רויטל סויד: אז כמובן, ראש הכתבים המדיניים איתמר אייכנר כתב מכתב ללשכת ראש הממשלה וביקש שהעניין ייבחן, לרבות העובדה שרוצים להעביר בחזרה את התעודה, מה שנקרא נוהל 5, שהכתבים המדיניים יכולים להיכנס עם בדיקה פחות קפדנית.

רויטל סויד: אבל עדיין, תשימו לב מה קורה.

רויטל סויד: אנחנו נמצאים במדינה שבה אדם מדבר – פתאום יש חקירה.

רויטל סויד: אנחנו נמצאים במצב שבו עיתונאי מעביר ביקורת ולמוחרת הוא כבר עובר בדיקה.

רויטל סויד: אנחנו נמצאים במקום שבו כותבים משהו על המשטרה ולמוחרת אנחנו שומעים שיש עוד עניינים.

רויטל סויד: הכול כאן מעביר מסר מאוד מאוד מדאיג.

קריאה: – – –

רויטל סויד: ואני מאוד מקווה שהתשובה של ראש הממשלה, של לשכת ראש הממשלה, שהנושא ייבדק ושהנושא ייבחן – אכן יהיה כך.

רויטל סויד: אני מאוד מקווה שביום ראשון הכתב יניר קוזין וכל הכתבים המדיניים שנוהגים להגיע באופן קבוע יעברו בצורה מסודרת.

רויטל סויד: לא יעברו בדיקות פוגעניות ופולשניות שלא לצורך.

רויטל סויד: ואני מאוד מקווה שלא תקרה עוד פעם סיטואציה שבה לכאורה כאשר רוצים להעביר מסר של: עיתונאי, אתה לא רצוי פה, יערכו בדיקות שכאלה.

רויטל סויד: תודה.

אחמד טיבי: תודה רבה.

אחמד טיבי: איתן ברושי.

יהודה גליק: אין לך הוכחה שזה קשור.

רויטל סויד: אמרתי, לכאורה.

יהודה גליק: חוץ מזה שזה אותה תחושה שעובר כל יהודי כשהוא מגיע להר הבית, זה אותה תחושה.

רויטל סויד: הכול לכאורה.

יהודה גליק: זו התחושה של יהודי שמגיע להר הבית.

איתן ברושי: אדוני היושב-ראש, חברי הכנסת, אני מברך על שתי ההצעות, וכמובן תומך בהן.

איתן ברושי: אבל אני רוצה לומר בטיפה הרחבה: בעצם מדובר פה גם בלימוד עזרה ראשונה וגם בשימוש במידת הצורך כדי להציל חיי אדם.

איתן ברושי: מדובר פה בעצם על איזה יצירת כשירות אצל בוגרים במערכת בית הספר, התיכון, י'-י"א.

איתן ברושי: עוד בראשית הקדנציה פניתי לשר החינוך ולשר הביטחון דאז להחזיר את לימודי הגדנ"ע ואת היכולת לשלב בשבוע מלא, מראשון עד שישי, גם לימודי גדנ"ע לכל התלמידים בי' וי"א, שזה כולל גם אימונים בנשק, גם אימוני עזרה ראשונה, גם נושאים נוספים באותו שבוע, גם אהבת הארץ וטיולים וגם עבודה בחקלאות או בתחומים של הגנת הסביבה או תחומים חיוניים אחרים – מה שהיה פעם שירות לאומי, מה שיצאו פעם לימים ארוכים, עשרה ימים–שבועיים.

איתן ברושי: כל ילד בי' או י"א יהיה כשיר אחרי שבוע כזה גם להיות שותף להציל חיי אדם בתוך מערכת החינוך וגם להיות שותף למאמצים לאומיים, במידה שיידרשו כאלה בתקופות כאלו או אחרות.

איתן ברושי: גם שר הביטחון אז וגם שר החינוך בעיקרון קיבלו את זה, עם מאמץ משותף של הגדנ"ע, שזה חלק מצה"ל, להביא את המסלול הזה להיות מסלול לכל אחד ואחד.

איתן ברושי: אנחנו יודעים שמגיל 16 מותר לנהוג בטרקטור, וגם באמצעים אחרים.

איתן ברושי: צריך להפוך את הבוגרים של מערכת החינוך למי שמסוגלים להיות שותפים למשמר האזרחי, להיות שותפים למאמצים לאומיים – וכבר עמדנו במבחנים כאלה – לרבות היכולת לענות על צרכים בסיסיים של עזרה ראשונה והצלת חיי אדם, לרבות השאלה של החיבור לארץ, אהבת הארץ, טיולים בארץ, הכרת המורשת וההיסטוריה.

איתן ברושי: היוזמה הייתה כזו שמערכת החינוך ומערכת הביטחון ישתלבו וישלבו כוחות ביכולת מימון לבצע את המסלול הזה.

איתן ברושי: היום אנחנו יודעים שאימוני הגדנ"ע כוללים רק חלקים מאוד קטנים של מערכת החינוך, עד כדי רצון של יותר ויותר כיתות ותלמידים לקחת בזה חלק.

איתן ברושי: אנחנו גם יודעים שיש תרומה גדולה לשבוע הזה, ואם נוסיף עליו את המרכיבים האחרים לכלל ילדי ישראל, זו יכולה להיות תרומה גדולה מאוד.

איתן ברושי: לכן, זה לא רק מכשירי עזרה ראשונה, זו גם היכולת להשתמש בהם ובאמצעים נוספים.

איתן ברושי: כפי שתיאר פה היושב-ראש, יכול להיות שאם היו ילדים או נערים שהייתה להם הבקיאות הזו לא היה קורה אותו אסון שאתה פירטת.

איתן ברושי: ואני קורא לך, גם למגזר הערבי, שיש שם לצערי נפגעים רבים בתחומים שונים, וגם לכלל נערי ישראל, לחזור ולהיות מסוגלים לעשות יותר מאשר רק לחכות לישועה.

איתן ברושי: השבוע הזה, אדוני יושב-ראש ועדת החינוך, השבוע שמשלב עבודה ולימודים וגדנ"ע ואהבת הארץ והכרת הארץ, הוא שבוע שיחזק את החוסן החברתי ויחזק את הביטחון העצמי, שצריך להקנות אותו לכל אחד ואחד מאזרחי המדינה כבר בכיתות י' וי"א.

איתן ברושי: תודה.

אחמד טיבי: תודה רבה.

אחמד טיבי: יעל גרמן.

אחמד טיבי: מיקי לוי.

מיקי לוי: תודה רבה, אדוני היושב-ראש, חבריי חברי הכנסת, אדוני סגן שר האוצר, כמובן, אני תומך בחוק החשוב הזה וראוי שנקדם אותו.

מיקי לוי: אבל עליתי לכאן לא בגלל העניין הזה.

מיקי לוי: אני מבקש לציין שיום 10 בינואר הוכרז על ידי בעלי העסקים הקטנים והבינוניים בעיר אשדוד יום ללא כרטיסי אשראי.

מיקי לוי: תקשיב אליי, בבקשה, אדוני, סגן השר: חבורה של אנשים שאני עובד איתם קמו והחליטו לעשות מעשה.

יצחק כהן: אני מחכה שלפחות חבר כנסת אחד ידבר על הנושא, אחד.

איתן ברושי: הקודם דיבר על הנושא.

אחמד טיבי: ברושי חצי דיבר על הנושא.

יצחק כהן: ממש לא.

מיקי לוי: לא, אני אמרתי שאני מסכים, וזה חשוב.

מיקי לוי: אני מנצל את זה שאתה פה, אדוני סגן השר.

מיקי לוי: לכן, הם החליטו על יום ללא כרטיסי אשראי.

אחמד טיבי: מיקי, יש לך שש שאילתות לסגן השר עוד מעט.

מיקי לוי: נכון.

מיקי לוי: חבורה של אנשים שאני עובד איתם קמו והחליטו לעשות מעשה נגד העושק של חברות כרטיסי האשראי.

מיקי לוי: העמלה הצולבת הנהוגה במדינת ישראל על פי החוק היא 0.7%.

מיקי לוי: מצאנו בפריפריה עסקים שאף גובים 2.8% – מצאנו גם 3.1% – כי בעל מוסך בשדרות ובעל פיצרייה בקריית שמונה אינם יכולים להתחרות באותם עסקים גדולים כמו שופרסל ולהתווכח עם חברות כרטיסי האשראי על מנת להוריד את העמלה.

מיקי לוי: כך יוצא אפוא ששופרסל משלמת, נוסף על ה-0.7% הקבוע בחוק, עוד עשירית אחת יותר, אבל בעלי העסקים הבינוניים והזעירים – מעל 2% ו-2.5% ואף יותר.

מיקי לוי: נגד העושק הזה החליטו לקום אותם בעלי עסקים ב-1 בינואר, בהנהגת שני אנשי עסקים, אושרי נזרי ודודו קקון, והחליטו, בכל העיר אשדוד – ארגנו את כל בעלי העסקים – לא לקבל כרטיסי אשראי.

מיקי לוי: צריך להבין שחברות כרטיסי האשראי מגלגלות 300 מיליארד שקלים.

מיקי לוי: הרווח הנקי שלהן מסתכם ב-3 מיליארד שקלים, סכומים מטורפים על מנת לקחת כסף מצד ימין ולהעביר אותו לצד שמאל כמעט ללא סיכון.

מיקי לוי: היוזמה הזאת של בעלי עסקים היא יוזמה מבורכת, מעשית, מעוררת כבוד, אמיצה, של אזרחים שהחליטו לעשות מעשה.

מיקי לוי: אותם בעלי עסקים קטנים וזעירים באשדוד, שפשוט נמאס להם לשלם עמלות – – –

אחמד טיבי: תודה רבה.

מיקי לוי: אני אבוא בפעם הבאה לעשות את כל זה מהתחלה.

מיקי לוי: אני מצטער שעניתי לסגן שר האוצר, אני אעשה את הכול מהתחלה.

אחמד טיבי: תודה רבה.

אחמד טיבי: יעל גרמן – אמרנו; מיכל בירן – מוותרת; אכרם חסון; לאה פדידה; יעל כהן-פארן; אחמד טיבי – מיש מווג'וד.

אחמד טיבי: מאיר כהן.

יהודה גליק: טיבי לא נמצא.

אחמד טיבי: אמרתי בערבית.

אחמד טיבי: נאוה בוקר; שרן השכל; עאידה תומא סלימאן; טלב אבו עראר; סאלח סעד.

אחמד טיבי: כל השאר לא נמצאים.

יהודה גליק: צריך לבקש תרגום סימולטני לערבית.

יהודה גליק: כמו שיש שפת סימנים, למה שלא ייתנו לנו.

אחמד טיבי: אני מעריך שסאלח הוא הדובר האחרון, כי כל אלה שאחריו לא נמצאים באולם.

אחמד טיבי: בבקשה.

סאלח סעד: אדוני היושב-ראש, חבריי חברי הכנסת.

יהודה גליק: תודה שבחרת לדבר עברית.

סאלח סעד: אני תמיד מדבר בעברית, אבל מנהגי לברך את היושב-ראש בערבית, סייד א-ראיס אל-ג'לסה.

סאלח סעד: אדוני יושב-ראש הכנסת, חבריי חברי הכנסת.

אחמד טיבי: נאאב סאלח, תפדל.

סאלח סעד: כמובן, אני תומך – הוא לקח לי את הזמן.

אחמד טיבי: אני אפצה אותך.

אחמד טיבי: כשאני בשלטון, אתם תדעו – – –

סאלח סעד: חבריי חברי הכנסת, כמובן אני תומך בהצעת החוק המוצמדת.

סאלח סעד: זאת הצעה מאוד חשובה.

סאלח סעד: אני רוצה דווקא לדבר על מה שהיה היום.

סאלח סעד: היום, יום לציון הבריאות בכנסת, החלטתי לצאת ולבדוק בעצמי על מה ולמה שר הבריאות וסגנו כל כך מרוצים.

סאלח סעד: אולי באמת קרה פה נס וחל שינוי בעומסים בחדרי המיון.

סאלח סעד: אז עליתי על אזרחי ונסעתי לבית החולים הדסה עין כרם.

סאלח סעד: האמת, לא נפלתי מהכיסא.

סאלח סעד: המצב נשאר גרוע בדיוק כפי שהיה: עומסים, צפיפות, חולים במסדרונות, והכול בשליטה, אבל העיקר שמשרד הבריאות מעניק ציונים גבוהים על תפקוד חדרי המיון.

סאלח סעד: על מה ולמה – לא ממש ברור.

סאלח סעד: ואז באמת נפל האסימון.

סאלח סעד: משרד הבריאות מנסה לשלם דמי שתיקה – תקשיבו טוב, חבריי חברי הכנסת – משרד הבריאות מנסה לשלם דמי שתיקה לבתי החולים בארץ; מחלק ציונים גבוהים לחדרי המיון על פי בדיקות הזויות, שלכאורה הוא עושה.

סאלח סעד: מעניין רק שבתי החולים שקיבלו את הדירוג הגבוה ביותר הם במקרה גם אלה שזקוקים נואשות לתקציבים.

סאלח סעד: המסר – תדורגו גבוה ותסתמו, תדורגו גבוה ותסתמו.

סאלח סעד: אבל אדוני שר הבריאות, ראש הממשלה בנימין נתניהו וסגן השר הרב יעקב ליצמן: הם לא יסתמו.

סאלח סעד: כן, הם לא יסתמו.

סאלח סעד: הם לא צריכים את הציונים שלכם.

סאלח סעד: הם צריכים תקציבים – כסף ולא מחמאות, כסף ולא מחמאות.

סאלח סעד: בית החולים פוריה, שזכה בדירוג הגבוה ביותר, הוא במקרה אותו בית חולים שזנחתם בצפון, זה שבמשך שנים מתחנן לקבלת תקציב להקמת מרכז שיקומי בפריפריה.

סאלח סעד: אבל עם ציונים לא מצילים חיי אדם.

סאלח סעד: ד"ר ערן טל-אור, מנהל המיון בפוריה, אמר שכאשר יש לך במיון תפוסה של 120% או 150%, אין סיכוי לתת שירות טוב.

סאלח סעד: תבינו את המסר: כשאין שירות טוב אין בריאות.

אחמד טיבי: הוספתי לך חצי דקה, והיא הסתיימה.

סאלח סעד: סיימתי, אדוני, עוד חצי שנייה.

אחמד טיבי: תפדל.

סאלח סעד: אלפי אנשים מתים בשנה, ואתם עסוקים בציונים ובחלוקת מדבקות סמיילי לרופאים.

סאלח סעד: נכשלתם, מערכת בריאות קורסת היא מערכת בריאות שהורגת.

סאלח סעד: תודה.

אחמד טיבי: תודה.

אחמד טיבי: קסניה סבטלובה; דוד אמסלם; יוסי יונה; עופר שלח; חנין זועבי; סתיו שפיר.

אחמד טיבי: תמה רשימת הדוברים, אנחנו עוברים להצבעה.

אחמד טיבי: ההצבעה הראשונה היא על הצעתו של חבר הכנסת המלומד יעקב מרגי.

אחמד טיבי: הצבעה מס' 5 בעד ההצעה להעביר את הצעת החוק לוועדה – 12 נגד – אין נמנעים – אין ההצעה להעביר את הצעת חוק לימוד עזרה ראשונה בבתי ספר (תיקון) (החזקת מכשירי החייאה וערכות עזרה ראשונה בבתי ספר), התשע"ח–2018, לוועדת החינוך, התרבות והספורט נתקבלה.

אחמד טיבי: בעד – 12, אין מתנגדים, אין נמנעים.

אחמד טיבי: הוחלט להעביר אותה לקריאה שנייה ושלישית לוועדת החינוך.

אחמד טיבי: מברוכ, עווד אל-כנסת מרגי.

אחמד טיבי: אנחנו עוברים להצבעה על החוק המוצמד, של חבר הכנסת אחמד טיבי.

אחמד טיבי: בבקשה.

אחמד טיבי: הצבעה מס' 6 בעד ההצעה להעביר את הצעת החוק לוועדה – 13 נגד – אין נמנעים – אין ההצעה להעביר את הצעת חוק הצעת חוק לימוד עזרה ראשונה בבתי ספר (תיקון – הצבת מכשירי החייאה במוסדות חינוך), התשע"ח–2017, לוועדת החינוך, התרבות והספורט נתקבלה.

אחמד טיבי: בעד – 13, אין מתנגדים, אין נמנעים.

יהודה גליק: קיבלת יותר.

אחמד טיבי: מרגי, קיבלתי יותר ממך.

יעקב מרגי: אני מפרגן לך.

אחמד טיבי: תודה רבה.

אחמד טיבי: גם הצעת החוק הזאת, של חבר הכנסת אחמד טיבי, עוברת להמשך הכנה לקריאה שנייה ושלישית בוועדת החינוך.

אחמד טיבי: מברוכ.

אחמד טיבי: חוק חשוב.

אחמד טיבי: סגן שר האוצר, בבקשה.

אחמד טיבי: חיליק, תפדל, תנהל.

יצחק כהן: אני מבקש להוסיף את קולי להצעת החוק.

אחמד טיבי: לפרוטוקול, הוספת את קולך להצעה האחרונה של חבר הכנסת טיבי ולא להצעה של מרגי, כי היא הייתה לפניה.

אחמד טיבי: אז הפער גדל.

אחמד טיבי: איציק, יאללה תעלה.

אחמד טיבי: אתה לא יודע את זה בעל פה?

אחמד טיבי: אתה שולט בחומר.

יצחק כהן: השואלים לא פה.

אחמד טיבי: יאללה, יא זלמה.

אחמד טיבי: חבר הכנסת יהודה גליק, בבקשה.

אחמד טיבי: שאילתה מס' 866 – פטור ממס בטיסות פנים.

יהודה גליק: אדוני סגן שר האוצר, הכוהן הקטן.

אחמד טיבי: תיצמד לנוסח, חבר הכנסת גליק.

יהודה גליק: כן.

יהודה גליק: מותר להגיד "אדוני סגן שר האוצר" או שגם זה אסור?

אחמד טיבי: בהחלט, אתה גם יכול לחזור על זה.

יהודה גליק: וגם אדוני היושב בראש, סגן יושב-ראש הכנסת חבר הכנסת ד"ר אחמד טיבי.

יהודה גליק: דווח בתקשורת על ידי שר התחבורה שתהיה חנות דיוטי פרי בטיסות פנים, כולל פטור ממס על טבק ואלכוהול.

יהודה גליק: אדוני סגן השר, ברצוני לשאול: 1.

יהודה גליק: האם נכון הדבר?

יהודה גליק: 2.

יהודה גליק: אם כן – האם המהלך קיבל אישור ממשרד האוצר?

יהודה גליק: 3.

יהודה גליק: האם שר התחבורה פנה לקבלת אישור ממשרד האוצר?

יהודה גליק: 4.

יהודה גליק: האם המהלך סותר חקיקה קיימת?

יהודה גליק: 5.

יהודה גליק: מהו ההפסד המוערך של ההכנסות למדינה אם מדיניות זו תיושם?

אחמד טיבי: תודה רבה, חבר הכנסת גליק.

יצחק כהן: תודה, חבר הכנסת יהודה גליק.

יצחק כהן: הוא אמר שהוא עלה להר הבית.

יצחק כהן: הייתי מציע שתעלה באופן קבוע להר הבית, אבל במיני ישראל.

יהודה גליק: יש דיוטי פרי במיני ישראל?

יצחק כהן: לשאלה מס' 1: חנויות הדיוטי פרי קיימות רק ליוצאים לחו"ל ולא לאלה הטסים בטיסות פנים.

יצחק כהן: לשאלה מס' 2: מהאמור בתשובה מס' 1, פתיחת חנויות הדיוטי פרי בטיסות פנים לא קיבלה את אישורו של משרד האוצר.

יצחק כהן: לשאלה מס' 3: שר התחבורה לא פנה לקבל את אישור משרד האוצר.

יצחק כהן: לשאלה מס' 4: קיום חנויות דיוטי פרי בטיסות פנים אינו מעוגן בצו תעריף המכס, בצו מס קנייה (פטור), חוק מע"מ ותקנות מע"מ, ואין בכוונת רשות המיסים לתקן צווים אלה.

יצחק כהן: לשאלה מס' 5: בשל העובדה שלא צפויים תיקוני חקיקה לא ייגרם הפסד מהכנסות ממיסים להכנסות המדינה.

יצחק כהן: זה דבר שלא בא לעולם.

יהודה גליק: אפשר שאלה נוספת, אדוני?

אחמד טיבי: שאלה נוספת, בבקשה.

יצחק כהן: אפילו יותר.

יהודה גליק: אדוני סגן שר האוצר, אתה בעצמך עמדת כאן על הדוכן לפני כמה חודשים, והבטחת או אמרת שעמדת רשות המיסים היא שיש להשוות את המס על הטבק לגלגול למס על הסיגריות.

יהודה גליק: עמדת ועדת הכספים הייתה שצריך להטיל את המס הזה.

יהודה גליק: עמדת הוועדה לזכויות הילד הייתה שצריך להטיל את המס הזה.

יהודה גליק: עמדת משרד הבריאות היא שצריך להטיל את המס הזה.

יהודה גליק: עמדת כל ארגוני הבריאות העולמיים, עמדת 119 חברי כנסת היא שצריך להטיל את המס הזה, וזה רוצח.

יהודה גליק: שים לב, ב-2011 היבוא של טבק לגלגול לישראל היה 60 טון בשנה.

יהודה גליק: ב-2017 – 760 טון.

יהודה גליק: מדי שנה מתים 8,000 איש בשנה מעישון.

יהודה גליק: כל עוד אתם לא מטילים את המס, אתם אחראים ישירות למוות של אנשים.

יהודה גליק: האם תעמדו בדיבורכם ותטילו את המס על הטבק לגלגול?

יהודה גליק: תודה.

אחמד טיבי: תודה רבה.

אחמד טיבי: הוא נרגש.

יצחק כהן: כן, זה גם מסוכן.

יהודה גליק: – – – בסך הכול 8,000 איש מתים.

יהודה גליק: מותר להתרגש על זה.

יצחק כהן: אתה צודק.

יצחק כהן: מותר לך להתרגש, אבל גם זה מסוכן.

יצחק כהן: לא פחות מסוכן.

יהודה גליק: אגב, כל הרבנים אוסרים טבק לעישון.

יהודה גליק: יש רבנים שמתירים עלייה להר הבית ויש שאוסרים, אבל עישון כולם אוסרים.

אחמד טיבי: בוא נסכים שאתה לא תעשה את שניהם.

אחמד טיבי: בבקשה.

יהודה גליק: בוא לא נסכים.

יצחק כהן: זו העמדה של יהודה כבר הרבה זמן.

יצחק כהן: אני מבין אותה.

יצחק כהן: אני שומע אותו, אבל מה לעשות שלמשרד האוצר יש מדיניות לא להעלות מס בשום דבר.

יצחק כהן: גם כשעשינו את תוכנית הסיעוד הלאומית, עשינו את זה מבלי להעלות מס, למרות שכל הבית הזה רצה שנעלה מס בשביל לעשות את התוכנית.

יצחק כהן: יש מדיניות וצריך לכבד אותה.

יצחק כהן: זה שיהודה נרגש, הוא מדבר מקירות הלב.

יצחק כהן: יהודה, בריאות איתנה ונהורא מעליא.

אחמד טיבי: שאילתה שנייה, 875 – אכיפת מתן קנסות על מכירת סיגריות בודדות.

אחמד טיבי: בבקשה.

אחמד טיבי: אתה בכל זאת נרגש.

יצחק כהן: מזל שיש לנו דוקטור באולם.

אחמד טיבי: גם העברנו חוק על מכשיר החייאה.

יצחק כהן: איך קוראים לזה?

אחמד טיבי: דפיברילטור.

יצחק כהן: השתמשת בו פעם?

אחמד טיבי: בטח.

יהודה גליק: אדוני המכובד, סגן שר האוצר – – –

יצחק כהן: חברי.

יהודה גליק: חברי, אני מתנצל על העידנא דרתחא שהייתה לי לפני כן.

יהודה גליק: הכנסת אישרה קנס של 4,000 ש"ח על מכירת סיגריות בודדות ב-21 באוקטובר 2015.

יהודה גליק: התקנה נכנסה לתוקף ב-1 בינואר 2016.

יהודה גליק: הפיקוח בידי משרדך, ונראה שאין אכיפה מספיק יעילה בעניין.

יהודה גליק: ביחס לשנת 2016, ברצוני לשאול אותך, אדוני סגן השר: 1.

יהודה גליק: כמה דוחות קנס חולקו?

יהודה גליק: 2.

יהודה גליק: כמה קנסות שולמו ובאיזה סכום כולל מדובר?

יהודה גליק: 3.

יהודה גליק: כמה פקחים אוכפים תקנה זו?

יצחק כהן: תודה, יקירי.

יצחק כהן: בעקבות התקנות בנושא הקנסות המינהליים נערכה פעילות, שבמסגרתה נפקדו כ-100 עסקים לממכר סיגריות וטבק.

יצחק כהן: במהלך פעילות זו ניתן הסבר על הוראות הפקודה והקנסות המינהליים שיוטלו על מי שיפר את ההוראות.

יצחק כהן: כן נמסר דף הסבר, ועוסקים התבקשו לאשר קבלתו.

יצחק כהן: פעילות זו נועדה להזהיר את העוסקים בטרם יחלו פעילויות של הטלת הקנסות.

יצחק כהן: במהלך החודשים האחרונים פעלה רשות המיסים לסיום ההתארגנות בתחום.

יצחק כהן: התשתית להטלת קנסות, מבחינת כוח אדם ומבחינת הסמכות עובדים, הושלמה.

יצחק כהן: בימים אלה החלה רשות המיסים בפעולות האכיפה.

יצחק כהן: עד כאן, יהודה.

אחמד טיבי: שאלה נוספת.

יהודה גליק: מפאת השעה ומפאת רחמנותי על שאר האנשים שעוד נשארו פה, הפעם אני מוותר על השאלה הנוספת.

אחמד טיבי: אני מודה לך.

אחמד טיבי: חבר הכנסת מיקי לוי, מס' 1044 – גידול בתופעת הברחת הסיגריות.

מיקי לוי: אדוני סגן השר, ברצוני לשאול: הברחת הסיגריות מכפרים פלסטיניים ומחו"ל, בעיקר מקייב וגיאורגיה, הפכה למכת מדינה, שמסיבה נזק שנתי בסך כ-2 מיליארד שקלים בשנה לקופת המדינה.

מיקי לוי: רצוני לשאול: 1.

מיקי לוי: כיצד מתמודדת המדינה, המכס, עם הגידול בתופעה?

מיקי לוי: 2.

מיקי לוי: על פי הערכת משרד האוצר ורשות המיסים, כמה כסף הפסידה המדינה השנה כתוצאה מהברחה של סיגריות?

מיקי לוי: תודה.

יצחק כהן: תודה, חברי סגן שר האוצר לשעבר, ידידי מיקי לוי.

יצחק כהן: בעניין הגידול בתופעת הברחת הסיגריות: לשאלה מס' 1: רשות המיסים ומינהל המכס עושים מאמצים רבים במאבק בנגע ההברחות ככלל, ובתחום הברחות הסיגריות והטבק בפרט.

יצחק כהן: מדי יום נחשפות הברחות בכל מעברי הגבול היבשתיים, הימיים והאוויריים.

יצחק כהן: הפעילות כוללת הפעלת מערכת ניהול סיכונים מהמתקדמות בעולם, שיתוף ידע בין גורמי האכיפה השונים, וככל שנדרש – פעולות מודיעין וחקירות.

יצחק כהן: יצוין כי ברגישות המתבקשת שבין כלכלה חופשית, רגולציה ללא חסמים והוצאת עלויות מיותרות בתהליך הסחר, לבין אכיפה של חוקי המכס, מינהל המכס על כל אגפיו עושה מדי יום מאמצים עצומים לשמירה על האיזונים הנכונים למזעור הפגיעה בסחר לצד שמירה על מנגנון האכיפה הראוי, בין היתר תוך הפעלת מערך ניהול סיכונים מתוחכם המשולב עם מודיעין פיזי איכותי.

יצחק כהן: עד כאן תשובה על שאלה מס' 1.

יצחק כהן: לשאלה מס' 2: לא ניתן להיערך.

יצחק כהן: שאילתה נוספת?

מיקי לוי: מיליארדים, מאות מיליונים.

יצחק כהן: אתה רוצה תשובה מסודרת.

אחמד טיבי: שאלה נוספת.

אחמד טיבי: אתה רוצה שאלה?

אחמד טיבי: לא.

אחמד טיבי: שאילתה מס' 1056 – תוואי סלילת כביש 46.

מיקי לוי: אדוני עונה גם על משרד הפנים?

יצחק כהן: מה שתרצה אני אענה, מיקי.

יצחק כהן: לא ימצא חן בעיניך – – –

אחמד טיבי: בכל זאת, מדובר בחבר הכנסת איציק כהן, מולטי-פוטנט.

מיקי לוי: תודה רבה, אדוני היושב-ראש, חברי סגן שר האוצר, בימים אלה מתקיים מאבק ציבורי בין רש"ת לעיריית יהוד בנוגע לתוואי כביש 76.

מיקי לוי: אני מבקש לשאול: מהי עמדת משרד הפנים – לא עמדת משרדך – בעניין התוואי הנוכחי – – –

יצחק כהן: זה 76 או 46?

מיקי לוי: 46.

מיקי לוי: אמרתי 76?

יצחק כהן: כן.

אחמד טיבי: 46.

מיקי לוי: טעות שלי.

יצחק כהן: תודה, אדוני המזכיר.

מיקי לוי: תודה.

מיקי לוי: בימים אלה מתקיים מאבק ציבורי בין רש"ת לעיריית יהוד בנוגע לתוואי כביש 46.

מיקי לוי: 1.

מיקי לוי: מהי עמדה משרד הפנים בעניין התוואי הנוכחי?

מיקי לוי: 2.

מיקי לוי: מהי עמדת משרד הפנים לגבי החשש הכבד של עיריות אור יהודה ויהוד כי סלילת הכביש במתווה הנוכחי תפגע קשות בהתפתחות עתידית של אזור התעשייה בדרום העיר?

מיקי לוי: 3.

מיקי לוי: כיצד יפעל משרד הפנים בסוגיה, אם יפעל בכלל?

יצחק כהן: תודה, חברי מיקי לוי.

יצחק כהן: זו שאילתה רגילה מס' 1056, בעניין תוואי סלילת כביש 46.

יצחק כהן: להלן תשובת מינהל התכנון: תוכנית המתאר הארצית תמ"א 47/ב/1 מהווה אחת ממכלול תוכניות המתאר הארציות המפורטות, ואתה מכיר אותן, המקודמות בהתאם להחלטת קבינט מחודש יוני 2013 והחלטת המועצה הארצית מיום 6 באוגוסט 2013, בדבר הכנסת תוכנית מתאר ארצית ברמה מפורטת לצורך התוויית מערכות תשתיות-על שיתמכו במתחמי דיור בשטחי מחנות צה"ל המתפנים וכן במחנות הקולטים במרכז הארץ.

יצחק כהן: מטרת תוכנית מתאר ארצית זו היא התוויית תשתיות-על לתמיכה במתחם הדיור המתוכנן בבסיס תל השומר המתפנה ולפיתוח המתוכנן במרחב בקעת אונו.

יצחק כהן: התוכנית ממוקמת בין מחלף הטייסים המאושר בכביש 40 למחלף שפירים בכביש 1, וכוללת, בין היתר, התוויה של דרך פרברית מהירה, מס' 46, העוברת מעל נחל איילון ובסמיכות לנחל יהוד.

יצחק כהן: המועצה הארצית לתכנון ובנייה החליטה ביום 7 בנובמבר 2017 על העברת תמ"א 47/ב/1 להערות הוועדות המחוזיות והשגות הציבור.

יצחק כהן: במסגרת הדיון, הוצגו למועצה הארצית חלופות תכנוניות להתוויית הדרך.

יצחק כהן: המועצה הארצית אימצה את תוואי החלופה הנבחרת על פי תסקיר ההשפעה על הסביבה.

יצחק כהן: אדוני היושב-ראש, מתוך רצון, מחד גיסא, לתת מענה הולם לצורכי פיתוחה של העיר יהוד, ומאידך גיסא – להבטיח את שימור רצועת הנחל, החליטה המועצה הארצית להסיט את הדרך מעט דרומה לכיוון נחל יהוד, תוך צמצום שטח רצועת הדרך באמצעות שימוש בקירות תמך ותעלות בטון; תוואי זה תואם גם עם המשרד להגנת הסביבה.

יצחק כהן: התוכנית תועבר, בעזרת השם, בזמן הקרוב להערות הוועדה המחוזית.

יצחק כהן: טענות וסוגיות שיועלו לתוכנית יישמעו במסגרת הדיון בהערות ובהשגות לתוכנית בהתאם להליך הקבוע בחוק.

יצחק כהן: יצוין כי בנוגע לתוכנית הוגשה עתירה לבג"ץ.

יצחק כהן: המועצה הארצית תתייחס לטענות המובאות בה במסגרת תגובת המדינה לבית המשפט.

אחמד טיבי: תודה רבה, למרות שלפי התקנון אני לא יודע למה ענית על השאילתה הזאת.

יצחק כהן: למה?

אחמד טיבי: דמי ביטול עסקת אשראי – שאילתה מס' 1065.

אחמד טיבי: מיקי.

מיקי לוי: אדוני היושב-ראש, אדוני סגן השר, חברת האשראי לאומי-קארד ייקרה את דמי ביטול עסקת אשראי; במקום 1% מגובה העסקה, נקבע סכום קבוע של 5.90 שקלים, בדומה ליתר חברות האשראי, ובכך גדל הנטל על העסקים הקטנים.

מיקי לוי: ברצוני לשאול: 1.

מיקי לוי: מהי עמדת משרדך בעניין?

מיקי לוי: יותר נכון – מהי עמדת בנק ישראל?

מיקי לוי: לצערי, הם השולטים בעניין.

מיקי לוי: 2.

מיקי לוי: מה עושה משרדך על מנת להגדיל תחרות בשוק האשראי?

מיקי לוי: 3.

מיקי לוי: מהי עמדתך לגבי הגבלת העמלה הצולבת?

יצחק כהן: תודה.

יצחק כהן: בהתאם לכללי העמלות (כללי הבנקאות שירות ללקוח) (עמלות), התשס"ח–2008, חברות כרטיסי האשראי רשאיות לחייב בית עסק בעמלה בגין ביטול עסקה שבוצעה בכרטיס חיוב.

יצחק כהן: עמלה זו משקפת את העלות לסולק בגין השבת החיוב למנפיק, לרבות בירור נסיבות הכחשת העסקה בידי הלקוח.

יצחק כהן: השירות האמור אינו שירות שהוכרז כשירות בר-פיקוח, ועל כן תעריף העמלה נקבע בידי החברות עצמן.

יצחק כהן: חברת לאומי קארד בע"מ גובה מבתי העסק עמלה בסכום קבוע של 5.90 ש"ח בגין כל ביטול עסקה – זאת, לאחר שינוי שביצעה לאחרונה במנגנון הגבייה שלה.

יצחק כהן: לפני השינוי, התשלום עבור השירות של ביטול עסקה במרבית בתי העסק נעשה בדרך של אי-החזר עמלת סליקה שנגבתה בגין העסקה שבוטלה.

יצחק כהן: כמובן, בעקבות השינוי, במקרה של ביטול עסקה חברת לאומי קארד תשיב לבית העסק את עמלת הסליקה אולם תגבה עמלת ביטול עסקה כאמור.

יצחק כהן: השינוי האמור אינו אמור להביא להעלאה גורפת של עמלת ביטול עסקה ביחד לכלל בתי העסק עבור כל העסקאות שבוטלו.

יצחק כהן: הדבר תלוי בסכום העסקה שבוטלה ובשיעור עמלת הסליקה הנגבית מבית העסק.

יצחק כהן: עד כאן – רגע, לא סיימתי.

יצחק כהן: אשר לנושא העמלה הצולבת, שיעור העמלה הצולבת בשנים הקרובות קריטי להפרדת חברות כרטיסי האשראי.

יצחק כהן: על כן, בנק ישראל פעל בחודשים האחרונים לבחינת שיעור העמלה, ובימים אלה, מיקי לוי, מוצגות המסקנות למשרד האוצר ולרשות ההגבלים העסקיים.

יצחק כהן: כמו כן, פורסמה ותפורסם המלצתו של בנק ישראל להערות הציבור.

יצחק כהן: אשר להגברת התחרות, בנק ישראל, ובפרט הפיקוח על הבנקים, פועל רבות ליישומו של החוק להגברת התחרות ולצמצום הריכוזיות בשוק הבנקאות בישראל, מתוך מחויבות עמוקה להגברת התחרות בשוק הבנקאות לצד שמירה על יציבות המערכת הפיננסית והגנה על ציבור הלקוחות.

יצחק כהן: מטבע הדברים, חוק זה, הכולל שינויים מבניים, הקמת מערכות מחשוב חדשות והטמעת רגולציה חדשה, אינו יכול לשנות את רמת התחרות בפרק זמן קצר.

יצחק כהן: הגברת התחרות צפויה לבוא לידי ביטוי בהדרגה בשנים הקרובות בתחום השירותים הבנקאיים הקמעונאיים ובתחום אמצעי התשלום.

יצחק כהן: זאת, בין היתר, בשיפור השירות ללקוחות, בהרחבת היצע השירותים והספקים העומדים לרשותם ובחדשנות טכנולוגית.

יצחק כהן: להערכתנו, צעדים אלה יביאו להגדלת היצע האשראי למשקי הבית ולעסקים, אם כי עדיין לא ברור כיצד הם ישפיעו על מחירו של האשראי.

יצחק כהן: עד כאן תשובתו של בנק ישראל.

אחמד טיבי: שאלה נוספת.

מיקי לוי: כן, אדוני.

מיקי לוי: אדוני ציין שבנק ישראל – האוצר מפקח – הלך ועשה תוכנית ארוכת טווח בנושא העמלות.

מיקי לוי: אז יש שני סוגי כרטיסים: קרדיט – העמלה הצולבת היא 0.7%, ודביט – העמלה הצולבת קבועה בחוק והיא 0.3%.

מיקי לוי: הממונה על הבנקים, בנק ישראל, טוותה או הביאה תוכנית, שהטווח שלה הוא 2024, להוזלת העמלה הצולבת.

מיקי לוי: זוהי תוכנית פחדנית, מהיום במשך שש שנים בנק ישראל הולך להוריד שתי עשיריות.

מיקי לוי: אז למה שש שנים, אם כבר רוצים להוזיל את העמלה?

מיקי לוי: זוהי תוכנית פחדנית.

מיקי לוי: אין לי שום תיאור אחר להגיד אותה.

מיקי לוי: בנוסף, אם את זה הוזילו, למה את הדביט, שהוא 0.3% – כדי שתבין, אדוני סגן השר, הדביט הוא תשלום במזומן – בדביט לא נגעו.

מיקי לוי: פשוט תוכנית פחדנית.

מיקי לוי: אין לי שום תיאור לתאר אותה.

אחמד טיבי: תודה רבה.

אחמד טיבי: תפדל.

יצחק כהן: מיקי, יקירי, אתה יודע שהפתרון לכל הנקודות שציינת הוא דבר ואחד ויחיד: הגברת התחרות.

מיקי לוי: 2024, אדוני סגן השר.

יצחק כהן: וידידי השר אלי כהן, שהיה פה, יחד עם משרד האוצר יוצאים להכנסת המוסדיים – תקשיב טוב, מיקי – לשוק האשראי הקמעונאי ולעסקים קטנים.

יצחק כהן: הגברת התחרות היא פתרון לכל בעיה, לכל כשל שוק – תחרות ועוד תחרות ועוד תחרות.

יצחק כהן: אתה צודק.

יצחק כהן: אתה צודק.

מיקי לוי: אבל הצולבת זה בנק ישראל.

מיקי לוי: איזה תחרות?

מיקי לוי: 2024, אדוני סגן השר?

יצחק כהן: אתה צודק.

מיקי לוי: תודה.

אחמד טיבי: נא לאפשר לסגן השר.

אחמד טיבי: יש לך הרבה שאילתות.

יצחק כהן: אתה צודק, ואתה מצטרף להערות של רבים וטובים בנושאים האלה.

יצחק כהן: אבל, שוב פעם, רוצים להתקדם, רוצים לשפר את השוק – – –

אחמד טיבי: אין שוב פעם – או שוב או עוד פעם.

יצחק כהן: אוה, אוקיי.

אחמד טיבי: תודה רבה.

יצחק כהן: כן, שאילתה – – –

אחמד טיבי: 1066:

אחמד טיבי: הקושי ביישום חוק שטרום.

מיקי לוי: אדוני היושב-ראש, אדוני סגן השר – – –

יצחק כהן: מיקי, מתי שלחת את כל השאילתות האלה?

מיקי לוי: מכיוון שלא זכיתי לכל תשובה על השאילתות – –

יצחק כהן: אין דבר כזה.

יצחק כהן: אני – – –

מיקי לוי: – – מצא יושב-ראש הכנסת לנכון להביא אותן למליאה.

יצחק כהן: תקשיב, יקירי, אתה חבר כנסת – אני חושב שבין הטובים שבהם – ואני על כל שאילתה שלך משתדל לענות במהירות הבזק.

יצחק כהן: אתה מקבל ממני גם הרבה תשובות בכתב, אבל למה ריכזת את הכול לערב ט"ו בשבט?

מיקי לוי: כי אלה – חלפו כמה חודשים ולא זכיתי לתשובה.

יצחק כהן: יאללה, בוא נסכם.

מיקי לוי: הלאה.

מיקי לוי: שנה חלפה מאז נחקק חוק שטרום, ונראה כי עד כה לא חלה התקדמות במכירת חברות האשראי, בהגדלת התחרות בענף ובהפחתת העמלות.

מיקי לוי: אני רוצה לשאול: 1.

מיקי לוי: מדוע? 2.

מיקי לוי: מה עושה בנק ישראל על מנת לעמוד בלו"ז הקבוע בחוק?

מיקי לוי: כי אנחנו עוברים אותו.

מיקי לוי: 3.

מיקי לוי: מתי יפורסם מתווה הפחתת העמלה הצולבת?

מיקי לוי: 2024 זה באמת לא איזו בשורה לציבור, עד 2024 הפחתת העמלות.

מיקי לוי: 4.

מיקי לוי: האם נכונה ההחלטה שלא להחיל את החוק על חברת Cal?

יצחק כהן: ידידי מיקי, להלן התשובה: החוק להגברת התחרות ולצמצום הריכוזיות בשוק הבנקאות בישראל (תיקוני חקיקה), התשע"ו–2017, פורסם ב-31 בינואר 2017.

יצחק כהן: בנק ישראל, ובפרט הפיקוח על הבנקים, פועל רבות ליישומו של החוק מתוך מחויבות עמוקה להגברת התחרות בשוק הבנקאות, לצד שמירה של יציבות המערכת הפיננסית והגנה על ציבור הלקוחות.

יצחק כהן: מטבע הדברים, ידידי, חוק זה, הכולל שינויים מבניים, הקמת מערכות מחשוב חדשות והטמעת רגולציה חדשה, אינו יכול לשנות את רמת התחרות בפרק זמן קצר.

יצחק כהן: הגברת התחרות צפויה לבוא לידי ביטוי בהדרגה בשנים הקרובות בתחום השירותים הבנקאיים הקמעונאיים ובתחום אמצעי התשלום.

יצחק כהן: זאת, בין היתר, בשיפור השירות ללקוחות, בהרחבת היצע השירותים והספקים העומדים לרשותם בחדשנות טכנולוגית.

יצחק כהן: להערכתנו, מיקי, צעדים אלה יביאו להגדלת היצע האשראי למשקי הבית ולעסקים, אם כי לא ברור עדיין כיצד הם ישפיעו על מחירו של האשראי – לזה אתה חרד.

יצחק כהן: לעניין לוחות הזמנים הקבועים בחוק, בנק ישראל עושה מאמצים גדולים, חרף המורכבות הרבה כאמור, לעמוד בלוחות הזמנים שהוגדרו בחוק.

יצחק כהן: הפרדת חברות כרטיסי האשראי, למשל, כרוכה בהיערכות רבה, ואין זה סביר לבצעה בפרק זמן של עשרה חודשים.

יצחק כהן: אשר לנושא העמלה הצולבת, שיעור העמלה הצולבת בשנים הקרובות קריטי להפרדת חברות כרטיסי האשראי.

יצחק כהן: על כן, בנק ישראל פעל בחודשים האחרונים לבחינת שיעור העמלה, ובימים אלה מוצגות המסקנות למשרד האוצר ולרשות ההגבלים העסקיים.

יצחק כהן: כמו כן, פורסמה המלצתו של בנק ישראל להערות הציבור.

יצחק כהן: לעניין ההחלטה לגבי הפרדת חברת כרטיסי אשראי לישראל בע"מ – מה שנקרא Cal – הנתונים בעת חקיקת החוק לא הצדיקו את הפרדתה של חברת Cal מבנק דיסקונט לישראל בע"מ.

יצחק כהן: ועדת היישום שהוקמה בהתאם לחוק אמורה לבחון את הפרדת החברה בהתאם לתבחינים שייקבעו על ידה בנוגע לרמת התחרות.

יצחק כהן: רגע, מיקי.

יצחק כהן: אתה יודע מה, עוד – – –

אחמד טיבי: שאלה נוספת.

מיקי לוי: אדוני, באמת חברי הטוב סגן שר האוצר, אני מחייך כי שנינו יודעים שאתה לא מאמין בתשובה הזו.

יצחק כהן: למה?

מיקי לוי: שנינו יודעים שאתה גם מקצועית מתנגד לכך שמה שניתן לחברת Cal גרם לכך שהיא תהפוך לחברה הענקית במשק, שבטוחה בעצמה וממשיכה להכות את ציבור העסקים.

מיקי לוי: אבל אני אומר: איזו בשורה, 2024 – שתי עשיריות?

מיקי לוי: זו הבשורה?

מיקי לוי: אני לא צריך תשובה, אדוני, תודה רבה.

אחמד טיבי: תודה.

יצחק כהן: אני מודה לך.

יצחק כהן: אבל, שוב, לגבי חברת Cal זה חשוב, אני חוזר על התשובה לגבי חברת Cal: הנתונים בעת חקיקת החוק לא הצדיקו את הפרדתה של חברת Cal מבנק דיסקונט לישראל בע"מ.

יצחק כהן: ועדת היישום שהוקמה בהתאם לחוק אמורה לבחון – מיקי, אמורה לבחון – את הפרדת החברה בהתאם לתבחינים שייקבעו על ידה בנוגע לרמת התחרות.

יצחק כהן: כן.

אחמד טיבי: חבר הכנסת מיקי לוי, מס' 1082: תוכנית מזדקנים בכבוד.

מיקי לוי: תודה רבה, אדוני היושב-ראש.

יצחק כהן: וזה לא עניין אישי, אני מקווה.

מיקי לוי: אתה יודע איזה כיף לנו, אדוני היושב-ראש, שאתה, סגן השר ואני היחידים שנמצאים במרחב של המליאה?

יצחק כהן: למה, הדוקטור.

יצחק כהן: הדוקטור, הריבון.

מיקי לוי: ד"ר אחמד טיבי.

יצחק כהן: מה, לא?

מיקי לוי: אדוני היושב-ראש, סגן השר, התאחדות התעשיינים הציגה את תוכנית מזדקנים בכבוד, להעלאת קצבאות הזקנה, תוך השתתפות המעסיקים במחצית מעלותה לכל הפחות.

מיקי לוי: ברצוני לשאול: 1.

מיקי לוי: מהי עמדתך ועמדת משרדך לתוכנית הזו?

מיקי לוי: 2.

מיקי לוי: האם היא תקודם במסגרת תקציב 2019?

מיקי לוי: 3.

מיקי לוי: אם לא – מדוע? 4.

מיקי לוי: האם תתוקצב העלאת קצבאות זקנה מעודפי התקציב, ששנינו יודעים שקיימים?

מיקי לוי: תודה.

אחמד טיבי: בבקשה, תענה.

יצחק כהן: תודה.

יצחק כהן: תודה, מיקי.

יצחק כהן: יש לך עוד שאילתה, אגב.

יצחק כהן: עוד שתיים.

יצחק כהן: אנחנו ננקה את השולחן היום, מיקי.

יצחק כהן: בעניין התוכנית מזדקנים בכבוד, הממשלה הנוכחית שמה את אוכלוסיית הקשישים בכלל והקשישים העניים בפרט בראש סדר העדיפות, כששר האוצר משה כחלון – אין יום שהוא לא מטפל בנושא הזה.

יצחק כהן: תקציבים לטובת אוכלוסיית האזרחים הוותיקים בישראל בשנים 2015–2017: העלאתה של קצבת השלמת הכנסה בסך כולל של מיליארד ש"ח בין 2015 ל-2018; העלאת קצבת זקנה בסך כולל של 1.4 מיליארד ש"ח, מיקי; הקלה במבחני התלות לצורך קבלת גמלת סיעוד לגילאי 90 פלוס בעלות של 50 מיליון ש"ח; התאמת חוק סיעוד להעלאה בשכר מינימום; 5.

יצחק כהן: החלטה של הקמת תוכנית יחד במשרד הרווחה, שמטרתה הפגת בדידות ושיפור הטיפול בקשישים החיים בגפם בעלות של 200 מיליון ש"ח – מיקי, אתה עוקב אחריי?

מיקי לוי: ואללה, אני שומע אותך כל הזמן.

יצחק כהן: 6.

יצחק כהן: בניית דיור ציבורי לקשישים בעלות של 500 מיליון ש"ח; 7.

יצחק כהן: הקצאת 150 מיליון ש"ח, מיקי, לטובת קניית דירות דיור ציבורי, כאשר שליש מסכום זה עבור זכאי משרד הקליטה; 8.

יצחק כהן: הגדלת הסיוע בשכר דירה לקשישים בסך של 150 מיליון ש"ח על פני ארבע שנים; 9.

יצחק כהן: הקצאה של 350 מיליון ש"ח – תוכנית לבניית 750 מיטות גריאטריות חדשות על פני חמש שנים; 10.

יצחק כהן: הרחבה משמעותית של אוכלוסיית הזכאים למענק מהרשות לניצולי שואה בהחלטות מינהליות; 11.

יצחק כהן: הרחבה של אוכלוסיית הזכאים לקצבה חודשית מהרשות לניצולי שואה בהחלטות מינהליות; 12.

יצחק כהן: הרחבה של סל הטיפולים הניתנים לניצולי שואה על ידי הרשות; 13.

יצחק כהן: הגדלת זכויותיהן של אלמנות של ניצולי שואה; 14.

יצחק כהן: הקלת מבחני ההכנסה למקבלי קצבה חודשית מוגדלת מהרשות לניצולי שואה; 15.

יצחק כהן: הגדלת המענק השנתי לניצולי שואה; 16.

יצחק כהן: חתימה על הסכם חדש מול הקופות עבור פטור לתרופות עבור ניצולי שואה.

יצחק כהן: התוכנית שהוצגה על ידי איגוד התעשיינים לא תיושם בתקציב 2019, אך מנגד תקציב זה כולל תוספות של 1.8 מיליארד ש"ח לתוכנית לאומית לסיעוד ו-700 מיליון ש"ח לטובת הגדלת קצבאות זקנה לקשישים.

יצחק כהן: שתי התוספות הללו ממומנות ישירות מתקציב המדינה.

יצחק כהן: הממשלה תמשיך, ושר האוצר ימשיך ויפעל, לשיפור מצבם של האזרחים הוותיקים בישראל גם בעתיד.

יצחק כהן: אני חושב שפירטתי פה תוכניות מדהימות.

מיקי לוי: אז רגע, אתם עושים מצ'ינג עם התעשיינים על התוכנית או לא?

יצחק כהן: מיקי, עכשיו הסברתי לך – מיליארדים – – –

מיקי לוי: רשמתי את כל הסעיפים.

יצחק כהן: למה אני צריך את המצ'ינג?

יצחק כהן: לא צריך, יקבלו – בובה.

יצחק כהן: פה יש תוספות של מיליארדים.

יצחק כהן: תקבל את התשובה גם כתובה.

מיקי לוי: ב-2020.

אחמד טיבי: סיימת, אדוני, את התשובה הזאת?

מיקי לוי: שאלת המשך.

אחמד טיבי: דקה.

יצחק כהן: שאילתה נוספת ליושב-ראש, אני מרשה.

אחמד טיבי: ליושב-ראש.

אחמד טיבי: אפרופו השאילתה של חבר הכנסת מיקי לוי על התאחדות התעשיינים, התאחדות התעשיינים מקיימת בעוד יומיים כנס גדול, כנס התאחדות התעשיינים הארצי, בהשתתפות שבעה שרים, שש-שבע חברי כנסת – –

יצחק כהן: שישה.

אחמד טיבי: – – שישה-שבעה חברי כנסת, וכ-60 דוברים.

אחמד טיבי: אף לא דובר ערבי אחד.

אחמד טיבי: מיקי בעצמו הוזמן ומשתתף כחבר ועדת הכספים.

אחמד טיבי: נדמה לי שיש חברי ועדת כספים ערבים איתך בוועדה, ויש המון תעשיינים ערבים שיכולים לתרום, וגם נשים.

יצחק כהן: גם עובדי תעשייה.

אחמד טיבי: גם נשים.

יצחק כהן: גם עובדי תעשייה.

אחמד טיבי: הייתה פנייה לשרגא ברוש, והוא פשוט התעלם.

מיקי לוי: באמת?

אחמד טיבי: כן.

יצחק כהן: צר לי.

אחמד טיבי: אתה יכול להרחיב?

יצחק כהן: אני לא דוברו של שרגא ברוש – – –

אחמד טיבי: לא, לא.

אחמד טיבי: אתה סגן שר האוצר.

יצחק כהן: שרגא ברוש הוא חבר שלי, אבל צר לי שזו המציאות, זה לא היה צריך להיות ככה.

יצחק כהן: היו צריכים להזמין חברי כנסת – – –

אחמד טיבי: ותעשיינים.

יצחק כהן: יושב פה שר המסחר והתעשייה – –

אחמד טיבי: תכף, אני רוצה לשמוע אותו.

יצחק כהן: – – אלי כהן, כבוד השר.

יצחק כהן: הוא בדיוק שואל את שרגא ברוש.

יצחק כהן: לדעתי הוא שואל את שרגא ברוש למה.

אחמד טיבי: שר הכלכלה.

אחמד טיבי: סגן השר פונה אליך בתפקידך, תיכנס קצת, למליאה.

יצחק כהן: עם כל ההערכה והכבוד שיש לי אל שרגא ברוש, הוא באמת חבר אמיתי, עלתה פה שאלה, כבוד השר, איך ייתכן – – –

אחמד טיבי: כבוד השר, אולי תיגש, מדברים אליך במליאה.

אחמד טיבי: מקובל שהשר נכנס לתוך המליאה.

אחמד טיבי: אוקיי.

אחמד טיבי: בבקשה, סגן השר.

יצחק כהן: היושב-ראש העלה שאלה שהיא באמת מקוממת:

יצחק כהן: איך וכיצד – שרגא ברוש הוא באמת חבר אמיתי ואדם מאוד מוערך – איך זה שהוא עושה כזה כינוס גדול עם – –

אחמד טיבי: שאתה אחד הדוברים הראשיים בו.

יצחק כהן: – – שרים וחברי כנסת ולא מצא לנכון להזמין גם נציגים מכמעט 20% מהאוכלוסייה בישראל.

אחמד טיבי: לא תעשיינים, לא נשות תעשייה.

אלי כהן: השאלה בהחלט במקומה, אבל אני עוד לא התמניתי להיות הדובר של איחוד התעשיינים – – –

אחמד טיבי: אתה שר כלכלה, אתה מרצה בתחום – – –

יצחק כהן: אבל גם לך ולי יש הערכה לשרגא ברוש, ואני חושב – – –

אלי כהן: לא דובר.

אלי כהן: לכן, לעצם העניין: בהחלט ראוי שהם היו לוקחים חלק באותו כנס, אין ספק, לכן אני חושב שהשאלה הזו היא במקומה.

אלי כהן: אני יכול לבוא ולומר שבתחילת חודש פברואר אנחנו עושים כנס בעניין נשים שמחוברות לעסקים.

יצחק כהן: זה פרס ניחומים.

אלי כהן: אז אני יכול להגיד לך – זה כנס שאני אחראי עליו, אז בכנס שאנחנו אחראים עליו, שם בהחלט יהיה ייצוג גם, כמובן, לנושא של המגזר.

אחמד טיבי: באירופה, ובזה אני אסיים, מקובל שכששר לא מסכים למשהו שהוא בוטה, למשל – הוא שולח הודעת ביטול השתתפות או שהוא מחרים את הכנס.

יצחק כהן: בוא, בוא, אדוני היושב-ראש – –

אחמד טיבי: מקובל, באירופה.

יצחק כהן: – – אנחנו מכירים טוב את שרגא ברוש.

יצחק כהן: אני בטוח שמישהו שם לא שם לב לנקודה הזו.

יצחק כהן: זו נקודה חשובה, ואם היית מדבר איתו – – –

אלי כהן: וגם מההיכרות שלי עם שרגא, אני חושב שלא הייתה – – –

יצחק כהן: לא, זה לא בכוונת מכוון.

אלי כהן: אבל, כמובן, ההערה במקומה.

יצחק כהן: מיקי.

יצחק כהן: זה לא בכוונת מכוון.

אחמד טיבי: סגן השר מבקש ממך להתייחס לנקודה שענה עליה סגן השר.

יצחק כהן: יש עוד שאילתה.

אחמד טיבי: דקה.

אחמד טיבי: קודם הוא מתייחס לנושא שהעליתי, כי הוא היה סגן שר, והוא משתתף בכנס.

יצחק כהן: משתתף.

אחמד טיבי: משתתף.

מיקי לוי: אדוני היושב-ראש, שרגא הוא גם חבר טוב שלי, ואנחנו משתפים פעולה לא אחת, גם בתפקידי הקודם וגם בוועדת הכספים.

מיקי לוי: אם מחר בבוקר תופנה לאדוני הזמנה, לאדוני היושב-ראש, לד"ר אחמד טיבי, האם יואיל בטובו לבוא לכנס ולהשמיע את קולו – דעתו, באיזה נושא שיחפוץ?

אחמד טיבי: חבר הכנסת מיקי לוי, ידידי, ואני מאוד מעריך את עבודתך בוועדת הכספים, אני שוחחתי אתמול עם שרגא ברוש, פניתי אליו, ואמרתי לו : איך זה?

אחמד טיבי: הוא היה נבוך ואמר לי: אתה צודק.

אחמד טיבי: הוא רמז לי – זה כבוד אם אתה תבוא ותדבר, אמר לי.

אחמד טיבי: אמרתי לו: א.

אחמד טיבי: לא הזמנת אותי; ב.

אחמד טיבי: זה יישמע כאילו אני מסיים את המשבר רק על ידי השתתפותי?

אחמד טיבי: לא.

אחמד טיבי: אני רוצה שתזמין אנשי תעשייה ערבים ונשות תעשייה ערביות.

יצחק כהן: הוא יעשה את זה.

יצחק כהן: הוא יעשה את זה.

אחמד טיבי: הוא הבטיח לי שיחזור אליי היום.

אחמד טיבי: יכול להיות שהוא שכח את מספר הטלפון שלי.

יצחק כהן: לא, יכול להיות שאתה היית פה.

אחמד טיבי: הינה, אחמד דראושה, שהוא העוזר הפרלמנטרי הכי טוב בכנסת, לא קיבל טלפון כזה משרגא ברוש.

יצחק כהן: קיבל, קיבל.

מיקי לוי: אולי בדקות אלה הוא מנסה להתקשר לאדוני.

אחמד טיבי: הוא זוכה מן ההפקר.

אחמד טיבי: בבקשה, חבר הכנסת מיקי לוי.

יצחק כהן: שאילתה אחרונה, מיקי.

מיקי לוי: בכל מקרה, אני אשמח אם משרד האוצר ייקח את הכסף העצום שהתעשיינים נותנים וישתף איתם פעולה בעניין הזה.

מיקי לוי: אבל אני רוצה לנצל את הימצאו של שר הכלכלה כאן, שאני באמת מאוד מעריך אותו, ולשאול אולי את שניכם כיצד מתמודדים שני המשרדים – היום קיימנו דיון מאוד-מאוד רחב בירידת הדולר, דבר שמקשה על היצואנים ועל התעשיינים בצורה מאוד-מאוד רצינית, על התיירות ועל קשת רחבה של נושאים במשק.

מיקי לוי: אדוני השר, אני רוצה להגיד לך שבנק ישראל אמר שתוך יום-יומיים הוא יביא בשורה.

מיקי לוי: אני מאוד הייתי שמח אם משרדך היה בוחן את הבשורה שבנק ישראל מביא בהתייחסו לשער הנמוך של הדולר אל מול השקל.

מיקי לוי: שאילתה אחרונה, מספרה – – –

יצחק כהן: 1042?

מיקי לוי: כן.

מיקי לוי: מנכ"ל משרד האוצר פועל על מנת לבטל את נציבות שירות המדינה תוך פיצול סמכויותיה בין משרדים שונים.

מיקי לוי: אני, ברמה האישית, חושב שזה לרסק את נציבות שירות המדינה.

מיקי לוי: ברצוני לשאול: 1.

מיקי לוי: האם יוזמה זו הינה של שר האוצר?

מיקי לוי: 2.

מיקי לוי: האם היא על דעתו?

מיקי לוי: 3.

מיקי לוי: באיזה שלב נמצא הליך זה, ומי שותף לו? 4.

מיקי לוי: מה ההצדקות שמצאתם לפירוק הנציבות, מלבד הרצון להחליש את הנציבות, שעדיין נמנית עם שומרי הסף?

מיקי לוי: 5.

מיקי לוי: האם המנכ"ל פועל בניגוד לעמדת השר?

מיקי לוי: תודה.

יצחק כהן: מיקי, מי שישמע רק את השאילתה – אחד מהצופים, וצופים בנו עכשיו המון המון אנשים – אחד ישמע רק את השאילתה שלך, ולא ישמע את התשובה – זה קורה, נכון, אדוני היושב-ראש?

אחמד טיבי: נכון.

יצחק כהן: אנשים שומעים את השאילתה, ובדיוק מישהו קורא לו, הוא קם, כבר אין לו קשב – הוא יחשוב שכל מה שאמרת זה אמת.

יצחק כהן: לא היה ולא נברא, ואפילו משל אין כאן.

יצחק כהן: רגע, משרד האוצר לא פועל לביטול נציבות שירות המדינה ולא לפיצול סמכויותיה.

יצחק כהן: לא היה ולא נברא, ואפילו משל אין כאן, מיקי, וגם אלה שלא שמעו אותך, שישמעו אותי עכשיו: עורבא פרח.

אחמד טיבי: תודה רבה.

יצחק כהן: רגע, יש לו – – –

אחמד טיבי: מיקי, יש עוד שאלה?

יצחק כהן: זהו?

יצחק כהן: סיימת, מיקי?

מיקי לוי: לא, לא.

מיקי לוי: אני שמח לשמוע.

יצחק כהן: רגע, 1042 – מה איתה?

מיקי לוי: לא, אם אמרת שלא היה ולא נברא, משרד האוצר – נגמר.

יצחק כהן: שאילתה מס' 1088.

יצחק כהן: יש לך עוד שאילתה.

אלי כהן: אגב, אני מקבל, אדוני היושב-ראש, עדכון מהתאחדות התעשיינים, אולי הם רואים אותנו – הם אומרים שהם הוסיפו תעשיינית ערבייה בשם רים יונס.

אחמד טיבי: היות שהם מטעים אותך – אני הייתי מדויק, אמרתי: אין דוברים.

אחמד טיבי: היא מנחה באחת הקבוצות ולא דוברת, ולכן – – –

מיקי לוי: אבל היא משתתפת בפאנל.

מיקי לוי: גם אני קיבלתי את זה, אדוני.

אחמד טיבי: לא, לא.

אחמד טיבי: תקשיב, תקשיב טוב.

אחמד טיבי: טוב שהם הקשיבו.

אחמד טיבי: הם עובדים עליך.

אחמד טיבי: אתה חושב ששר הכלכלה וסגן שר האוצר לשעבר יסתפקו בתשובה שיש ערבייה אחת מתוך 60 דוברים, שמנחה פאנל והיא לא דוברת?

אחמד טיבי: זה בסדר?

אחמד טיבי: לא הייתם צריכים להעביר את התשובה הזו, כי אני מכיר אותה.

אחמד טיבי: קיבלה אותה חרותי-סובר מדה-מרקר, והתייחסה אליה בהתאם, ובצדק.

אחמד טיבי: חרותי היא זו שעוררה את העניין, כל הכבוד לה.

יצחק כהן: אדוני היושב-ראש, שוב אני אומר:

יצחק כהן: אנחנו כולנו מכירים את שרגא ברוש כאישיות יוצאת מן הכלל.

יצחק כהן: נפלה פה טעות, ואני בטוח שהוא יתקן אותה.

מיקי לוי: אנחנו מבקשים לגשר על הטעות הזו ולגלות יום של רצון טוב.

יצחק כהן: תסמכו על שרגא.

יצחק כהן: יש סיסמה: תסמכו על שרגא.

אחמד טיבי: הוא הפתיע אותי.

אחמד טיבי: אני מכיר אותו כאן, מהכנסת – – –

יצחק כהן: סיימת, מיקי?

יצחק כהן: הכול?

יצחק כהן: יש לך עוד שאילתה.

יצחק כהן: יש לך, אדוני, עוד שאילתה – 1042.

יצחק כהן: אתה חייב לשאול אותה.

אלי כהן: – – –

יצחק כהן: אני מוחה, אדוני, יש לו עוד שאילתה.

מיקי לוי: אולי השארתי אותה במשרד.

אחמד טיבי: מה?

אחמד טיבי: מה אתה עולה לפה, מיקי?

אחמד טיבי: מה זה, שכונה?

אחמד טיבי: מיקי.

אלי כהן: אולי גם אני אצטרף.

אחמד טיבי: מה זה הדבר הזה?

אחמד טיבי: אומנם אנחנו לבד, אבל יש כ-1.2 מיליון צופים.

מיקי לוי: מצאתי אותה.

יצחק כהן: שלא תגיד שאני חייב לך שאילתות.

מיקי לוי: לא, לא.

מיקי לוי: מצאתי אותה.

יצחק כהן: יאללה, תפדל.

אחמד טיבי: הוא סיים, הוא סיים.

מיקי לוי: איחור בחצי שנה בפרסום מסמך נתוני ביצוע התקציב לשנת 2016.

אחמד טיבי: דקה, דקה, דקה.

אחמד טיבי: אין.

אחמד טיבי: זה לא מופיע אצלי, ולכן אתה לא יכול לשאול את השאלה.

אחמד טיבי: אל תעלה לפה, מיקי.

אחמד טיבי: אין, אתה הודעת מראש – אחת מבוטלת.

אחמד טיבי: איציק כהן, סגן השר.

אחמד טיבי: היא לא מופיעה כאן.

יצחק כהן: רציתי לנקות את השולחן.

מיקי לוי: זו שאילתה, אדוני, מלפני שנתיים, לכן הודענו שהיא מבוטלת.

יצחק כהן: הינה, אני רוצה לענות לך.

יצחק כהן: אה, אתה ביטלת?

אחמד טיבי: אתה לא יכול לענות.

אחמד טיבי: א.

אחמד טיבי: אני מודה לך; ב.

אחמד טיבי: אני מעריך את השקדנות והחריצות של חבר הכנסת מיקי לוי, ואני מעריך את ההלם שנפל עליכם בגלל השאלה שלי.

יצחק כהן: אדוני היושב-ראש, לילה טוב, ט"ו בשבט שמח לכל עם ישראל, כל טוב.

יצחק כהן: כבוד השר, בכבוד – תן לו, הוא רוצה להתערב בדיון.

אחמד טיבי: בבקשה.

אחמד טיבי: השר רוצה להתערב.

אלי כהן: שני סגני אוצר.

אחמד טיבי: נכון, קולגות.

אלי כהן: אחד הנוכחי, אחד לשעבר.

יצחק כהן: הוא איש טוב.

אלי כהן: אתם רואים, אפשר כזה.

אלי כהן: חבר הכנסת מיקי לוי, בעניין הנושא של שער הדולר, קודם כול חשוב לבוא ולהבהיר שהתחזקות השקל נובעת אך ורק מזה שהכלכלה היא חזקה.

אלי כהן: ברגע שהיצוא עולה על היבוא נכנס יותר מט"ח ולכן השקל מתחזק.

אלי כהן: אנחנו, אגב, נראה מקרים שבהם השקל ייחלש – אם היצוא ירד, אם האבטלה תעלה, או אם חס וחלילה יהיה אירוע ביטחוני.

אלי כהן: כלומר, היחלשות השקל תהיה אך ורק במקרה שהוא קשה, מורכב ובעייתי.

אלי כהן: אני אומר לך בצורה ברורה: לא הספקולנטים ולא בנק ישראל ישפיעו על שער הדולר לאורך זמן.

אלי כהן: כל אחד מהם יכול לבוא ולהשפיע בטווח הקצר; בטווח הארוך מה שיקבע זה הנושא של נתוני המקרו.

אלי כהן: וחשוב לבוא ולהבהיר את הנתונים, והיום הנתונים פורסמו: הדולר נחלש מול כל המטבעות בעולם, לא רק מול השקל.

מיקי לוי: נכון.

אלי כהן: לכן, עם כל הכבוד, הוא נחלש מול מטבעות אירופיים, כמובן מול היורו, ואחרים, מול מגוון רחב של מטבעות.

אלי כהן: לכן, אנחנו רואים היחלשות של הדולר ברמה העולמית.

אלי כהן: זה לא שרק פתאום השקל התחזק מולו, הרבה מטבעות התחזקו בנושא הזה מול הדולר ויש לזה המון סיבות שקשורות לכלכלת המקרו בארצות הברית ולמדיניות המוניטרית.

אלי כהן: מה שאנחנו עושים זה מגוון כלים לבוא ולתת ליצואנים, וזאת הזדמנות.

אלי כהן: חרף ההתחזקות של השקל בשנה האחרונה, היצוא הישראלי חצה בפעם הראשונה בהיסטוריה את ה-100 מיליארד דולר בשנת 2017.

אלי כהן: אנחנו נותנים מגוון רחב של תמריצים לטובת הנושא של היצואנים.

אלי כהן: קודם כול, מס של 7.5%.

אלי כהן: אתה יודע, כשבארצות הברית מדברים על 21%, מי שעובד מקריית גת דרומה ויקנעם צפונה משלם רק 7.5%.

אלי כהן: 2.

אלי כהן: אנחנו נותנים קרקעות, מענקים לכל החברות שמייצאות.

אלי כהן: אפרופו, השבוע הייתה כתבה שאני נותן קרקע במתנה – אגב, אנחנו לא נותנים קרקע במתנה – – –

יצחק כהן: היום, היום הייתה כתבה.

אלי כהן: אה, היום: אתה נותן קרקע במתנה.

אלי כהן: אז אני רוצה לבוא ולומר שבשנה האחרונה הקצינו 92 קרקעות ואם יש מישהו – איך אמרת, 1.2 מיליון רואים אותנו?

אלי כהן: אני לא יודע, אבל אני אומר לך – – –

אחמד טיבי: עכשיו, בגלל שעלית, 1.22 מיליון.

אלי כהן: 1.22 מיליון.

אלי כהן: לכן אני אומר לך, חבר הכנסת מיקי לוי, ולמי ששומע אותנו:

אלי כהן: כל מי שרוצה לבוא ולפתוח מפעלים באזורי עדיפות לאומית א', אנחנו נבוא ונסייע לו.

אלי כהן: אני רוצה, אגב, לעדכן אותך בדבר נוסף:

אלי כהן: אנחנו חשבנו בעניין היצוא לעשות שערי חליפין דיפרנציאליים.

אלי כהן: כלומר, שער ליצואנים ושער לכולם.

אלי כהן: אמנת ה-WTO, שאנחנו חלק ממנה, אוסרת את הדבר הזה, ואי-אפשר לבוא ולעשות שער חליפין דיפרנציאלי.

אלי כהן: ולכן הגדלנו, בסיכום עם משרד האוצר, את תקציב מינהל סחר חוץ ואת מכון היצוא – למעשה מכון היצוא מקבל את כל כספו מהמדינה – 50 מיליון שקל הוא מקבל מאיתנו לטובת הנושא של יצואנים; והדרך היא לעבור לתעשיות שבהן יש לנו יותר איכויות.

אלי כהן: זו גם ההזדמנות לבוא להגיד: אנחנו צריכים לעשות יותר הכשרות טכנולוגיות, יותר השקעות בפריון, כי אני אגיד לך מה יקרה גם ב-2018: תעשיות חלשות שנשענות על כוח אדם זול יתקשו לעמוד מול מדינות כמו סין, כמו אינדונזיה, שנשענות על כוח אדם זול.

אלי כהן: דווקא עבורנו זו הזדמנות לעבור מתעשיות שאין לנו בהן יתרון יחסי לתעשיות אחרות, שבהן הפריון יותר גבוה.

אלי כהן: גם במסגרת תוכנית נטו תעשייה – ולטובת הנושא הזה הוקצו 1.2 מיליארד ש"ח, יש מענה גם לפריון וגם לחינוך טכנולוגי.

אלי כהן: תראה, יש לי ויכוחים – אני חושב שגם לך היו – לא מעט מול בנק ישראל.

אלי כהן: בנק ישראל רוכש לא מעט דולרים, הוא צריך לטפל בספקולנטים, הוא צריך לעבוד ביום שישי – טרם כניסת השבת, אבל הוא צריך לעבוד ביום שישי.

אלי כהן: אבל לאורך זמן, נתוני המקרו הם אלה שיובילו, לא הספקולנטים ולא בנק ישראל, ואנחנו צריכים לעזור באופן ישיר ליצואנים להתייעל על מנת להתמודד.

אלי כהן: תודה רבה.

אחמד טיבי: אדוני השר, אתה רוצה להתייחס לנושא היותר-חשוב שהועלה כאן, כי לא שמעו אותך – אומרים לי שלא שמעו אותך – לכנס של התעשיינים.

מיקי לוי: אני אענה, אדוני השר.

אחמד טיבי: דקה, מיקי.

אלי כהן: ביקש ממני היושב-ראש, אני אגיד מילה.

אלי כהן: אני חושב שבהחלט הדבר הזה הוא חשוב והייצוג הזה הוא חשוב.

אלי כהן: אני גם רוצה לנצל את הבמה ולומר שאנחנו פתחנו גם לא מעט מרכזי מעו"ף לעסקים קטנים ביישובים.

אלי כהן: אגב, בנצרת, באקסלרטור שפתחנו, היה אקזיט של 20 מיליון דולר על ידי בחור שהיה ונכנס.

אלי כהן: אני יכול להגיד שמהיכרותי עם נשיא התאחדות התעשיינים אני בטוח שלא היה כאן איזה משהו במתכוון, ואני בטוח שהוא יפעל לתקן את זה והמסר יועבר לו.

אחמד טיבי: תודה רבה, אדוני השר.

אחמד טיבי: בבקשה.

מיקי לוי: אדוני ואדוני השר, קיבלתי כרגע הודעה: אתה מוזמן לכנס, לכל הרצאה שתחפוץ, לכל פאנל שתחפוץ, באיזו שעה שתרצה, הכול פתוח, ידברו עם העוזרים שלך.

אחמד טיבי: אם זו הזמנה לי באופן אישי, אני לא יכול לקבל אותה.

אחמד טיבי: אני רוצה שתעשיינים ערבים ונשות תעשייה יוזמנו, בנוסף לאחמד טיבי.

אחמד טיבי: אחמד טיבי לבדו לא יפתור את הבעיה.

מיקי לוי: אוקיי, אנחנו נעשה מאמצים שגם יוזמן תעשיין ערבי.

מיקי לוי: זה בהחלט ראוי.

אחמד טיבי: תודה רבה.

מיקי לוי: תודה לך.

אחמד טיבי: תודה רבה.

אחמד טיבי: רבותיי, תם סדר-היום.

אחמד טיבי: הישיבה הבאה תתקיים מחר, יום רביעי, ט"ו בשבט התשע"ח, 31 בינואר 2018, בשעה 11:00.

אחמד טיבי: ישיבה זו נעולה.